

**APSTIPRINĀTS**

SIA „SALTAVOTS”

Iepirkuma komisijas sēdē

2020. gada 10. februārī

(protokols Nr.5)

**Iepirkuma**

**„Būvdarbi Siguldas ūdenssaimniecības pakalpojumu attīstībai (2.posms)”**

**identifikācijas Nr. SA 2020 02/KF**

**NOLIKUMS**

Siguldas novada Siguldā

2020

Saturs

|  |  |
| --- | --- |
| 1. Pasūtītājs un Pasūtītāja kontaktpersona | 3 |
| 1. Pretendents | 3 |
| 1. Informācija par iepirkuma priekšmetu, finansējuma avotu | 3 |
| 1. Saziņa | 4 |
| 1. Ieinteresēto piegādātāju sanāksme | 4 |
| 1. Piedāvājumu iesniegšanas un atvēršanas vieta, datums, laiks | 5 |
| 1. Piedāvājuma nodrošinājums un saistību izpildes nodrošinājums | 5 |
| 1. Piedāvājuma noformējums 2. Nosacījumi Pretendenta dalībai iepirkumā | 6  8 |
| 1. Cita informācija | 8 |
| 1. Pretendenta kvalifikācijas prasības | 8 |
| 1. Iesniedzamie dokumenti | 10 |
| 1. Iepirkuma norise | 13 |
| 1. Pretendenta pārbaude pirms lēmuma pieņemšanas par līguma slēgšanu | 14 |
| 1. Iepirkuma pārtraukšana | 15 |
| 1. Lēmumam pieņemšana, paziņošana un līguma slēgšana | 15 |
| 1. Iepirkuma komisijas tiesības un pienākumi | 17 |
| 1. Piegādātāja un Pretendenta tiesības un pienākumi | 18 |
| 1. Pielikumi | 18 |
| 1. pielikums - Pieteikums dalībai iepirkumā | |
| 2. pielikums - Būvprojekts „Ūdenssaimniecības pakalpojumu attīstība Siguldas notekūdeņu aglomerācijā V kārta, 2.posms | |
| 3. pielikums -Tehniskās specifikācijas | |
| 4. pielikums - Veikto būvdarbu saraksta veidne | |
| 5. pielikums - Speciālistu saraksta veidne | |
| 6. pielikums - CV veidne | |
| 7. pielikums - Personas, uz kuras iespējām Pretendents balstās savas kvalifikācijas apliecināšanai, apliecinājuma veidne | |
| 8. pielikums - Tehniskā piedāvājuma sagatavošanas vadlīnijas | |
| 9. pielikums - Finanšu piedāvājuma sagatavošanas vadlīnijas | |
| 10. pielikums - Finanšu piedāvājuma veidnes | |
| 11. pielikums - Iepirkuma līguma projekts | |

1. **Pasūtītājs un Pasūtītāja kontaktpersona**

Pasūtītājs:

SIA „SALTAVOTS”

reģ. Nr.: 40103055793

Adrese: Lakstīgalas iela 9B, Sigulda, Siguldas novads, LV-2150

Tālruņa Nr. 67973502

e-pasta adrese: [saltavots@saltavots.lv](mailto:saltavots@saltavots.lv)

Kontaktpersona:

SIA „SALTAVOTS” projektu vadītāja - iepirkumu speciāliste Silvija Zaharāne, tālr. Nr. 67971729, 25414421; e-pasta adrese: silvija.zaharane@saltavots.lv

1. **Pretendents** 
   1. Piedāvājumu drīkst iesniegt:
      1. piegādātājs, kas ir juridiska vai fiziska persona (turpmāk – Pretendents);
      2. personu apvienība (turpmāk arī – Pretendents) Nolikuma 1.pielikumā „Pieteikums dalībai iepirkumā” norādot visus personas apvienības dalībniekus. Pretendenta pieteikumam jāpievieno visu personu apvienības dalībnieku parakstīta vienošanās par dalību iepirkumā, katram personu apvienības dalībniekam izpildei nododamo Darba daļu (apjoms procentos no līgumcenas un nododamo Darbu apraksts) un pārstāvības tiesībām parakstīt un iesniegt piedāvājumu. Ja ar Pretendentu, kurš ir personu apvienība, tiks nolemts slēgt iepirkuma līgumu, tad pirms iepirkuma līguma noslēgšanas personu apvienībai, ar kuru pieņemts lēmums slēgt iepirkuma līgumu, Latvijas Republikas normatīvajos aktos vai attiecīgās ārvalsts normatīvajos aktos noteiktā kārtībā ir jāreģistrē personālsabiedrība (pilnsabiedrība) vai jānoslēdz sabiedrības līgums. Sabiedrības līguma gadījumā visi personu apvienības biedri kopīgi noslēdz sabiedrības līgumu, un viens līguma eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam.
      3. personālsabiedrība (pilnsabiedrība vai komandītsabiedrība) (turpmāk arī – Pretendents) Nolikuma 1.pielikumā „Pieteikums dalībai iepirkumā” norādot visus sabiedrības dalībniekus.
2. **Informācija par iepirkuma priekšmetu, finansējuma avotu**
   1. Iepirkuma priekšmets: kanalizācijas tīklu un ūdensapgādes tīklu būvdarbi Siguldas pilsētā, kas jāveic saskaņā ar Būvprojektu „Ūdenssaimniecības pakalpojumu attīstība Siguldas notekūdeņu aglomerācijā V kārta, 2.posms” (turpmāk - Būvprojekts) (Nolikuma 2. pielikums) un Tehnisko specifikāciju (Nolikuma 3. pielikums) un iepirkuma līguma projektu (Nolikuma 11. pielikums). Paredzamais būvdarbu apjoms: 1,6 km kanalizācijas tīkli, 0,6 km ūdensapgādes tīkli un viena rūpnieciski ražota kanalizācijas sūkņu stacija ar aprīkojumu un elektroapgādes pieslēguma nodrošinājumu.
   2. CPV galvenais kods: 45231300-8 (ūdens un notekūdeņu cauruļvadu būvdarbi).
   3. Iepirkuma priekšmets nav sadalīts iepirkuma priekšmeta daļās.
   4. Iepirkuma līguma izpildes vieta:Siguldas pilsētas (Siguldas novads, Latvija) ielas saskaņā ar Būvprojektu (Nolikuma 2. pielikums).
   5. Iepirkuma līguma izpilde: Līguma izpilde 180 (viens simts astoņdesmit) kalendāro dienu laikā no Līguma noslēgšanas. Būvprojektā paredzēto Darbu pieņemšana ekspluatācijā ir iekļauta šajā termiņā.
   6. Līgumu paredzēts īstenot projekta „Ūdenssaimniecības pakalpojumu attīstība Siguldas notekūdeņu aglomerācijā, V kārta”, Nr. 5.3.1.0/16/I/001, ietvaros, piesaistot Eiropas Savienības KF līdzfinansējumu, darbības programmas „Izaugsme un nodarbinātība” 5.3.1. specifiskā atbalsta mērķa „Attīstīt un uzlabot ūdensapgādes un kanalizācijas pakalpojumu kvalitāti un nodrošināt pieslēguma iespējas” ietvaros un SIA „SALTAVOTS” finansējumu ūdensapgādes tīklu izbūvei Būvprojektā paredzētajās ielās, ielu posmos.

3.7. Maksājumu kārtība atrunāta iepirkuma līguma projektā (Nolikuma 11. pielikums).

3.8. Pretendentam pastāvošie apgrūtinājumi un ierobežojumi ir norādīti Būvprojektā un Tehniskajās specifikācijās.

1. **Saziņa**
   1. Saziņa starp Pasūtītāju un ieinteresētajiem piegādātājiem iepirkuma ietvaros notiek latviešu valodā pa pastu vai vai e-pastu (pievienojot skenētu dokumentu vai izmantojot elektronisko parakstu).
   2. Ieinteresētais piegādātājs saziņas dokumentu nosūta uz Nolikumā norādīto Pasūtītāja adresi vai e-pasta adresi un/vai Pasūtītāja kontaktpersonas e-pasta adresi.
   3. Pasūtītājs nodrošina brīvu un tiešu elektronisku pieeju iepirkuma dokumentiem un visiem papildus nepieciešamajiem dokumentiem, publicējot tos Pasūtītāja interneta tīmekļvietnes http:// [www.saltavots.lv](http://www.saltavots.lv) sadaļā Iepirkumi (<https://www.saltavots.lv/iepirkumi>).
   4. Iepirkuma Nolikuma grozījumi un atbildes uz Pretendentu jautājumiem par šo iepirkumu tiks publicētas Pasūtītāja interneta tīmekļvietnes http://[www.saltavots.lv](http://www.saltavots.lv) sadaļā Iepirkumi (<https://www.saltavots.lv/iepirkumi>). Pretendenta pienākums ir pastāvīgi sekot Pasūtītāja interneta tīmekļvietnē publicētajai informācijai.
   5. Ja iepirkuma komisija izdarījusi grozījumus iepirkuma dokumentos, tā ievieto šo informāciju Pasūtītāja interneta tīmekļvietnes http://[www.saltavots.lv](http://www.saltavots.lv) sadaļā Iepirkumi (<https://www.saltavots.lv/iepirkumi>), kurā ir pieejami iepirkuma dokumenti, ne vēlāk kā dienu pēc tam, kad paziņojums par izmaiņām iesniegts Iepirkumu uzraudzības biroja Publikāciju vadības sistēmā publicēšanai.
   6. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
   7. Ar iepirkuma procedūras dokumentiem klātienē var iepazīties SIA „SALTAVOTS” Lakstīgalas ielā 9B, 3.stāvā, 12. kabinetā., Siguldā, Siguldas novadā darbdienās no plkst. 800 līdz 1200 un no plkst. 1300 līdz 1500.
   8. Ja ieinteresētais piegādātājs pieprasa izsniegt iepirkuma dokumentus drukātā veidā, iepirkuma komisija tos izsniedz ieinteresētajam piegādātājam 3 (triju) darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa beigām.
   9. Ja ieinteresētais piegādātājs vēlas saņemt iepirkuma dokumentus drukātā veidā, Pasūtītājs var pieprasīt samaksu, kas nepārsniedz faktiskos dokumentu pavairošanas un nosūtīšanas izdevumus.
   10. Ja piegādātājs ir laikus pieprasījis papildu informāciju par iepirkuma dokumentos iekļautajām prasībām, iepirkuma komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājuma iesniegšanas termiņa beigām. Vienlaikus ar papildu informācijas nosūtīšanu piegādātājam, kas uzdevis jautājumu, iepirkuma komisija ievieto šo informāciju Pasūtītāja interneta tīmekļvietnes http://[www.saltavots.lv](http://www.saltavots.lv) sadaļā Iepirkumi (<https://www.saltavots.lv/iepirkumi>), kurā ir pieejami iepirkuma dokumenti, norādot arī uzdoto jautājumu.
   11. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.
2. **Ieinteresēto piegādātāju sanāksme**
   1. Ieinteresēto piegādātāju sanāksme nav paredzēta.
   2. Piegādātājam ir tiesības ierosināt, lai tiek rīkota ieinteresēto piegādātāju sanāksme. Iepirkuma komisija rīkos ieinteresēto piegādātāju sanāksmi, ja ne vēlāk kā 10 (desmit) dienas pirms piedāvājumu iesniegšanas termiņa pēdējās dienas tiks saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi.
   3. Sanāksme tiks rīkota ne vēlāk kā 5 (piecas) dienas pirms piedāvājumu iesniegšanas termiņa pēdējās dienas, un informācija par sanāksmi tiks ievietota pasūtītāja tīmekļvietnē vismaz 3 (trīs) dienas iepriekš. Iepirkuma komisija sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiks protokolēta, un protokols publicēts Pasūtītāja interneta tīmekļvietnes [www.saltavots.lv](http://www.saltavots.lv) sadaļā Iepirkumi (<https://www.saltavots.lv/iepirkumi>), kurā ir pieejami iepirkuma dokumenti.
   4. Piegādātāji būvdarbu izpildes vietas apskati var veikt patstāvīgi. Lai mazinātu līguma izpildes riskus, ieinteresētajam piegādātājam pirms pieteikuma sagatavošanas ir ieteicams iepazīties ar iepirkuma priekšmeta būvdarbu izpildes vietu.
3. **Piedāvājuma iesniegšanas un atvēršanas vieta, datums, laiks**

6.1. Piegādātājs var iesniegt tikai vienu piedāvājumu vienā variantā par visu iepirkuma priekšmeta apjomu.

6.2. Piedāvājumus var iesniegt līdz **2020. gada 17. marta plkst.10.00** SIA „SALTAVOTS” Lakstīgalas ielā 9 B, Siguldā, Siguldas novadā 3.stāvā, 12. kabinetā, iesniedzot, tos personīgi vai atsūtot pa pastu. Pasta sūtījumam jābūt nogādātam šajā punktā noteiktajā adresē līdz augstākminētajam termiņam.

6.3. Piedāvājumi, kas iesniegti pēc minētā termiņa, netiks pieņemti. Pa pastu sūtītos piedāvājumus, kas saņemti pēc minētā termiņa, neatvērtus nosūtīs atpakaļ iesniedzējam.

6.4. Piedāvājumi tiks atvērti atklātā sanāksmē SIA „SALTAVOTS” juridiskajā adresē Lakstīgalas ielā 9B, Siguldā, 6.stāvā **2020. gada 17. martā plkst. 10:00.**

6.5. Piedāvājumu atvēršanas sanāksmē var piedalīties visi Pretendenti vai to pilnvarotie pārstāvji, kā arī citas ieinteresētās personas.

1. **Piedāvājuma nodrošinājums un saistību izpildes nodrošinājums**

7.1.Iesniedzot Piedāvājumu, Pretendents iesniedz piedāvājuma nodrošinājumu par summu EUR 5000,00 (pieci tūkstoši *euro 00 centi*). Piedāvājuma nodrošinājumu izsniedz Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta banka vai tās filiāle, vai ārvalsts kredītiestādes filiāle vai apdrošināšanas sabiedrība vai ārvalsts apdrošināšanas filiāle, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā. Polises gadījumā apdrošināšanas prēmijai jābūt samaksātai par visu noteikto apdrošināšanas summu uz piedāvājuma iesniegšanas brīdi. Samaksu apliecinošu dokumentu iesniedz kopā ar polisi.

* 1. Piedāvājuma nodrošinājums ir spēkā īsākajā no šādiem termiņiem:
     1. 60 (sešdesmit) kalendārās dienas, skaitot no piedāvājumu atvēršanas dienas;
     2. līdz iepirkuma līguma noslēgšanai;
     3. Pretendentam, kuram piešķirtas iepirkuma līguma slēgšanas tiesības, piedāvājuma nodrošinājums ir spēkā līdz brīdim, kad tas atbilstoši Nolikuma prasībām iesniedz saistību izpildes nodrošinājumu.

7.3. Ja Pretendents ir personu apvienība vai personālsabiedrība, tad piedāvājuma nodrošinājumam jābūt noformētam tā, ka tas attiecas uz visiem pretendenta dalībniekiem (pretendenta nosaukumam piedāvājuma nodrošinājuma dokumentā jābūt tādam pašam kā pretendenta nosaukumam piedāvājumā).

7.4. Nodrošinājuma devējs pēc pirmā pieprasījuma izmaksā Pasūtītājam piedāvājuma nodrošinājuma summu:

* + 1. ja Pretendents atsauc savu piedāvājumu laikā, kamēr ir spēkā piedāvājuma nodrošinājums;
    2. ja Pretendents, kura piedāvājums izraudzīts saskaņā ar piedāvājuma izvēles kritēriju, atsakās noslēgt iepirkuma līgumu Pasūtītāja noteiktajā termiņā;
    3. ja Pretendents, kura piedāvājums izraudzīts saskaņā ar piedāvājuma izvēles kritēriju, Pasūtītāja noteiktajā termiņā nav iesniedzis tam iepirkuma dokumentos un iepirkuma līgumā paredzēto saistību izpildes nodrošinājumu.

7.5. Piedāvājuma nodrošinājuma oriģināls tiks atdots Pretendentiem:

* + 1. neuzvarējušiem Pretendentiem - pēc piedāvājuma nodrošinājuma spēkā esamības termiņa beigām vai pēc iepirkuma līguma noslēgšanas atkarībā no tā, kurš no gadījumiem iestājas pirmais;
    2. uzvarējušam Pretendentam - pēc iepirkuma līguma noslēgšanas un saistību izpildes nodrošinājuma iesniegšanas;
    3. visiem Pretendentiem - ja iepirkums tiek pārtraukts vai izbeigts.

7.6. Pretendenta piedāvājums, par kuru nebūs iesniegts piedāvājuma nodrošinājums iepirkuma Nolikumā noteiktajā kārtībā vai noteiktajā apmērā, vai nebūs pievienots piedāvājuma nodrošinājuma samaksu apliecinošs dokuments (apdrošināšanas kompānijas izsniegta piedāvājuma nodrošinājuma gadījumā), tiks uzskatīts par iepirkuma Nolikuma prasībām neatbilstošu, un Pretendents tiks izslēgts no dalības iepirkumā.

7.7. Saistību izpildes nodrošinājumu uzvarētājam jāiesniedz Pasūtītājam 10 (desmit) kalendāro dienu laikā no līguma noslēgšanas.

7.8. Saistību izpildes nodrošinājumu var izsniegt Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta banka vai tās filiāle, vai ārvalsts kredītiestādes filiāle vai apdrošināšanas sabiedrība vai ārvalsts apdrošināšanas filiāle, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā. Apdrošināšanas prēmijai jābūt samaksātai par visu noteikto apdrošināšanas summu polisē uz saistību izpildes nodrošinājuma iesniegšanas brīdi. Samaksu apliecinošu dokumentu iesniedz kopā ar polisi.

7.9. Saistību izpildes garantijai jāatbilst Nolikumā un iepirkuma līgumā ietvertajiem nosacījumiem. Saistību izpildes garantijas summas apmērs 10% (desmit procenti) no piedāvātās Līgumcenas (EUR) bez pievienotās vērtības nodokļa.

7.10. Saistību izpildes garantijai jāatbilst šādiem noteikumiem:

* + 1. garantijas devējam jāapņemas samaksāt pasūtītājam garantijas summu bezstrīdus kārtībā pēc Pasūtītāja pirmā pieprasījuma;
    2. Līguma izpildes garantijas beigu datums - 30 dienas pēc Līguma izpildes termiņa;
    3. garantijai jābūt no Pretendenta puses neatsaucamai;
    4. Pasūtītājam nav jāpieprasa saistību izpildes nodrošinājuma summa no Pretendenta pirms prasības iesniegšanas.

1. **Piedāvājuma noformējums**

8.1. Piedāvājums iesniedzams aizlīmētā un aizzīmogotā aploksnē (vai citā iepakojumā), uz kuras jānorāda:

* + 1. Pasūtītāja nosaukums un adrese;
    2. Pretendenta nosaukums un adrese;
    3. atzīme: „Piedāvājums iepirkumam „Būvdarbi Siguldas ūdenssaimniecības pakalpojumu attīstībai, 2. posms” identifikācijas Nr. SA 2020 02/KF. Neatvērt līdz 2020. gada 17. marta plkst.10:00”.
  1. Piedāvājums sastāv no:
     1. Piedāvājuma nodrošinājuma un piedāvājuma nodrošinājuma samaksu apliecinoša dokumenta (apdrošināšanas kompānijas izsniegta piedāvājuma nodrošinājuma gadījumā) - 1 oriģināls un 1 kopija;
     2. trīs atsevišķi cauršūtām daļām:
  2. Pretendenta pieteikuma dalībai iepirkumā un Pretendenta atlases dokumentiem - 1 oriģināls un 3 kopijas;
  3. Tehniskā piedāvājuma - 1 oriģināls un 3 kopijas;
  4. Finanšu piedāvājuma - 1 oriģināls, 3 kopijas un viena kopija elektroniskā datu nesējā (piemēram CD) excel formātā.

8.3. Piedāvājuma visas daļas iesniedz Nolikuma 8.1.punktā minētajā aploksnē (vai citā iepakojumā). Piedāvājuma dokumentiem jābūt sanumurētiem, cauršūtiem (caurauklotiem) tā, lai dokumentus nebūtu iespējams atdalīt, un jāatbilst pievienotajam satura radītājam (uz piedāvājuma daļu oriģināliem un to kopijām norāda attiecīgi „ORIĢINĀLS” un „KOPIJA”).

8.4. Piedāvājuma nodrošinājums kopā ar piedāvājuma nodrošinājuma samaksu apliecinošu dokumentu (apdrošināšanas kompānijas izsniegta piedāvājuma nodrošinājuma gadījumā) iesniedzams kopā ar piedāvājumu kā atsevišķs dokuments, kas ievietots Nolikuma 8.1.punktā minētajā aploksnē (vai citā iepakojumā).

8.5. Dokumenti jānoformē atbilstoši Ministru kabineta 2018. gada 4. septembra noteikumiem Nr.558 „Dokumentu izstrādāšanas un noformēšanas kārtība” prasības.

8.6. Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem un dzēsumiem.

* 1. Pretendenta atlases dokumentus un tehnisko dokumentāciju var iesniegt arī citā valodā, ja tiem ir pievienots Pretendenta apliecināts tulkojums latviešu valodā. Par kaitējumu, kas radies dokumenta tulkojuma nepareizības dēļ, Pretendents atbild normatīvajos tiesību aktos noteiktajā kārtībā. Pretendents ir tiesīgs visu iesniegto dokumentu tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.
  2. Ja Pretendents iesniedz dokumentu kopijas, Pretendents tās apliecina. Pretendents ir tiesīgs visu iesniegto dokumentu atvasinājumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.
  3. Ja dokumenta kopija nav apliecināta atbilstoši 8.8. punkta prasībām, iepirkuma komisija, ja tai rodas šaubas par iesniegtā dokumenta kopijas autentiskumu, var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
  4. Pretendenta pieteikumu dalībai iepirkumā, Tehnisko piedāvājumu, Finanšu piedāvājumu un citus piedāvājuma dokumentus paraksta, kopijas, tulkojumus un piedāvājuma daļu caurauklojumus apliecina:

1. Pretendents (ja Pretendents ir fiziska persona);
2. Pretendenta paraksta tiesīga amatpersona (ja Pretendents ir juridiska persona);
3. pārstāvēt tiesīgs personālsabiedrības biedrs, ievērojot šī punkta „a” un „b” apakšpunktā noteikto (ja Pretendents ir personālsabiedrība);
4. visi personu apvienības dalībnieki, ievērojot šī punkta „a” un „b” apakšpunktā noteikto (ja Pretendents ir personu apvienība) vai
5. Pretendenta pilnvarota persona.

Dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgais personālsabiedrības biedrs vai personu apvienības dalībnieks, ievērojot šī punkta „a” un „b” apakšpunktā noteikto.

1. **Nosacījumi Pretendenta dalībai iepirkumā**

9.1. Iepirkuma komisija izslēdz Pretendentu no turpmākās dalības iepirkuma procedūrā, kā arī neizskata Pretendenta piedāvājumu, ja Pretendents, tā darbinieks vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā, un šis apstāklis dod priekšrocības iepirkumā.

9.2.Iepirkuma komisija Pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem gadījumiem:

9.2.1. ir konstatēts, ka Pretendentam piedāvājuma iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā patstāvīgā dzīvesvieta (ja tas nav reģistrēts Latvijā vai tā patstāvīgā dzīvesvieta nav Latvijā), ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Par Latvijā reģistrētiem un patstāvīgi dzīvojošiem Pretendentiem, Pasūtītājs ņem vērā informāciju, kas ievietota Valsts ieņēmumu dienesta Publikajā nodokļu parādnieku reģistrā;

9.2.2. ir pasludināts Pretendenta maksātnespējas process, apturēta pretendenta saimnieciskā darbība, vai Pretendents tiek likvidēts.

9.3. Pretendentu izslēgšanas nosacījumi attiecas uz :

9.3.1. Pretendentu (ja pretendents ir fiziska vai juridiska persona), personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai personu apvienības dalībniekiem (ja piedāvājumu iesniedz personu apvienība);

9.3.2. personām uz, kuru iespējām Pretendents balstās, lai apliecinātu, ka Pretendenta kvalifikācija atbilst Pretendenta kvalifikācijas prasībām.

1. **Cita informācija**

10.1. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

10.2. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam. Iesniegtos piedāvājumus Pretendentiem neatdod, izņemot Nolikuma 6.3. punktā noteiktajā gadījumā.

1. **Pretendenta kvalifikācijas prasības**

11.1. Konkrētā līguma izpildei, lai pierādītu atbilstību Pretendenta kvalifikācijas prasībām, Pretendents drīkst balstīties uz citu personu iespējām, neatkarīgi no savstarpējo attiecību tiesiskā rakstura:

11.1.1. šādā gadījumā Pretendents Pieteikumā dalībai iepirkumā (Nolikuma 1. pielikums) norāda visas personas, uz kuru iespējām savas kvalifikācijas pierādīšanai tas balstās, un pierāda Pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos ar Pretendentu par sadarbību un/vai resursu nodošanu Pretendenta rīcībā konkrētā līguma izpildei. Apliecinājumus un vienošanās par sadarbību un/vai resursu nodošanu Pretendents var aizstāt ar jebkuriem cita veida dokumentiem, ar kuriem Pretendents spēj pierādīt, ka nepieciešamie resursi Pretendentam būs pieejami un tiks izmantoti līguma izpildes laikā, atkarībā no nodoto resursu veida. Iesniegtajiem dokumentiem (tai skaitā, apliecinājumiem vai vienošanās) jābūt pietiekamiem, lai pierādītu Pasūtītājam Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tā uzņēmēja resursus, uz kura iespējām tas balstās savas kvalifikācijas pierādīšanai;

11.1.2. ja Pretendents balstās uz citas personas saimnieciskajām un finansiālajām iespējām, tad Pretendentam un personai, uz kura iespējām Pretendents balstās, jābūt solidāri atbildīgiem par iepirkuma līguma izpildi, t.sk. finansiālajām saistībām, par ko Pretendentam jāiesniedz attiecīgi pierādījumi pēc savas izvēles;

11.1.3. lai apliecinātu profesionālo pieredzi vai Pasūtītāja prasībām atbilstoša personāla pieejamību, Pretendents var balstīties uz citu personu iespējām tikai tad, ja šīs personas veiks būvdarbus, kuru izpildei attiecīgās spējas ir nepieciešamas.

**11.2. Prasības attiecībā uz Pretendenta atbilstību profesionālās darbības veikšanai**

11.2.1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī personas, uz kuras iespējām Pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām, normatīvajos tiesību aktos noteiktajos gadījumos ir reģistrēti Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs.

11.2.2. Pretendents, personālsabiedrības biedrs, personu apvienības dalībnieks (ja piedāvājumu iesniedz personālsabiedrība vai personu apvienība), personas, uz kuras iespējām Pretendents balstās, lai apliecinātu, ka tā kvalifikācija atbilst iepirkuma dokumentos noteiktajām prasībām, kas veiks Darbus, kuru veikšanai ir nepieciešama reģistrācija Būvkomersantu reģistrā, ir reģistrēts Būvkomersantu reģistrā vai attiecīgā profesionālā reģistrā ārvalstīs, vai Pretendentam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu.

11.2.3. Pretendenta piedāvātajam:

11.2.3.1. atbildīgajam būvdarbu vadītājam ir spēkā esošs būvprakses sertifikāts ūdensapgādes un kanalizācijas sistēmu būvdarbu vadīšanas jomā, ieskaitot ugunsdzēsības sistēmas;

11.2.3.2. ceļu būvdarbu vadītājam ir spēkā esošs būvprakses sertifikāts ceļu būvdarbu vadīšanas jomā.

11.2.3.3. Ārvalstu pretendenta personāla kvalifikācijai jāatbilst speciālista reģistrācijas valsts, kurā speciālists patstāvīgi strādā, attiecīgajā profesijā prasībām noteiktu pakalpojumu sniegšanai.

Pretendents iesniedz apliecinājumu, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar Pretendentu tiks noslēgts iepirkuma līgms, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs Pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems.

**11.3. Prasības attiecībā uz Pretendenta saimniecisko un finansiālo stāvokli**

11.3.1.Pretendenta pēdējo trīs gadu (2017.; 2018.; 2019. gads) vidējais finanšu apgrozījums[[1]](#footnote-1) ir vismaz EUR 600 000 (seši simti tūkstoši *euro*) bez pievienotās vērtības nodokļa (turpmāk – PVN).

11.3.2. Pretendenti, kas dibināti vēlāk, apliecina, ka nostrādātajā periodā vidējais finanšu apgrozījums ir vismaz EUR 600 000 (seši simti tūkstoši *euro*) bez PVN.

11.3.3. Ja Pretendents ir personu apvienība, tad visu personu apvienības dalībnieku kopējam vidējam finanšu apgrozījumam jābūt vismaz EUR 600 000 (seši simti tūkstoši *euro*) bez PVN.

11.3.4. Pretendentam ir iespējas saņemt Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrētas bankas vai tās filiāles, vai ārvalsts kredītiestādes filiāles vai apdrošināšanas sabiedrības vai ārvalsts apdrošināšanas filiāles, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā izdotu beznosacījumu garantijas laika nodrošinājumu 5% (piecu procentu) apmērā no Pretendenta piedāvātās Līgumcenas bez PVN.

**11.4. Prasības attiecībā uz Pretendenta tehniskajām un profesionālajām spējām**

11.4.1. Pretendents iepriekšējo 5 (piecu) gadu ( 2015., 2016., 2017., 2018. un 2019. gads) laikā un līdz piedāvājuma iesniegšanas termiņa beigām ir veicis vismaz **2 (divu)** būvobjektu būvdarbus, kuri uz piedāvājuma iesniegšanas brīdi pilnībā pabeigti un nodoti ekspluatācijā un, **kur katra būvobjekta** ārējo kanalizācijas tīklu un/vai ārējo ūdensapgādes tīklu garums irvismaz **2 km (divi kilometri).**

Ja Pretendents ir piegādātāju apvienība, tad piegādātāju apvienības dalībniekiem kopā jāatbilst šajā punktā noteiktajai prasībai;

11.4.2. Pretendents var nodrošināt atbildīgo būvdarbu vadītāju, kurš iepriekšējo **5 (piecu)** gadu (2015., 2016., 2017., 2018. un 2019. gads) laikā un līdz piedāvājuma iesniegšanas termiņa beigām:

* 1. kā atbildīgais būvdarbu vadītājs vai darbu vadītājs ir vadījis vismaz **2 (divu)** būvobjektu būvdarbus, kuri uz piedāvājuma iesniegšanas brīdi pilnībā pabeigti un nodoti ekspluatācijā un, **kur katra būvobjekta** ārējo kanalizācijas tīklu un/vai ārējo ūdensapgādes tīklu garums **ir** vismaz **2 km (divi kilometri)**;

1. kā atbildīgais būvdarbu vadītājs vai darbu vadītājs ir vadījis vismaz 1 (viena) būvobjekta būvdarbus, kuri uz piedāvājuma iesniegšanas brīdi pilnībā pabeigti un nodoti ekspluatācijā un, **kura ietvaros ir veikta vismaz 1 (vienas) kanalizācijas sūkņu stacijas ar ražību vismaz 2 l/s izbūve;**
2. kā atbildīgais būvdarbu vadītājs vai darbu vadītājs ir vadījis **vismaz 1 (viena)** ūdenssaimniecības infrastruktūras būvobjekta[[2]](#footnote-2) būvdarbus apdzīvotā vietā,[[3]](#footnote-3) kurā deklarēto iedzīvotāju skaits ir bijis ne mazāks kā 5000 (pieci tūkstoši) un, kuri uz piedāvājuma iesniegšanas brīdi pilnībā pabeigti un nodoti ekspluatācijā. Šī prasība tiek izvirzīta pamatojoties uz Tehniskās specifikācijas I nodaļas 2.6.5. un 2.6.6. punkta prasību.
3. **Iesniedzamie dokumenti**

Iesniedzamie dokumenti Pretendenta piedāvājumā kārtojami tādā secībā, kādā tie ir uzskaitīti šajā punktā.

12.1. Piedāvājuma nodrošinājums kopā ar piedāvājuma nodrošinājuma samaksu apliecinošu dokumentu (apdrošināšanas kompānijas izsniegta piedāvājuma nodrošinājuma gadījumā). Iesniedzams kopā ar piedāvājumu kā atsevišķs dokuments.

12.2. Pieteikums dalībai iepirkumā.

Pretendenta pieteikumu dalībai iepirkumā sagatavo atbilstoši veidnei Nolikuma pielikumā (Nolikuma 1. pielikums). Pretendenta pieteikumu dalībai iepirkumā iesniedz kopā ar:

1. Pretendenta atlases dokumentiem;
2. dokumentu vai dokumentiem, kas apliecina piedāvājuma dokumentus parakstījušās, kā arī kopijas, tulkojumus un piedāvājuma daļu caurauklojumus apliecinājušās personas tiesības pārstāvēt Pretendentu iepirkuma ietvaros. Ja dokumentus, kas attiecas tikai uz atsevišķu personālsabiedrības biedru vai personas apvienības dalībnieku, paraksta, kā arī kopijas un tulkojumus apliecina attiecīgā personālsabiedrības biedra vai personu apvienības dalībnieka pilnvarota persona, jāiesniedz dokuments vai dokumenti, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku iepirkuma ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksta tiesīgās amatpersonas tiesības pārstāvēt attiecīgo juridisko personu.

12.3. Vienošanās atbilstoši Nolikuma 2.1.2.punkta prasībai (ja attiecināms uz Pretendentu).

12.4. Jebkura veida apliecinājumu, vienošanos vai citu dokumentu, kas iesniegts atbilstoši Sabiedrisko pakalpojumu sniedzēju iepirkumu likuma 51. panta astotās daļas un 52. panta ceturtās daļas noteikumiem un Nolikuma 11.1. punkta noteikumiem (ja attiecināms uz Pretendentu).

12.5. Ārvalstīs reģistrēts Pretendents iesniedz komercreģistra vai līdzvērtīgas komercdarbību regulējošas iestādes ārvalstīs izdotas reģistrācijas apliecības vai izziņas kopiju. Latvijā reģistrētiem Pretendentiem nav jāiesniedz dokumenta kopija, kura pierāda reģistrāciju Latvijas Republikas Uzņēmumu reģistra Komercreģistrā, jo iepirkuma komisija pārbauda Pretendenta reģistrācijas faktu Uzņēmumu reģistra interneta tīmekļvietnē https://[www.ur.gov.lv](http://www.ur.gov.lv)

12.6. Ārvalstīs reģistrētam Pretendentam ir jāiesniedz attiecīgajā ārvalstī izsniegtas licences vai cita dokumenta kopija, ja attiecīgās valsts, kurā reģistrēts Pretendents, normatīvie akti tādu pieprasa, par komercdarbības veikšanu būvniecībā. Latvijā reģistrētiem Pretendentiem nav jāiesniedz dokumenta kopija, kura pierāda reģistrāciju Latvijas Republikas Būvkomersantu reģistrā, jo iepirkuma komisija pārbauda pretendenta tiesības veikt būvdarbus interneta tīmekļvietnē <https://bis.gov.lv>

Ārvalstu personai, kas nav reģistrēta Latvijas Republikas Būvkomersantu reģistrā, ja tā tiks atzīta par uzvarētāju, jāiesniedz apliecinājums, ka līdz Līguma slēgšanas dienai tiks reģistrēta Latvijas Republikas Būvkomersantu reģistrā.

12.7. Pretendenta izziņa par Pretendenta finanšu apgrozījumu par 2017. gadu, 2018. gadu, 2019. gadu, norādot apgrozījumu par katru gadu atsevišķi un kopā. Uzņēmumiem, kas dibināti vēlāk apliecinājums par gada finanšu apgrozījumu nostrādātajā periodā.

Izziņai jāpievieno Pretendenta 2017. gada un 2018. gada finanšu pārskata izdruku no Valsts ieņēmumu dienesta Elektroniskās deklarēšanas sistēmas, ja Pretendents ir reģistrēts ārvalstī, iesniedz līdzvērtīgus dokumentus atbilstoši to reģistrācijas valsts normatīvajam regulējumam. **Par 2019. gadu iesniedz operatīvos datus.**

12.8. Pretendents iesniedz Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrētas bankas vai tās filiāles, vai ārvalsts kredītiestādes filiāles vai apdrošināšanas sabiedrības vai ārvalsts apdrošināšanas filiāles, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā izsniegtu izziņu (apliecinājumu), kas apliecina, ka Pretendenta uzvaras gadījumā tiks izsniegta beznosacījumu garantijas laika garantijai 36 (trīsdesmit sešu) mēnešu periodam 5% (piecu procentu) apmērā no Pretendenta piedāvātās Līgumcenas (bez PVN).

12.9. Pretendenta apstiprināts Pretendenta un personu uz, kuru iespējām Pretendents balstās, lai apliecinātu kvalifikāciju atbilstoši Nolikuma 11.4.1. punkta prasībai veikto līdzvērtīgo būvdarbu saraksts atbilstoši Veikto būvdarbu saraksta veidnei (Nolikuma 4. pielikums) un jāpievieno dokumentu kopijas par veikto būvdarbu sarakstā norādītajiem objektiem, kas pierādīta Nolikuma 11.4.1. punktā norādīto Pretendenta pieredzi (piemēram, pasūtītāju atsauksmes par sarakstā norādītajiem objektiem, sarakstā norādīto objektu pieņemšanas ekspluatācijā aktu kopijas vai ārvalstu Pretendentu gadījumā līdzvērtīgs dokuments vai citi dokumenti).

12.10. Pretendenta piedāvāto speciālistu saraksts saskaņā ar Nolikuma 5. pielikuma veidni.

12.11. Lai pārbaudītu Pretendenta piedāvāto speciālistu atbilstību Nolikuma 11.2.3. punkta prasībai:

12.11.1. Pretendenta piedāvātajiem speciālistiem, kuri ir reģistrēti Latvijas Būvniecības informācijas sistēmā, nav jāiesniedz dokumentu kopijas, kuras apliecina Nolikuma 11.2.3. punkta prasības, jo iepirkuma komisija par atbilstību pārliecināsies interneta tīmekļvietnē <https://bis.gov.lv>

12.11.2. ārvalstu personāla piesaistes gadījumāPretendents iesniedz apliecinājumu, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar Pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs Pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems.

12.12. Dokumentu kopijas, kas pierāda Nolikuma 11.4.2 punktā norādītā atbildīgā būvdarbu vadītāja pieredzi (piemēram, būvatļauju kopijas, akts par izpildītiem darbiem, atbilstošas informācijas kopijas no būvdarbu žurnāla, pasūtītāja atsauksmes vai ārvalstu Pretendentu gadījumā līdzvērtīgi dokumenti vai citi dokumenti).

12.13. Ārvalstu atbildīgā būvdarbu vadītāja piesaistes gadījumā izdruka no publiski pieejama interneta resursa vai kompetentas institūcijas izsniegta izziņa vai līdzvērtīgs dokuments par deklarēto iedzīvotāju skaitu apdzīvotā vietā, kurā īstenots ūdenssaimniecības infrastruktūras būvobjekts. Būvkomersantu reģistrā reģistrētam speciālistam izdruka vai izziņa nav jāiesniedz, jo deklarēto iedzīvotāju skaitu apdzīvotā vietā, kurā īstenots būvobjekts, iepirkuma komisija pārbaudīs izmantojot interneta tīmekļvietnes [www.pmlp.gov.lv/lv/sakums/statistika/iedzivotaju- registrs/arhivs.html](http://www.pmlp.gov.lv/lv/sakums/statistika/iedzivotaju-%20registrs/arhivs.html) informāciju.

12.14. Pretendenta piedāvātā atbildīgā būvdarbu vadītāja CV un pieejamības apliecinājums atbilstoši CV veidnei (Nolikuma 6. pielikums).

12.15. Ja Pretendents balstās uz personu, lai apliecinātu Pretendenta kvalifikāciju, iesniedz:

12.15.1. personas uz, kuras iespējām Pretendents balstās apliecinājumu atbilstoši apliecinājuma veidnei (Nolikuma 7. pielikums) par piedalīšanos iepirkumā, kā arī personas gatavību veikt norādītos būvdarbus un/vai nodot Pretendenta rīcībā Būvdarbu veikšanai nepieciešamos resursus gadījumā, ja ar Pretendentu tiks noslēgts iepirkuma līgums;

12.15.2. ārvalstīs reģistrēto personu gadījumā dokumentus, kas apliecina atbilstību Nolikuma 11.2.1., 11.2.2. punktu prasībām;

12.15.3. dokumentu vai dokumentus, kas apliecina personas piedāvājuma dokumentus parakstījušās, kā arī kopijas un tulkojumus apliecinājušās personas tiesības pārstāvēt personu iepirkuma ietvaros. Juridiskas personas pilnvarai pievieno dokumentu, kas apliecina pilnvaru parakstījušās paraksta tiesīgās amatpersonas tiesības pārstāvēt attiecīgo juridisko personu.

12.16. Pasūtītājs pieņem Eiropas vienoto iepirkuma procedūras dokumentu (turpmāk-ESPD) kā sākotnējo pierādījumu atbilstībai paziņojumā par līgumu vai iepirkuma dokumentos noteiktajām pretendentu atlases prasībām. Ja pretendents izvēlējies iesniegt ESPD, lai apliecinātu, ka tas atbilst noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst noteiktajām prasībām. Personu apvienība iesniedz atsevišķu ESPD par katru tās dalībnieku. Pretendents var iesniegt ESPD, kas bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza. Ja Pretendents, kuram būtu piešķiramas iepirkuma līguma slēgšanas tiesības, ir iesniedzis ESPD kā sākotnējo pierādījumu atbilstībai pretendentu atlases prasībām, kas noteiktas iepirkuma dokumentos, iepirkuma komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību Pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datu bāzēs.

**12.17. Tehniskais piedāvājums**

Tehniskais piedāvājums jāsagatavo saskaņā ar Būvprojektu (Nolikuma 2. pielikums) Tehniskajām specifikācijām (Nolikuma 3.pielikums), iepirkuma līguma projektu (Nolikuma 11. pielikums), ievērojot Tehniskā piedāvājuma sagatavošanas vadlīnijas (Nolikuma 8. pielikums).

**12.18. Finanšu piedāvājums**

12.18.1. Finanšu piedāvājuma kopējo Līgumcenu norāda Nolikuma 1.pielikumā „Pieteikums dalībai iepirkumā” un sagatavo izvērstu Finanšu piedāvājumu atbilstoši Finanšu piedāvājuma veidnei (Nolikuma 10. pielikums), ievērojot Finanšu piedāvājuma sagatavošanas vadlīnijas (Nolikuma 9. pielikums).

12.18.2. Piedāvājumam jābūt izteiktam euro bez PVN, atsevišķi jānorāda piedāvājuma cena ar PVN. Vērtējot piedāvājumu, komisija ņems vērā cenu bez pievienotās vērtības nodokļa.

12.18.3. Vienību izmaksu cenas Līguma izpildes laikā netiks mainītas.

1. **Iepirkuma norise**

Par visiem ar iepirkuma organizēšanu un norisi saistītiem jautājumiem ir atbildīga SIA „SALTAVOTS” iepirkuma komisija, kura izveidota 14.01.2020. ar SIA „SALTAVOTS” valdes locekļa rīkojumu Nr. 1-3/8.

**13.1. Piedāvājumu atvēršana**

Piedāvājumu atvēršana notiks atklātā sanāksmē. Nolikuma 6.4. punktā norādītajā vietā un laikā. Iesniegtos piedāvājumus atver tūlīt pēc piedāvājuma iesniegšanas termiņa beigām. Piedāvājumus atver to iesniegšanas secībā, nosaucot Pretendentu, piedāvājuma iesniegšanas laiku un piedāvāto Līgumcenu.

**13.2. Piedāvājumu izvērtēšana**

13.2.1. Pēc piedāvājumu atvēršanas iepirkuma komisija slēgtās sēdēs veic piedāvājumu vērtēšanu.

13.2.2. Iepirkuma komisija pārbauda Pretendenta pieteikuma dalībai iepirkuma procedūrā, piedāvājuma noformējuma un piedāvājuma nodrošinājuma atbilstību Nolikumā noteiktajām prasībām.

13.2.3. Iepirkuma komisija noraida piedāvājumu, ja piedāvājuma nodrošinājums neatbilst Nolikumā noteiktajām prasībām. Ja konstatēta piedāvājuma noformējuma neatbilstība, tad iepirkuma komisija lemj par piedāvājuma noraidīšanu, izvērtējot neatbilstības būtiskumu saskaņā ar normatīvajiem aktiem un ietekmi uz piedāvājumu pēc būtības.

13.2.4. Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma dokumentu sagatavošanā un, ja šis apstāklis piegādātājam dod priekšrocības iepirkumā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkumā, tādējādi kavējot, ierobežojot vai deformējot konkurenci.

13.2.5. Iepirkuma komisija pārbauda, vai Pretendents, aizpildot Finanšu piedāvājumu (Nolikuma 10. pielikums), nav to grozījis kādā no šiem veidiem: izlaidis atsevišķus darbu nosaukumus, papildinājis ar jauniem darbu nosaukumiem, grozījis darbu nosaukumu vai mērvienību, vai nav norādījis kādam darbam cenu. Iepirkuma komisija atzīst piedāvājumu par neatbilstošu Nolikuma prasībām un noraida Pretendentu, ja kāda no minēto iemeslu dēļ piedāvājums vairs nav salīdzināms ar citiem piedāvājumiem (vienlīdzīgas attieksmes pret citiem Pretendentiem nodrošināšana) un (vai) līguma izpildē nebūs iespējams veikt samaksu par konkrētajiem darbu veidiem.

13.2.6. **Iepirkuma komisija piešķir Līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai piedāvājuma kopējo cenu (bez PVN).**

13.2.7. **Iepirkuma komisija izvēlas piedāvājumu ar viszemāko cenu, kas atbilst Nolikuma prasībām un nav atzīts par nepamatoti lētu.**

13.2.8. Iepirkuma komisija pārbauda, vai Finanšu piedāvājumā nav aritmētisko vai pārrakstīšanās kļūdu, vai nav saņemts nepamatoti lēts piedāvājums, kā arī izvērtē un salīdzina piedāvātās Līgumcenas.

13.2.9. Ja iepirkuma komisija konstatē aritmētiskas kļūdas, tad šīs kļūdas izlabo. Par kļūdu labojumu un laboto piedāvājuma summu iepirkuma komisija paziņo Pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā labojumus.

13.2.10. Ja Pretendenta iesniegtais piedāvājums konkrētam līgumam šķiet nepamatoti lēts, iepirkuma komisija pirms šāda piedāvājuma iespējamās noraidīšanas rakstveidā pieprasa no Pretendenta detalizētu paskaidrojumu par būtiskiem piedāvājuma nosacījumiem[[4]](#footnote-4), kā arī ļauj Pretendentam iesniegt pierādījumus, kurus tas uzskata par nepieciešamiem, dodot saprātīgu termiņu paskaidrojuma un pierādījumu iesniegšanai. Pretendenta piedāvājums tiek noraidīts tikai gadījumā, ja Pretendents nav varējis norādīt tehnoloģijas, tehniskos risinājumus, tirgus apstākļus, preces īpašības vai citus objektīvus pierādījumus, kas ļauj piedāvāt tik lētu cenu.

13.2.11. Tehnisko piedāvājumu atbilstības pārbaudē nosaka Tehniskā piedāvājuma atbilstību Tehniskajās specifikācijās (Nolikuma 3. pielikums), Būvprojekta (Nolikuma 2. pielikums), iepirkuma līguma projektā (Nolikuma 11. pielikums) un Tehniskā piedāvājuma sagatavošanas vadlīnijās (Nolikuma 8. pielikums) norādīto prasību līmenim.

13.2.12. Piedāvājumu vērtēšanas gaitā iepirkuma komisija ir tiesīga pieprasīt, lai tiek izskaidrota Tehniskajā piedāvājumā iekļautā informācija.

13.2.13. Iepirkuma komisija noraida Pretendentu, ja Pretendents ar Tehnisko piedāvājumu un sniegtajām atbildēm uz iepirkuma komisijas jautājumiem nepierāda savu spēju būvdarbu laikā nodrošināt Nolikumā norādīto prasību izpildi.

13.2.14. **Iepirkuma komisija ir tiesīga pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības.**

13.2.15. Iepirkuma komisija noraida Pretendentu, ja Pretendents nepierāda atbilstību Nolikumā noteiktajām kvalifikācijas prasībām.

1. **Pretendenta pārbaude pirms lēmuma pieņemšanas par līguma slēgšanu**

14.1. Pirms lēmuma pieņemšanas par līguma slēgšanas tiesību piešķiršanu, iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst iepirkuma dokumentos noteiktajām prasībām veic pārbaudi par Nolikuma 9.2.1. punktā un 9.2.2. punktā minēto Pretendentu izslēgšanas gadījumu esamību:

14.1.1. iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, iepirkuma komisija rīkojas saskaņā ar Sabiedrisko pakalpojumu sniedzēju iepirkumu likuma 48. panta septītās daļas un astotās daļas 1. un 3.punkta regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta devītajā daļā paredzēto.

Ārvalstīs reģistrētam Pretendentam iepirkuma komisija pieprasa iesniegt kompetentas nodokļu administrācijas iestādes ārvalstīs izsniegtu izziņu. Ja ārvalstīs minētās izziņas netiek izdotas, tās aizstāj ar zvērestu vai, ja zvēresta došanu attiecīgās valsts normatīvie tiesību akti neparedz, ar paša Pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai tā reģistrācijas (pastāvīgās dzīvesvietas) valstī;

14.1.2. iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst iepirkuma dokumentos noteiktajām prasībām, pieprasa iesniegt kompetentu institūciju izziņas[[5]](#footnote-5), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta devītajā daļā paredzēto.

1. **Iepirkuma pārtraukšana**

15.1. Pasūtītājs var jebkurā brīdī pārtraukt iepirkumu, ja tam ir objektīvs pamatojums. Iepirkuma komisija nosūta Nolikuma 16.4. punktā minēto informāciju vienlaikus visiem Pretendentiem, kurā informē par visiem iemesliem, kuru dēļ iepirkums ir pārtraukts.

1. **Lēmuma pieņemšana, paziņošana un līguma slēgšana**
   1. Pēc piedāvājumu izvērtēšanas iepirkuma komisija pieņem lēmumu par iepirkuma līguma slēgšanas tiesību piešķiršanu.
   2. Iepirkuma komisija 3 (triju) darbdienu laikā pēc lēmuma pieņemšanas vienlaikus informē visus Pretendentus par pieņemto lēmumu attiecībā uz līguma slēgšanu, nosūtot informāciju pa pastu vai elektroniski, izmantojot, drošu elektronisko parakstu, vai pievienojot, elektroniskajam pastam skenētu dokumentu, un saglabājot pierādījumus par informācijas nosūtīšanas datumu un veidu. Iepirkuma komisija paziņo izraudzītā Pretendenta nosaukumu, norādot:
      1. noraidītajam Pretendentam - tā iesniegtā piedāvājuma noraidīšanas iemeslus;
      2. Pretendentam, kurš iesniedzis atbilstošu piedāvājumu (tai skaitā, Pretendentiem, kuru kvalifikācijas atbilstības pārbaude netika vērtēta) - izraudzītā piedāvājuma raksturojumu un nosacītās priekšrocības.
   3. Ja piedāvājumu ir iesniedzis tikai viens Pretendents, iepirkuma komisija sagatavo un ietver iepirkuma procedūras ziņojumā pamatojumu tam, ka izvirzītās Pretendentu atlases prasības ir objektīvas un samērīgas. Ja iepirkuma komisija nevar pamatot, ka izvirzītās Pretendentu atlases prasības ir objektīvas un samērīgas, tā pieņem lēmumu pārtraukt iepirkumu.
   4. Ja iepirkums ir izbeigts vai pārtraukts, iepirkuma komisija 3 (triju) darbdienu laikā pēc lēmuma pieņemšanas vienlaikus informē visus Pretendentus par iepirkuma izbeigšanas vai pārtraukšanas iemesliem, kā arī iespējami īsā laikā, bet ne vēlāk kā 3 (triju) darbdienu laikā pēc informācijas nosūtīšanas pretendentiem Iepirkumu uzraudzības biroja Publikāciju vadības sistēmā publicē Paziņojumu par rezultātiem iepirkumā, kuram nepiemēro Sabiedrisko pakalpojumu sniedzēju iepirkumu likumu.
   5. Iepirkuma komisija sagatavo iepirkuma ziņojumu.
   6. Pasūtītājs 10 (desmit) darbdienu laikā pēc tam, kad noslēgts iepirkuma līgums, Iepirkumu uzraudzības biroja Publikāciju vadības sistēmā publicē Paziņojumu par rezultātiem iepirkumā, kuram nepiemēro Sabiedrisko pakalpojumu sniedzēju iepirkumu likumu.
   7. Izraudzītajam Pretendentam:
      1. tai skaitā, personām, uz kuru iespējām kvalifikācijas pierādīšanai Pretendents balstās, jāreģistrējas Latvijas Būvkomersantu reģistrā 7 (septiņu) darbdienu laikā no brīža, kad Pasūtītājs uzaicinājis Pretendentu parakstīt līgumu. Pasūtītājs pagarina reģistrēšanās Būvkomersantu reģistrā termiņu, ja tam ir objektīvs pamatojums (piemēram, ārvalstu pretendentu gadījumā). Pretendents (un pārējās iepriekš minētās personas) tiesīgs veikt komercdarbību būvniecības jomās, kurās tas reģistrēts Latvijas Būvkomersantu reģistrā, tas ir, kurās tam ir attiecīgi speciālisti ar patstāvīgās prakses tiesībām. Prasība neattiecas uz Pretendentu (un pārējām iepriekš minētajām personām), kurš ir reģistrēts Latvijas Būvkomersantu reģistrā;
      2. 5 (piecu) darbdienu laikā no brīža, kad Pasūtītājs uzaicinājis Pretendentu parakstīt līgumu, Nolikuma 2.1.2. punktā noteiktajā gadījumā Pasūtītājam jāiesniedz sabiedrības līguma kopija vai personālsabiedrības reģistrācijas dokumenta kopija (ja attiecināms);
      3. 10 (desmit) kalendāro dienu laikā pēc līguma parakstīšanas jāiesniedz Pasūtītājam saistību izpildes nodrošinājums;
      4. Līgums stājas spēkā dienā, kad Pasūtītājs ir saņēmis no Pretendenta 16.7.1. (ja attiecināms), 16.7.2. (ja attiecināms), 16.7.3., punktos norādītos dokumentus un, elektroniski paziņojis Izpildītājam, par to, ka līgums ir stājies spēkā, jo ir izpildīti visi līguma spēkā stāšanās.

16.8. Iepirkuma līgumu slēdz uz Pretendenta piedāvājuma pamata atbilstoši iepirkuma līguma projektam (Nolikuma 11.  pielikums).

16.9. Iepirkuma komisija ir tiesīga pieņemt lēmumu par līguma slēgšanas tiesību piešķiršanu nākamajam Pretendentam, kurš piedāvājis saimnieciski visizdevīgāko piedāvājumu, ja Pretendents Nolikumā noteiktajā termiņā:

16.9.1. nav reģistrēts Latvijas Būvkomersantu reģistrā (attiecas arī uz personu, kura veiks būvdarbus un uz kuru iespējām kvalifikācijas pierādīšanai Pretendents balstās);

16.9.2. Nolikumā noteiktajā gadījumā un termiņā atsakās slēgt sabiedrības līgumu, neiesniedz sabiedrības līguma kopiju vai neinformē par personālsabiedrības nodibināšanu;

16.9.3. atsakās slēgt iepirkuma līgumu;

16.9.4. neiesniedz saistību izpildes nodrošinājumu atbilstoši Nolikuma prasībām.

16.10. Pirms lēmuma pieņemšanas par līguma slēgšanas tiesību piešķiršanu nākamajam Pretendentam, iepirkuma komisija izvērtē, vai tas nav uzskatāms par vienu tirgus dalībnieku ar sākotnēji izraudzīto Pretendentu, kurš atteicās slēgt līgumu ar Pasūtītāju. Ja nepieciešams, iepirkuma komisija ir tiesīga pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, vai, ja arī nākamais Pretendents atsakās slēgt līgumu, tad iepirkuma komisija pieņem lēmumu *pārtraukt*  iepirkumu, neizvēloties nevienu piedāvājumu.

16.11. Ja iepirkuma komisija izvēlas slēgt iepirkuma līgumu ar nākamo Pretendentu, kurš piedāvājis saimnieciski visizdevīgāko piedāvājumu, iepirkuma komisija atkārtoti Pretendentiem 3 (triju) darbdienu laikā pēc lēmuma pieņemšanas vienlaikus nosūta paziņojumus par pieņemto lēmumu.

16.12. Speciālistus par kuriem Pretendents ir sniedzis informāciju piedāvājumā un, kuru kvalifikācijas atbilstību izvirzītajām Nolikuma prasībām iepirkuma komisija ir vērtējusi, kā arī personas, uz kuru iespējām tas balstījies, lai apliecinātu, ka tā kvalifikācija atbilst iepirkuma dokumentos noteiktajām prasībām, pēc līguma noslēgšanas drīkst mainīt tikai ar Pasūtītāja rakstveida piekrišanu. Pasūtītājs ir tiesīgs dot piekrišanu speciālista un personas, uz kuras iespējām tas balstījies, maiņai tikai tad, ja ir atbilstība iepirkuma dokumentos noteiktajām prasībām.

16.13. Iepirkuma līguma grozījumi ir veicami atbilstoši Sabiedrisko pakalpojumu sniedzēju iepirkumu likuma 66. panta pirmās, otrās, trešās, ceturtās, piektās un sestās daļas regulējumam.

16.14. Iepirkuma līguma summas indeksācija izmaksu pieauguma dēļ nav pieļaujama.

**17. Iepirkuma komisijas tiesības un pienākumi**

17.1. Iepirkuma komisijas tiesības:

17.1.1. pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, Pretendentu atlasei, piedāvājumu vērtēšanai un salīdzināšanai, kā arī lūgt, lai kompetenta institūcija papildina vai izskaidro dokumentus, kas iesniegti iepirkuma komisijai. Iepirkuma komisija termiņu nepieciešamās informācijas iesniegšanai nosaka samērīgi ar laiku, kas nepieciešams šādas informācijas sagatavošanai un iesniegšanai;

17.1.2. pieaicināt ekspertu piedāvājuma noformējuma pārbaudei, piedāvājuma atbilstības pārbaudei, kā arī piedāvājuma vērtēšanai;

18.1.3. pieprasīt, lai Pretendents precizētu informāciju par savu piedāvājumu, ja tas nepieciešams piedāvājuma noformējuma pārbaudei, Pretendentu atlasei, piedāvājuma atbilstības pārbaudei, kā arī piedāvājumu vērtēšanai un salīdzināšanai;

17.1.4. piedāvājumu vērtēšanas laikā iepirkuma komisijai ir tiesības pieprasīt, lai Pretendents iesniedz apliecinājumu tam, ka piedāvājumu izstrādājis neatkarīgi;

17.1.5. normatīvajos aktos noteiktajā kārtībā labot aritmētiskās kļūdas Pretendentu finanšu piedāvājumos, informējot par to Pretendentu;

17.1.6. lemt par iepirkuma izbeigšanu vai pārtraukšanu;

17.1.7. iepirkuma komisija patur sev tiesības nekomentēt iepirkuma norises gaitu.

17. 2. Iepirkuma komisijas pienākumi:

17.2.1. nodrošināt iepirkuma norisi un dokumentēšanu;

17.2.2. nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem;

17.2.3. pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Nolikumu;

17.2.4. vērtēt Pretendentu piedāvājumus saskaņā ar Nolikumu, izvēlēties piedāvājumu vai pieņemt lēmumu par iepirkuma izbeigšanu bez rezultātiem, vai iepirkuma pārtraukšanu;

17.2.5. rakstiski informēt Pretendentus par vērtēšanas gaitā konstatētām aritmētiskām kļūdām;

17.2.6. lemt par piedāvājuma atdošanu Pretendentam gadījumos, kad nav ievērota Nolikumā noteiktā piedāvājumu iesniegšanas kārtība;

17.2.7. noteikt iepirkuma uzvarētāju;

17.2.8. informācijas apmaiņu un uzglabāšanu veikt tā, lai visi piedāvājumos iekļautie dati būtu aizsargāti, un Pasūtītājs varētu pārbaudīt piedāvājumu saturu tikai pēc to iesniegšanas termiņa beigām. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.

**18. Piegādātāja un Pretendenta tiesības un pienākumi**

18.1. Piegādātāja un Pretendenta tiesības:

18.1.1. apvienoties grupā ar citiem komersantiem un iesniegt vienu kopēju piedāvājumu;

18.1.2. piedāvājuma sagatavošanas laikā piegādātājiem ir tiesības rakstveidā vērsties pie iepirkuma komisijas neskaidro jautājumu precizēšanai;

18.1.3. līdz piedāvājumu iesniegšanas termiņa beigām Pretendents ir tiesīgs atsaukt vai mainīt savu iesniegto piedāvājumu. Atsaukumam ir bezierunu raksturs, un tas izbeidz dalībnieka turpmāko līdzdalību iepirkumā. Piedāvājums atsaucams vai maināms, pamatojoties, uz rakstveida iesniegumu, kas saņemts līdz piedāvājumu iesniegšanas termiņa beigām un apstiprināts ar Pretendenta pilnvarotas personas parakstu;

18.1.4. piedalīties piedāvājumu atvēršanas sanāksmē;

18.2. Piegādātāju un Pretendenta pienākumi:

18.2.1. sagatavot piedāvājumus atbilstoši Nolikuma prasībām;

18.2.2. sniegt patiesu informāciju;

18.2.3. sniegt atbildes uz iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, Pretendentu atlasei, piedāvājumu atbilstības pārbaudei, salīdzināšanai un vērtēšanai;

18.2.4. segt visas izmaksas, kas saistītas ar piedāvājumu sagatavošanu un iesniegšanu.

**19. Pielikumi:**

1. pielikums - Pieteikums dalībai iepirkumā;

2. pielikums - Būvprojekts „Ūdenssaimniecības pakalpojumu attīstība Siguldas notekūdeņu aglomerācijā V kārta, 2.posms”;

3. pielikums -Tehniskās specifikācijas;

4. pielikums - Veikto būvdarbu sarakste veidne;

5. pielikums - Speciālistu saraksta veidne;

6. pielikums - CV veidne;

7. pielikums - Personas, uz kuras iespējām Pretendents balstās savas kvalifikācijas apliecināšanai, apliecinājuma veidne;

8. pielikums - Tehniskā piedāvājuma sagatavošanas vadlīnijas;

9. pielikums - Finanšu piedāvājuma sagatavošanas vadlīnijas;

10. pielikums - Finanšu piedāvājuma veidnes;

11. pielikums - Iepirkuma līguma projekts.

**1.pielikums**

SIA „SALTAVOTS”

reģ. Nr.: 40103055793

Adrese: Lakstīgalas iela 9B, Sigulda,

Siguldas novads, LV-2150

**PIETEIKUMS DALĪBAI IEPIRKUMĀ**

**„ Būvdarbi Siguldas ūdenssaimniecības pakalpojumu attīstībai (2.posms)”**

**id. Nr. SA 2020 02/KF**

<Vietas nosaukums>, <gads>.gada <datums>.<mēnesis>

Iepazinušies ar SIA „SALTAVOTS”, reģ. Nr.: 40103055793, adrese: Lakstīgalas iela 9B, Sigulda, Siguldas novads (turpmāk – Pasūtītājs) organizētā iepirkuma **„Būvdarbi Siguldas ūdenssaimniecības pakalpojumu attīstībai (2.posms)”** (identifikācijas Nr. SA 2020 02/KF) nolikumu (turpmāk – Nolikums), pieņemot visas Nolikumā noteiktās prasības,

|  |  |
| --- | --- |
| Pretendenta nosaukums vai vārds, uzvārds (ja Pretendents ir fiziska persona) |  |
| Vienotais reģistrācijas numurs vai personas kods (ja Pretendents ir fiziska persona) |  |
| Juridiskā adrese |  |
| Biroja adrese |  |
| E-pasta adrese |  |
| Faksa Nr. |  |
| Norādīt, vai Pretendents ir mazais vai vidējais uzņēmums[[6]](#footnote-6) |  |
| Kontaktpersona (vārds, uzvārds, amats, telefona Nr.) |  |
| Citas personas (juridisku personu gadījumā: uzņēmumu nosaukumi, **uz kuru iespējām kvalifikācijas pierādīšanai balstās Pretendents**, atbilstoši šī Nolikuma **11.1. punkta** prasībām), t.sk., par katru juridisku personu norādīt, vai tas ir mazais vai vidējais uzņēmums. Fizisku personu gadījumā: vārds uzvārds, personas kods) |  |

piedāvājam veikt būvdarbus saskaņā ar Tehniskajām specifikācijām, Būvprojektu „Ūdenssaimniecības pakalpojumu attīstība Siguldas notekūdeņu aglomerācijā V kārta, 2.posms”: (turpmāk – Darbi) un iepirkuma līguma projektu par Darbu kopējo Līgumcenu:

|  |  |  |
| --- | --- | --- |
| EUR bez PVN 21%  (summa cipariem un vārdiem) | PVN 21 %  (summa cipariem un vārdiem) | EUR, ieskaitot PVN 21%  (summa cipariem un vārdiem) |
| *<Norāda no Finanšu piedāvājuma Koptāmes>* | *<Norāda no Finanšu piedāvājuma Koptāmes>* | *< Norāda no Finanšu piedāvājuma Koptāmes>* |

Ja tiksim atzīti par uzvarētāju apņemamies slēgt iepirkuma līgumu atbilstoši iepirkuma Nolikumā ietvertajam iepirkuma līguma projektam, Nolikumā noteiktajiem termiņiem un iesniegtajam piedāvājumam. Iesniedzot piedāvājumu dalībai iepirkumā, mēs ievērojām visus šajā Nolikumā un normatīvajos aktos paredzētos noteikumus.

Apliecinām, ka mums, < kā arī katram mūsu norādītajam personālsabiedrības biedram (ja pretendents ir personālsabiedrība), un katrai personai, uz kura iespējām mēs balstāmies, lai apliecinātu, ka kvalifikācija atbilst iepirkuma dokumentos noteiktajām prasībām>[[7]](#footnote-7), nav iestājušies Nolikuma 9. punktā minētie Pretendenta izslēgšana snosacījumi.

Apliecinām, ka esam iepazinušies ar veicamo Darbu apjomu un izpētījuši apstākļus, kas varētu ietekmēt Darbu izpildi un samaksas noteikšanu par Darba izpildi.

Apņemamies iepirkumā „Būvdarbi Siguldas ūdenssaimniecības pakalpojumu attīstībai (2.posms)” (identifikācijas Nr. SA 2020 02/KF)minētos Darbus veikt *<norāda kalendārās dienas>* kalendāro dienulaikā no Līguma noslēgšanas dienas. Darbu izpildes laikā ir ievērtēts laiks, kas nepieciešams Darbu pieņemšanai ekspluatācijā.

Ar šo mēs uzņemamies pilnu atbildību par iesniegto piedāvājumu, tajā ietverto informāciju, noformējumu, atbilstību iepirkuma Nolikuma prasībām. Visas iesniegtās dokumentu kopijas atbilst oriģinālam, sniegtā informācija un dati ir patiesi.

Neesam iesnieguši nepatiesu informāciju savas kvalifikācijas novērtēšanai.

Apliecinām, ka piedāvājums ir sagatavots neatkarīgi no citiem Pretendentiem un Pretendentam nav konkurenci ierobežojošas priekšrocības iepirkumā, jo Pretendents vai ar to saistīta persona nav bijusi iesaistīta iepirkuma dokumentu sagatavošanā.

Esam informēti, ka iesniegtos personas datus apstrādās pārzinis – SIA „SALTAVOTS”, juridiskā adrese – Lakstīgalas iela 9B, Sigulda, Siguldas novads, LV-2150, pārziņa iepirkumu veikšanai. Papildu informāciju par minēto personas datu apstrādi var iegūt www.saltavots.lv/Privātuma politika vai iepazīstoties ar to klātienē SIA „SALTAVOTS” klientu daļā.

Informācija, kas pēc Pretendenta domām ir uzskatāma par ierobežotas pieejamības informāciju, atrodas Pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lpp. un komercnoslēpumu saturoša informācija atrodas Pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_lpp.

Pretendenta pārstāvis[[8]](#footnote-8)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*amats, vārds uzvārds, paraksts*

Datums  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**2. pielikums**

**Būvprojekts „Ūdenssaimniecības pakalpojumu attīstība Siguldas notekūdeņu aglomerācijā V kārta, 2.posms”**

Pievienots Nolikumam kā atsevišķs dokuments.

**3. pielikums**

**Tehniskās specifikācijas**

**Tehniskās specifikācijas**

**I nodaļa**

**Vispārīga informācija**

## Iepirkuma mērķis

Noteikt saimnieciski visizdevīgāko piedāvājumu kanalizācijas un ūdensapgādes tīklu būvdarbiem saskaņā ar būvprojektu „Ūdenssaimniecības pakalpojumu attīstība Siguldas notekūdeņu aglomerācijā V kārta, 2.posms” Siguldas pilsētas ielās.

## Vispārīgs līgumā paredzēto Darbu apraksts, finansējuma avoti, Būvprojekta īstenošanas nosacījumi, ierobežojumi

1. Iepirkuma priekšmets: kanalizācijas tīklu un ūdensapgādes tīklu būvdarbi Siguldas pilsētā saskaņā ar būvprojektu „Ūdenssaimniecības pakalpojumu attīstība Siguldas notekūdeņu aglomerācijā V kārta, 2.posms” (Nolikuma 2. pielikums), ievērojot Tehniskās specifikācijas (Nolikuma 3.pielikums) prasības un Līguma projekta (Nolikuma 11. pielikums) nosacījumus.

**2.2.** CPV galvenais kods: 45231300-8 (ūdens un notekūdeņu cauruļvadu būvdarbi).

**2.3.** Iepirkuma līguma izpildes vieta:Siguldas pilsētas (Siguldas novads, Latvija) ielas saskaņā ar Būvprojektu (Nolikuma 2. pielikums).

**2.4.** Iepirkuma līguma izpildes termiņš: Līguma izpildes maksimālais termiņš 180 kalendārās dienas no līguma noslēgšanas. Būvprojektā paredzēto Darbu pieņemšana ekspluatācijā ir iekļauta

līguma izpildes termiņā.

**2.5.** Paredzamais būvdarbu apjoms: 1,6 km kanalizācijas tīkli, 0,6 km ūdensapgādes tīkli, viena rūpnieciski ražota kanalizācijas sūkņu stacija ar aprīkojumu un elektroapgādes pieslēguma nodrošinājumu un būvdarbu teritorijas segumu atjaunošanas darbi saskaņā ar Būvprojektu (Nolikuma 2. pielikums).

**2.6. Būvprojekta īstenošana, īstenošanas nosacījumi, ierobežojumi:**

**2.6.1.** Būvprojekta īstenošana notiek projekta „Ūdenssaimniecības pakalpojumu attīstība Siguldas notekūdeņu aglomerācijā, V kārta”, Nr. 5.3.1.0/16/I/001, (turpmāk tekstā - KF projekta) ietvaros, piesaistot Eiropas Savienības KF līdzfinansējumu, darbības programmas „Izaugsme un nodarbinātība” 5.3.1. specifiskā atbalsta mērķa “Attīstīt un uzlabot ūdensapgādes un kanalizācijas pakalpojumu kvalitāti un nodrošināt pieslēguma iespējas” ietvaros.

**2.6.2.** Ūdensapgādes tīklu izbūves Darbu izmaksas saskaņā ar 2016. gada 21. jūnija MK noteikumiem Nr. 403 „„Darbības programmas "Izaugsme un nodarbinātība" 5.3.1. specifiskā atbalsta mērķa "Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas" īstenošanas noteikumi” ir KF projekta neattiecināmās izmaksas. Līdz ar to Būvprojekta īstenošanas izmaksas ir sadalītas divās daļās:

* 1. 1. izmaksu daļa (Finanšu piedāvājumā – kopsavilkuma aprēķins Nr.1) ir attiecināma uz kanalizācijas tīklu daļu;
  2. 2. izmaksu daļa (Finanšu piedāvājumā – kopsavilkuma aprēķins Nr.2) ir attiecināma uz ūdensapgādes tīklu daļu.

**2.6.3.** Kanalizācijas tīklu daļas Darbu izmaksas tiks finansētas no SIA „SALTAVOTS” (turpmāk - Pasūtītāja) un Kohēzijas fonda līdzekļiem. Ūdensapgādes tīklu daļas Darbu izmaksas tiks finansētas tikai no Pasūtītāja līdzekļiem.

**2.6.4.** Lai identificētu Darbu un izmaksu attiecināmību uz kanalizācijas un ūdensapgādes tīklu daļu,katrai Darbu daļai (kanalizācijas tīklu daļa un ūdensapgādes tīklu daļa) Būvuzņēmējam ir jāsagatavo atsevišķi Darbu izpildes akti un rēķini. Pasūtītājs kanalizācijas tīklu daļas izpildi apmaksās no Valsts kases konta, ūdensapgādes tīklu daļu apmaksās no bankas konta, kurš tiks norādīts iepirkuma līgumā.

Darbu izpildes aktos un rēķinos, kuri attiecināmi uz kanalizācijas tīklu daļu būs jānorāda identificējama norāde: projekts „Ūdenssaimniecības pakalpojumu attīstība Siguldas notekūdeņu aglomerācijā, V kārta”, Nr. 5.3.1.0/16/I/001.

**2.6.5.** Darbi veicami sarežģītos apstākļos, tas ir, ielās, kurās veicami būvdarbi ir daudz citu komunikāciju, daļai komunikāciju, kuru būvniecība ir veikta laika periodā, kad netika veikti digitālie izpildmērījumi, ir norādīts orientējošs izvietojums, iebūves dziļums.

**2.6.6.** Darbi saskaņā ar Būvprojektu ir jāveic 1. tabulā norādītajās ielās vai ielu posmos, ievērojot Siguldas novada pašvaldības noteiktos ierobežojumus, Darbu izpildes laika plānojumam. Būvuzņēmējam, plānojot Darbus, ir jāņem vērā, ka norādītajās ielās, ielu posmos, izņemot Viršu ielu, ir intensīva satiksme. Ja Darbi plānoti pa gājēju celiņu, piemēram, Dārza ielā, tad Izpildītājam būs jāizstrādā risinājums drošai gājēju kustības nodrošināšanai pa ielu, kurā ir intensīva satiksme.

1.tabula. Būvprojektā norādītie Darbu posmi, Siguldas novada pašvaldības noteiktie ierobežojumi Darbu izpildes laika plānojumam

|  |  |  |  |
| --- | --- | --- | --- |
| Nr.p.k. | Darbu izpildes posmi | Veicamie Darbi saskaņā ar Būvprojektu | Siguldas novada pašvaldības noteiktie ierobežojumu Darbu izpildes laika plānojumam |
| 1 | Lakstīgalas iela 16 (Ziedu iela) | Pašteces kanalizācijas tīklu izbūve | Nav ierobežojumu |
| 2 | Viršu ielas posms | Pašteces kanalizācijas tīklu izbūve | Nav ierobežojumu |
| 3 | Pulkveža Brieža Nr.27, 29, 31 posms | Pašteces kanalizācijas un ūdensapgādes tīklu izbūve | -Darbi jāuzsāk ne vēlāk kā 1.jūnijā un jāpabeidz (tajā skaitā seguma atjaunošana,saskaņojot ar Siguldas novada pašvaldības ceļu būvinženieri V.Vilku) ne vēlāk kā 15.jūlijā;  - Darbi Rīgas ielā nevar būt ilgāk par 2 kalendārajām dienām. |
| 4 | Pulkveža Brieža Nr.30, 32, 34 posms | Pašteces kanalizācijas tīklu izbūve | Darbi jāuzsāk 1. jūnijā un jāpabeidz (tajā skaitā seguma atjaunošana, saskaņojot ar Siguldas novada pašvaldības ceļu būvinženieri V.Vilku) ne vēlāk kā 15.jūlijā. |
| 5 | Pulkveža Brieža Nr.40 | Spiedkanalizācijas tīklu izbūve | Nav ierobežojumu |
| 6 | Jāņogu ielas – Dārza ielas posms | Pašteces kanalizācijas un ūdensapgādes tīklu izbūve | Darbi Dārza ielā jāveic līdz 20. augustam (tajā skaitā seguma atjaunošana). |
| 7 | Reiņa Kaudzītes - Šveices ielas posms | Pašteces kanalizācijas, spiedkanalizācijas, ūdensapgādes tīklu izbūve, kanalizācijas sūkņu stacijas ar elektroapgādes pieslēguma nodrošinājumu izbūve | -Šveices ielā Darbi jāuzsāk 27. jūnijā un jāpabeidz (tajā skaitā seguma atjaunošana) ne vēlāk kā 20. augustā;  - Šveices ielas katrs šķērsojums jāveic ne ilgāk kā 2 darbdienu laikā. |

**2.6.7.** Sagatavošanās darbi nevar būt ilgāki par 30 (trīsdesmit) kalendārajām dienām. Sagatavošanās darbos ietilpst būvdarbu teritorijas apskate, dokumentu sagatavošana un iesniegšana Pasūtītājam, lai Pasūtītājs tos var iesniegt Siguldas novada būvvaldē un saņemt Būvatļaujā Nr.BIS-BV-4.2-2019-468 akceptu par būvdarbu uzsākšanas nosacījumu izpildi. Sagatavošanās darbu posmā jāveic rakšanas darbu atļauju saņemšana, satiksmes organizācijas shēmu sagatavošana, saskaņošana un iesniegšana Pasūtītājam. Rakšanas atļaujas tiek pieprasītas un saņemtas: Viršu ielas posmam, Lakstīgalas iela 16 posmam, Jāņogu - Dārza ielas posmam, Reiņa Kaudzītes ielas – Šveices ielas posmam. Pulkveža Brieža ielas posmiem, Būvuzņēmējs izvēlās vai katram Pulkveža Brieža ielas posmam vai arī visiem trīs posmiem kopā pieprasa un saņem rakšanas darbu atļauju, sagatavoto, saskaņo un iesniedz Pasūtītājam satiksmes organizācijas shēmu. Sagatavošanās darbu posmā ir jāveic Darbu veikšanas projekta, Darba aizsardzības plāna izstrāde, iesniegšana Pasūtītājam. Sagatavošanās darbu posmā ir jāiekļauj Šveices ielas kanalizācijas sūkņu stacijas ar aprīkojumu un aku ķeta vākiem nepieciešamā logo saskaņošana ar Pasūtītāju. Būvuzņēmējam iepriekš norādītie būvuizstrādājumi un iekārtas jāpasūta 10 (desmit) kalendāro dienu laikā pēc Līguma noslēgšanas. Sagatavošanās darbu posmā ietilpst informatīvā stenda izgatavošana un uzstādīšana (skatīt I nodaļas 5. punktu).

**2.6.8.** Būvuzņēmējam ir jāņem vērā, ka Siguldas novada pašvaldība Pasūtītājam ir izvirzījusi sekojošas prasības:

a. vienu mēnesi pirms Darbu uzsākšanas konkrētās ielās, ielu posmos nekustamo īpašumu īpašniekiem ir jānosūta informācija par būvdarbiem, norādot uzsākšanas un pabeigšanas termiņu;

b. 5 (piecas) darbdienas pirms darbu uzsākšanas saskaņotais satiksmes organizācijas plāns ir jāpublicē Pasūtītāja tīmekļvietnē [www.saltavots.lv](http://www.saltavots.lv) un jānosūta Siguldas novada pašvaldībai publicēšanai tīmekļvietnē [www.sigulda.lv](http://www.sigulda.lv).

**2.6.9.** Būvuzņēmējam nākamajā dienā pēc sagatavošanās darbu beigu termiņa ir jāuzsāk Darbi konkrētās ielās, ielu posmos saskaņā ar Darbu izpildes kalendāro plānojumu.

1. **Garantijas**
   1. Iesniedzot piedāvājumu, jāiesniedz Piedāvājuma nodrošinājums. Sīkāku informāciju skatīt Nolikuma 7. punktā.

**3.2.** Būvuzņēmējam jāiesniedz saistību izpildes garantija 10% (desmit procenti) no piedāvātās Līgumcenas bez PVN. Būvuzņēmējam ir jānodrošina, lai saistību izpildes garantijas beigu datums būtu 30 dienas pēc Līguma izpildes termiņa. Ja tiek pagarināts Līguma izpildes termiņš, Būvuzņēmējam ir pienākums attiecīgi pagarināt saistību izpildes garantiju. Sīkāku informāciju par saistību izpildes garantiju skatīt Nolikuma 7.7., 7.8., 7.9., 7.10. punktā un iepirkuma līguma projekta 3. pielikumā.

**3.3.** Būvuzņēmējam jāiesniedz garantijas laika garantija 5% (piecu procentu) apmērā no Līgumcenas bez PVN. Izpildītājam ir jānodrošina, lai Garantijas laika garantijas beigu datums ir 36 mēneši pēc Līguma saistību izpildes. Sīkāku informāciju par garantijas laika garantiju skatīt iepirkuma līguma projekta 3. pielikumā.

**3.4.** Uz Būvuzņēmēju nav attiecināma garantijas iemaksa, kura ir norādīta Siguldas novada pašvaldības 2006. gada 1. februāra saistošajos noteikumiem Nr.7 „Par rakšanas darbu veikšanu Siguldas novadā”

(skatīt <https://www.sigulda.lv/public/lat/pasvaldiba/dokumenti1/saistosie_noteikumi/>).

## Apstiprinājumi, kas jāiegūst Būvuzņēmējam

* 1. Būvuzņēmējam 10 (desmit) kalendāro dienu laikā pēc Līguma noslēgšanas jānodrošina Pasūtītājs ar jebkāda veida informāciju, kas būtu nepieciešama, lai Pasūtītājs Siguldas novada būvvaldē (turpmāk tekstā - Būvvalde) varētu iesniegt dokumentus, lai Būvvalde varētu izdarīt atzīmi Būvatļaujā Nr.BIS-BV-4.2-2019-468 par būvdarbu uzsākšanas nosacījumu izpildi.
  2. 3 (trīs) darbdienu laikā pēc nepieciešamās informācijas saņemšanas no Būvuzņēmēja Pasūtītājs Siguldas novada būvvaldē iesniedz dokumentus. Pasūtītājs 3 (trīs) darbdienu laikā paziņo Būvuzņēmējam par Būvatļaujā Nr.BIS-BV-4.2-2019-468 izdarīto atzīmi par visu būvdarbu uzsākšanas nosacījumu izpildi.
  3. Būvuzņēmējs uzsākt Būvdarbus var pēc Būvatļaujā Nr.BIS-BV-4.2-2019-468 saņemtas atzīmes par visu būvdarbu uzsākšanas nosacījumu izpildi, rakšanas darbu atļauju saņemšanas (kopiju iesniedz Pasūtītājam), satiksmes organizācijas shēmas saskaņošanas un iesniegšanas Pasūtītājam un Siguldas novada pašvaldībai. Rakšanas darbu atļaujas un satiksmes organizācijas shēmas ir jāsaņem Tehniskās specifikācijas I nodaļas 2.6.6. punktā norādītajiem ielu posmiem.
  4. Būvuzņēmējam ir jāiepazīstas ar Būvprojektu tehniskajiem noteikumiem, saskaņojumiem, Siguldas novada pašvaldības 2006. gada 1. februāra saistošajiem noteikumiem Nr.7 „Par rakšanas darbu veikšanu Siguldas novadā” (skatīt <https://www.sigulda.lv/public/lat/pasvaldiba/dokumenti1/saistosie_noteikumi/>), lai izprastu kārtību kādā Līguma teritorijā ir veicami rakšanas darbi. Saistošajos noteikumos norādītā drošības naudas iemaksa neattiecas uz Būvuzņēmēju, jo Līguma izpildi, tajā skaitā, segumu atjaunošanu garantē saistību izpildes garantija.
  5. Būvuzņēmējam satiksmes organizācija shēmas jāsaskaņo ne tikai ar Siguldas novada pašvaldību, bet arī ar VAS „Latvijas Valsts ceļi”. Ja ielu posmi, kuros tiek veikti būvdarbi, ir saistīti ar satiksmes autobusu kustības maršrutu, tad satiksmes organizācijas shēma Būvuzņēmējam jāsaskaņo arī ar AS „CATA”. Ja Būvuzņēmējs Darbu laikā nevarēs nodrošināt kustību norādītajā maršrutā, Būvuzņēmējam būs jāveic samaksa AS „CATA” par izdevumiem, kuri radīsies satiksmes autobusu maršrutu izmaiņu gadījumā. Līdz ar to Būvuzņēmējam šis apstāklis ir jāizvērtē sagatavojot piedāvājumu, tajā skaitā arī finanšu piedāvājumu.
  6. Būvuzņēmējam ir jānodrošina, lai Darbu veikšanai tiktu saņemti visi nepieciešamie apstiprinājumi. Visu nepieciešamo apstiprinājumu, atļauju, atzinumu un tehnisko prasību izmaksām jābūt iekļautām Līgumcenā.
  7. Ja Līguma izpildes laikā kāds apstiprinājums vai atļauja kļūst nederīga, Būvuzņēmējam jāiegūst jauns vai labots apstiprinājums vai atļauja par saviem līdzekļiem.

## Informatīvais stends, būvtāfele, informatīvās plāksnītes

**5.1.** Būvuzņēmējam ir jāizgatavo un jāuzstāda informatīvais stends. Stendā obligāti atspoguļojamā informācija norādīta Eiropas Savienības fondu 2014-2020 gada plānošanas perioda publicitātes vadlīnijās Eiropas Savienības fondu finansējuma saņēmējiem ( <https://www.esfondi.lv/upload/00-vadlinijas/vadlinijas_2015/ES_fondu_publicitates_vadlinijas_2014-2020_13.07.2015.pdf>).

**5.2.** Būvuzņēmējs informatīvā stenda dizainu saskaņo ar Pasūtītāju divu kalendāro dienu laikā pēc uzaicinājuma saņemšanas par Līguma slēgšanu.

**5.3.** Informātīvais stends jāuzstāda Līguma noslēgšanas dienā.

**5.4.** Ja normatīvie akti nosaka, ka Būvprojekta īstenošanai ir nepieciešama būvtāfele, tad Būvuzņēmējs var izgatavot vienu informatīvo stendu, kurā atspoguļo Tehniskās specifikācijas I nodaļas 5.1. punktā norādīto informāciju un būvtāfelē nepieciešamo informāciju. Informatīvā stenda izgatavošanas, uzstādīšanas un uzturēšanas izmaksas iekļauj finanšu piedāvājumā.

**5.5.** Būvuzņēmējam Būvprojekta izmaksās ir jāiekļauj arī informācijas plāksnīšu izgatavošana un uzstādīšana. Informācijas plāksnītes ir nepieciešamas, lai informētu iedzīvotājus par satiksmes ierobežojumiem. Tās būs jāuzstāda ielās, kurās tiks veikti būvdarbi, norādot būvdarbu veicēju (Būvuzņēmēja nosaukums), laika periodu, kurā plānoti darbi šajā ielā, atbildīgā būvdarbu vadītāja vārdu, uzvārdu, tālruni. Informatīvās plāksnītes ir uzstādāmas vismaz vienu nedēļu pirms būvdarbu uzsākšanas konkrētā ielas posmā.

**5.6.** Finanšu piedāvājuma virsizdevumos ir jāiekļauj informatīvo plāksnīšu izgatavošanas un uzstādīšanas izmaksas.

## 6. Elektrība, ūdens

Ja Būvuzņēmējs ir lietojis Pasūtītāja elektroapgādes pieslēgumus, ūdeni, citus pakalpojumus, tad Būvuzņēmējam ik mēnesi ir jāatlīdzina Pasūtītājam par visu objektā patērēto elektrību, ūdeni vai citiem pakalpojumiem pēc piestādītā rēķina. Maksājamā summa ir jāaprēķina, pamatojoties uz veiktajiem nolasījumiem un piemērojamo tarifu par katru pakalpojumu. Piemērojamie tarifi ir tie, kas par attiecīgo pakalpojumu ir spēkā katra mēneša pēdējā dienā, kuras laikā tas tiek izmantots.

## Drošība objektā

**7.1.** Būvuzņēmējam jāatzīmē visas izraktās bedres un citas bīstamas vietas ar šim nolūkam domātām zīmēm, žogiem, barjerām un brīdinājuma gaismām, lai nodrošinātu darbinieku un citu personu, kas var nonākt būvlaukumā, drošību.

Jebkuram pagaidu tipa žogam, kuru izmanto Būvuzņēmējs, jāaizsargā pret briesmām kā nepiederošas personas, tā arī strādnieki.

Visiem grāvjiem, tranšejām bez jebkādiem pārrāvumiem jābūt apjoztiem ar stabilu, žogu, kas kā minimums spēj izturēt 0.5 kN/m lielu slodzi visā tā augstumā. Citus nožogojuma veidus (plastikāta lentes vai siksnas, atsevišķas barjeras utt.) drīkst izmantot tikai brīdināšanas vajadzībām, piemēram, lai norobežotu materiālu uzglabāšanas zonas utt.

Lai nodrošinātu piekļuvi būvtehnikai un transportīdzekļiem, nožogojumu darba stundu laikā var noņemt pie nosacījuma, ka tiek nodrošināta vispārējā drošība un nožogojums nekavējoties atkal tiek uzstādīts uzreiz pēc darba dienas beigām, kā arī darba starplaikos.

Pagaidu nožogojumam jābūt uzstādītam līdz Darbu pilnīgai pabeigšanai, un objekts savests tādā kārtībā, lai neapdraudētu cilvēkus. Nožogojums netiek noņemts, kamēr grāvis nav aizbērts līdz apkārt esošajam līmenim.

Gadījumā, ja gājēju celiņam jāšķērso cauruļvada tranšeja, jāuzstāda vismaz 1000 mm plats un stabils tiltiņš, kura abās malās būtu margas.

Būvuzņēmējam nožogojums, tiltiņi un citi drošības līdzekļi jāuztur labā kārtībā un regulāri jāpārbauda (arī nedēļas nogalēs), kā arī nekavējoties jānovērš jebkāda veida defekti, ja tādi radušies.

**7.2.** Ja Darbi tiek veikti pa gājēju celiņiem, Būvuzņēmējam ir jānodrošina gājējiem paredzētās zonas nožogojums no satiksmei paredzētās joslas ar barjerām, kuras aprīkotas ar brīdinājuma gaismām.

**7.3.** Būvuzņēmējam pēc rakšanas darbu pabeigšanas, būvgrāvju, tehnoloģisko atrakumu aizbēršanas līdz seguma atjaunošanai katru dienu jāseko, lai ielu braucamajā daļā neveidojas iesēdumi. **Pēc pirmā Pasūtītāja aizrādījuma Būvuzņēmējam 4 (četru) stundu laikā jānovērš iesēdumi.**

## Satiksmes prasības

**8.1**. Būvuzņēmējam Darbu veikšans laikā jāievēro Siguldas novada pašvaldības un valsts institūciju prasības, kas attiecas uz satiksmes organizēšanu un regulēšanu.

**8.2.** Būvuzņēmējam jānokārto visas atļaujas, kā arī jāsedz visas izmaksas, kas saistītas ar ceļu slēgšanu un apvedceļu ierīkošanu, atļauju, atzinumu saņemšanu.

### 8.3. Vietās, kur vienvirziena kustība ir neizbēgama, Būvuzņēmējam jānodrošina piemērota, Siguldas novada pašvaldības un VAS „Latvijas Valsts ceļi” apstiprināta satiksmes organizācijas shēma.

### 8.4. Būvuzņēmējs bez Būvuzrauga piekrišanas vienā laikā nedrīkst aizšķērsot vairāk kā 100 m garu daļu no kādas ielas.

## Avārijas dienestu piekļuve

### Būvuzņēmējam pirms kādas ielas vai tās daļas slēgšanas par to jāpaziņo ugunsdzēsības, policijas un ātrās medicīniskās palīdzības dienestiem, un slēgšana nedrīkst notikt bez Būvuzrauga piekrišanas. Minētie dienesti ir jāinformē par to, kad ielas atkal ir izmantojamas avārijas dienestu automašīnu vajadzībām. Darbu celtniecības metodei jābūt tādai, lai pēc iespējas samazinātu traucējumus avārijas dienestu auto kustībai. Visā būvniecības laikā jānodrošina neatliekamās palīdzības, ugunsdzēsēju piekļuve visiem īpašumiem.

## Traucējumi saistībā ar piekļūšanu īpašumiem

### Būvuzņēmējam pirms jebkādu traucējumu radīšanas īpašumiem, ierīcēm vai infrastruktūras objektiem jānodrošina alternatīvi piekļuves risinājumi. Īpašniekam/nomniekam vai īrniekam jānodrošina jebkāda veida palīdzība, lai novērstu jebkādu Darbu ietekmi un ļautu viņiem veikt normālu darbību.

Būvuzņēmējam jāinformē iedzīvotāji vismaz vienu kalendāro nedēļu iepriekš par laika periodu, kurā būs ierobežota piekļuve īpašumiem.

## Veselība un drošība

Uzņemoties jebkāda veida celtniecības darbus, nodošanu ekspluatācijā, pārbaužu veikšanu un defektu novēršanu, Būvuzņēmējam jāievēro visi galvenie principi, kas noteikti Darba aizsardzības likumā, Ministru Kabineta noteikumos Nr.92 „Darba aizsardzības prasības, veicot būvdarbus”, kā arī visos citos nacionālajos noteikumos par veselību un drošību. Būvuzņēmējam jāizstrādā „Darba aizsardzības plāns.”

Būvuzņēmējam 5 (piecu) darbdienu laikā pēc Līguma noslēgšanas jāiesniedz Pasūtītājam nepieciešamā informācija, lai Valsts darba inspekcijai varētu sagatavot un nosūtīt Iepriekšēju paziņojumu par būvdarbu veikšanu.

**12. Inženierkomunikāciju trasējuma nospraušana**

Inženierkomunikāciju trasējuma nospraušanai ir jābūt precīzai saskaņā ar Būvprojektu, jo ir vietas, kur inženierkomunikācijas vai to aizsargjoslas skar privātos īpašumus. Pasūtītājs saskaņā ar Būvprojektā norādīto komunikāciju izvietojumu ir noslēdzis Vienošanās ar nekustamo īpašumu īpašniekiem par konkrētu platību apgrūtinājumu. Ja maina inženierkomunikāciju trasējumu, mainās nekustamo īpašumu apgrūtinājuma platība. Līdz ar to, izbūvētās inženierkomunikācijas Pulkveža Brieža ielas 27, 29, 31 posmā, Dārza ielas 28, 30 posmā un Televīzijas ielā 32 Pasūtītājs pieņems pie nosacījuma, ja nebūs novirze no Būvprojektā norādītā trasējuma vai arī, ja par trasējuma izvietojuma maiņu Būvuzņēmējs iesniegs saskaņojumu ar nekustamā īpašuma īpašnieku, autoruzraugs veiks izmaiņas Būvprojektā autoruzraudzības kārtībā un starp Pasūtītāju un nekustamā īpašuma īpašnieku tiks noslēgta vienošanās par grozījumiem noslēgtajā līgumā par nekustamā īpašuma lietošanas tiesību apgrūtinājuma saskaņošanu.

Inženierkomunikāciju trasējuma nospraušanas precizitāte ir attiecināma uz visu Būvprojektā paredzēto inženierkomunikāciju novietojumu. Inženierkomunikāciju trasējuma maiņa, ja inženierkomunikācijas vai to aizsargjoslas, neskar privātos īpašumus, ir jāsaskaņo autoruzraudzības kārtībā.

**13. Darbu izpildes vietas un apkārtējās teritorijas tīrība**

### 13.1. Būvuzņēmējs būs atbildīgs par atbilstošu Darbu izpildes vietas uzturēšanu un apkopšanu un aizvāks no Būvlaukuma būvgružus un citus atkritumus, tiklīdz tie radīsies.

**13.2.** Būvuzņēmējam jāveic visi nepieciešamie pasākumi, lai automašīnas, iebraucot un izbraucot no Darbu izpildes vietas uz blakus ceļiem vai ietvēm, neatstātu dubļus vai citus netīrumus un lai jebkādi netīrumi, kas šādā veidā nokļuvuši uz šo ielu, gājēju celiņu virsmām tiktu aizvākti. Būvuzņēmējam katras darbdienas beigās jāsatīra visi uz ielām, veloceliņiem, gājēju celiņiem nonākušie netīrumi, grunts vai citi būvgruži, kas radušies celtniecības laikā, panākot, ka ielu stāvoklis ir līdzvērtīgs blakus esošajām ielām, ceļiem, ietvēm ar analogu segumu. Uzkopšanā, ja nepieciešams, jāietver mazgāšana ar ūdeni, beršana ar suku un roku darba izmantošana, ja tas nepieciešams, lai ielu stāvoklis būtu pielīdzināms blakusesošo Darbu neskarto ielu stāvoklim. **Pēc pirmā Pasūtītāja aizrādījuma Būvuzņēmējam 4 (četru) stundu laikā jālikvidē pārkāpumi un trūkumi.**

**13.3.** Veicot darbus grants seguma ielās, darbi jāpārtrauc intensīvu nokrišņu laikā, lai tehnika, kura tiek izmantotu Darbu veikšanai, nebojātu ielu grants segumu. Ja Būvuzņēmējs plāno izrakto grunti no tranšejām izvietot ielu malās, ir jāsaņem Siguldas novada pašvaldības rakstiska atļauja vai privātā īpašnieka saskaņojums (atkarībā no nekustamā īpašuma piederības). **Būvuzņēmējam jāuzņemas atbildība par saviem līdzekļiem atjaunot segumu, ja tā kvalitāte pēc būvdarbiem ir pasliktinājusies salīdzinājumā ar stāvokli pirms būvdarbiem**. Īpaši aktuāli tas ir ielām ar grants segumu, jo grunti, kura ir nokļuvusi no tranšeju zonas, uz grants seguma ir problemātiski notīrīt.

## Esošās inžekomunikācijas un ar to izvietojumu saistītie līguma grozījumi

**14.1.** Būvuzņēmējam jāievēro LR spēkā esošajos normatīvos aktos paredzētie komunikāciju aizsardzības pasākumi un atļaujas darbam šo komunikāciju tiešā tuvumā.

**14.2.** Esošo inženierkomunikāciju šķēršošana, kura nav norādīta Būvprojektā, esošo norādīto komunikāciju iebūves dziļuma atšķirība, ja tā ietekmē Būvprojektā paredzēto inženiertīklu izbūvi, ir pamats līguma grozījumiem un Līgumcenas pieaugumam.

### 14.3. Ja Būvuzņēmējs atradīs cauruli, kabeli vai citu inženierkomunikāciju, kas nav parādīta rasējumos, vai konstatēs inženierkomunikācijas iebūves dziļuma atšķirību no Būvprojekta norādītā (ja traucē inženierkomunikāciju izbūvei) viņš informēs Būvuzraugu un iespējamo īpašnieku. Pirms darbu turpināšanas, piedaloties Pasūtītāja pārstāvim, Būvuzņēmēja būvdarbu vadītājam un atrastās komunikācijas īpašnieka pārstāvim (ja tāds tiek konstatēts) tiek sastādīts akts par komunikācijas konstatēšanu, kura nav norādīta Būvprojektā vai arī par komunikācijas iebūves dziļuma atšķirību no Būvprojekta norādītā (ja traucē inženierkomunikāciju izbūvei). Akts ir dokuments, lai veiktu Līguma grozījumus un Līgumcenas maiņu.

### 14.4. Būvprojektā Jāņogu ielas posmā (Būvprojekta lapa UKT-2) norādītās siltumtrases izvietojums ir atspoguļots, pamatojoties uz šīs teritorijas attīstītāja būvprojekta informāciju. Siltumtrase tika būvēta Būvprojekta izstrādes laikā. Līdz ar to Būvprojektā nav informācijas par faktisko situāciju dabā. Ja Būvuzņēmējs, pēc siltumtrases atšurfēšanas, konstatē neatbilstību starp Būvprojektā norādīto informāciju un faktisko stāvokli dabā Puses sastāda aktu, autoruzraudzības kārtībā tiek veiktas izmaiņas. Akts ir dokuments, lai veiktu Līguma grozījumus un Līgumcenas maiņu.

**14.5.** Reiņa Kaudzītes - Šveices ielas posmā izbūvētais ūdensapgādes tīkls jāpieslēdz esošajam ūdensvadam (Būvprojekta lapa UKT-3). Esošā ūdensvada izvietojuma vieta un dziļums Būvprojektā ir orientējošs, jo laikā, kad tas būvēts, vēl netika veikti digitālie uzmērījumi. Reiņa Kaudzītes - Šveices ielas posmā izbūvētais kanalizācijas spiedvads jāpieslēdz vienam no esošajiem spiedvadiem (Būvprojekta lapa UKT-3). Esošo spiedvadu izvietojums un dziļums ir orientējošs, jo laikā, kad tie būvēti, vēl netika veikti digitālie uzmērījumi. Izpildītājam, sagatavojot piedāvājumu, attiecībā uz esošā ūdensvada un kanalizācijas spiedvada atšurfēšanas darbiem jāņem vērā šie apstākļi. Ja Šveices ielā esošā ūdensvada un esošo spiedvadu trasējums un iebūves dziļums pēc atšurfēšanas atšķirsies no Būvprojektā norādītā un autoruzraudzības kārtībā būs jāveic izmaiņas Reiņa Kaudzītes- Šveices ielas posma ūdensvada un kanalizācijas iebūves dziļumam, Puses sastāda aktu. Akts ir dokuments, lai veiktu Līguma grozījumus un Līgumcenas maiņu.

**14.6.** Var būt arī gadījumi, kad laikā intervālā pēc Būvprojekta saskaņošanas līdz Darbu izpildei, veicamo darbu teritorijā ir izbūvētas būves, inženierkomunikācijas un līdz ar to tās nav bijis iespējams norādīt izstrādātajā Būvprojektā. Šādā gadījumā Puses sastāda aktu, autoruzraudzības kārtībā tiek veiktas izmaiņas. Akts ir dokuments, lai veiktu Līguma grozījumus un Līgumcenas maiņu.

**14.7.** Izbūvēto ūdensvada posmu pieslēgšanas Darbi esošajiem tīkliem un esošo klientu ūdensvada posmu pārslēgšanas Darbi Būvuzņēmējam ir detalizēti jāplāno, lai ūdens pārtraukums nebūtu ilgāks par 5 stundām. **Par nepieciešamo ūdens atslēgumu Būvuzņēmējs informē Pasūtītāju 4 (četras) darbdienas iepriekš.**

**14.8.** Esošās komunikācijas var radīt kavējumus un sarežģījumus, veicot Līgumā noteiktos Darbus. Pirms Darbu uzsākšanas ir nepieciešams veikt vietas izpēti, lai noteiktu minēto komunikāciju atrašanās vietu. Vietas izpētes ietvaros tiek veikti kontroles rakumi un šķērsgriezuma tranšejas, savukārt rakšanas darbi veicami manuāli, nepieciešamības gadījumā izmantojot pneimatiskus darbarīkus. Vietas izpētes vajadzībām ir aizliegts izmantot mehāniskas iekārtas. Būvuzņēmējam ir jāievēro Darbu izpildes vietai tuvumā esošo būvju īpašnieku izteiktās prasības un norādījumi. Būvuzņēmējs Pasūtītāja priekšā uzņemas atbildību par jebkādām prasībām par bojājumu nodarīšanu esošām būvēm/komunikācijām, kas radušies Būvuzņēmēja darbības rezultātā, veicot vietas izpēti.

Gadījumā, ja Darbu izpildes gaitā ir nepieciešams šķērsot kādas esošās komunikācijas, Būvuzņēmējam ir jānosaka tās precīzā atrašanās vieta un jāveic pietiekami pagaidu pasākumi, lai nodrošinātu attiecīgo pakalpojumu nepārtrauktību (pārslēgumi utt.), pirms tiek šķērsotas attiecīgās komunikācijas. Aizliegts veikt jebkādu komunikāciju šķērsošanu (pārgriešanu) bez iepriekšējas rakstiskas atļaujas saņemšanas no attiecīgā atbildīgā dienesta un/vai īpašnieka.

**14.9.** Ja Darbu veikšanas gaitā tiek skartas vai bojātas pazemes komunikācijas, kuras norādītas Būvprojektā, t.sk. ūdensvadi, ēku pieslēgumi, elektrības kabeļi, telekomunikāciju kabeļi, kanalizācijas vai lietus ūdeņu tīkli vai citas valsts, pašvaldības, privātiem uzņēmumiem vai privātpersonām piederošas komunikācijas, Būvuzņēmējam, saskaņā ar Būvuzrauga norādījumiem, ir jāsedz no saviem līdzekļiem remonta izmaksas. Būvuzņēmējam ir jāuzņemas pilna atbildība par jebkādām prasībām, kuras var izvirzīt attiecīgais pašvaldības, valsts dienests, privātais uzņēmums vai privātpersona, kura pārvaldībā ir bojātās komunikācijas, par radītajiem traucējumiem vai bojājumiem pret Uzņēmēju vai Pasūtītāju.

**14.10.** Ja būvniecības laikā, Būvdarbu rezultātā tiek bojātas SIA „SALTAVOTS” vai citas komunikācijas, kas norādītas Būvprojektā, tad Būvuzņēmējs par saviem līdzekļiem pilnā apjomā sedz nodarīto bojājumu apmaksu atbilstoši piestādītajiem rēķiniem.

**14.11.** Būvuzņēmējam ir jāņem vērā, ka dažas sabiedriskās iestādes vai privātie uzņēmumi var pieprasīt samaksu par sava personāla sniegtajiem pakalpojumiem līguma darbības laikā, piemēram, par komunikāciju atrašanās vietu dabā parādīšanu. Būvuzņēmēja pienākums ir izpildīt šādas samērīgas prasības, un Finanšu piedāvājumā ir jāparedz šādu pakalpojumu izmaksas. Lai novērtētu iespējamo kopējo šādu izmaksu summu, pirms Finanšu piedāvājuma iesniegšanas Būvuzņēmējam ieteicams sazināties ar atbildīgajiem dienestiem un organizācijām un jāprecizē paredzamais laika patēriņš un saistītās izmaksas.

### 

### Rakšanas darbi

### 15.1. Nedrīkst uzsākt rakšanas darbus, kamēr nav saņemtas atbilstošas atļaujas. Rakšanas darbi ceļos un ielās jāveic saskaņā ar attiecīgajiem noteikumiem. Darbības jāveic tā, lai izrakumu zemes struktūrā nerastos bojājumi vai pasliktinājums. Būvuzņēmējam darbi jāveic tā, lai neskartu apkārt esošo zemi. Īpaša uzmanība jāpievērš stabilitātes nodrošināšanai, veicot rakšanas darbus esošu konstrukciju un komunikāciju tuvumā.

### 15.2. Ja izrakumu struktūrā tiek konstatēta nepiemērota grunts vai ja struktūrā ir radušies bojājumi vai pasliktinājums, par to nekavējoties jāziņo Būvuzraugam.

### 15.3. Tranšeju malas ir visu laiku atbilstoši jānostiprina, nepieciešamās izmaksas iekļaujot Finanšu piedāvājumā.

### 15.4. Viss izraktais materiāls, ko var atkārtoti izmantot Darbos, jāuzglabā materiālu pagaidu uzglabāšanas vietā. Pasūtītājs nenodrošina ar materiālu pagaidu uzglabāšanas vietu.

### 15.5. Kad rakšanas darbos precīzi panākti darbam nepieciešamie profili vai izmēri, Būvuzņēmējam jāinformē Būvuzraugs, lai viņš varētu veikt pārbaudi.

### 15.6. Būvuzņēmējam jāveic pārbaudes izrakumi ar rokām vai mehānismiem tādā apjomā, kāds nepieciešams darba veikšanai un, pēc Būvuzrauga pārbaudes, jāaizber un jāatjauno šādi pārbaudes rakumi.

1. **Ūdens atsūknēšana**

### 16.1. Būvuzņēmējam jāveic visi nepieciešamie pasākumi, lai novērstu gruntsūdeņu līmeņa celšanos cauruļvadu vai būvju celtniecības laikā, kamēr nav sasniegta pietiekama konstrukciju vai cauruļvadu aizbēruma masa, lai novērstu to uzpeldēšanu. Šo pasākumu izmaksas jāiekļauj Finanšu piedāvājumā.

**16.2.** Ja tranšejās vai izraktajās bedrēs uzkrājas ūdens, Būvuzņēmējam jānodrošina ūdens atsūknēšana vai novadīšana, izbūvējot nepieciešamās teknes, vaļņus vai izmantojot citus risinājumus, lai nodrošinātu, ka laikā, kamēr tiek veikta cauruļu ieguldīšana un apbēršana, formēta pamatne vai stiprinājumi, tranšejā neuzkrājas ūdens. Būvuzņēmējam visā Darbu izpildes laikā jānodrošina būvvietā darba gatavībā atbilstošas jaudas aprīkojums.

Ja tranšejās vai bedrēs sakrājies ūdens, tas aizvadāms tā, lai netiktu nodarīti bojājumi ceļiem, pašvaldības vai privātam īpašumam, nenotiktu grāvju, drenāžas sistēmas piesārņošanās ar smiltīm, vai arī netiktu radīti citi nevajadzīgi traucējumi ielu vai ceļu lietošanā vai radīt draudus sabiedrības veselībai.

* 1. Būvuzņēmējam ir savlaicīgi jāapseko un jāpārbauda Darbu izpildes vieta un jāievāc nepieciešamās papildus uzziņas par gruntsūdens līmeni, jāiepazīstas ar vietas izpētes rezultātiem un, ja nepieciešams, jāveic jebkādi nepieciešamie kontroles rakumi, lai tas varētu atbilstoši sagatavot nepieciešamos ūdens atsūknēšanas vai novadīšanas darbus, lai pasargātu izbūvējamās konstrukcijas un to pamatnes.

Ja Būvuzņēmējs ir paredzējis atsūknētos ūdeņus novadīt pilsētas notekūdeņu sistēmā, tad Būvuzņēmējam ir jāvienojas ar Pasūtītāju par pieslēguma/novadīšanas vietu, novadīto ūdeņu apjoma uzskaiti un apmaksas kārtību. Tikai saņemot rakstisku Pasūtītāja atļauju, Būvuzņēmējs ir tiesīgs atsūknētos ūdeņus novadīt pilsētas centralizētajā kanalizācijas sistēmā.

1. **Ielu, gājēju celiņu, veloceliņu un ceļmalu atjaunošana**

### 17.1. Atjaunošanas rezultātā ielu, jājēju celiņu stāvoklim jābūt tādam pašam vai labākam nekā sākotnēji. Atjaunošanas darbi jāveic atbilstoši Būvprojektā norādītajām prasībām. Ja atjaunojamā asfalta daļa atrodas ielas malā ir jāveic atjaunojamajam segumam pieguļošās ielas malas atjaunošana. Jāveic plaisu aizliešana ar bitumena emulsiju iebūvēto ceļa apmaļu un esoša un atjaunojamā asfaltbetona seguma savienojuma vietās.

**17.2.** Esošā asfaltbetona seguma, bruģa seguma demontāžu tranšejas zonā vai tehnoloģiskās būvbedres zonā ir jāveic uzmanīgi. **Par ārpus tranšejas vai tehnoloģisko atrakumu zonas esošo segumu bojājumiem būvdarbu laikā Pasūtītājs papildus samaksu neveiks.** Būvuzņēmējam pirms piedāvājuma sagatavošanas ir nepieciešams apsekot ielas, kurās jāveic būvdarbi, un lai mazinātu riskus, ja nepieciešams, finanšu piedāvājumā ir jāiekļauj izmaksas, kuras būs nepieciešamas radīto seguma bojājumu novēršanai.

Atjaunojamajam bruģa seguma bruģakmenim un apmalēm ir jābūt ekvivalentam esošajiem būvizstrādājumiem.

**17.3.** Darbu apjomu un finanšu piedāvājuma veidnē norādītajās ielās, ielu posmos pirms seguma atjaunošanas, jāveic nesaistīto konstruktīvo slāņu nestspējas un sablīvējuma pārbaude. Pārbaudes var veikt tikai sertificēta laboratorija.

**17.4.** Asfaltbetona seguma atjaunošanas gadījumā (kur tas ir jāveic divās kārtās) pirms nākamās struktūras slāņa uzklāšanas asfaltbetona seguma pamats mehāniski jānoslauka vai jānotīra ar saspiestu gaisu, lai tā virsma būtu ļoti viendabīgas faktūras un bez svešķermeņiem, kā arī jāveic pamata un piegulošā asfaltbetona seguma sānu malu gruntēšana ar bituma emulsiju.

### Zālāja atjaunošana

### 18.1. Visas ietekmētās zemes virskārta jāuzirdina līdz vismaz 100 mm dziļumam. Pirms melnzemes uzklāšanas jānovāc akmeņi un citi svešķermeņi. Zeme jākultivē un jāatjauno pēc iespējas tuvāk tās sākotnējam stāvoklim. Akmeņi un būvgruži jānovāc un jānogādā uz atbērtni utilizācijai.

### 18.2. Sēklas jāsēj atbilstošā gadalaikā. Būvuzņēmējs ir atbildīgs par visu ar zāli apsēto teritoriju pirmo appļaušanu, ja tā ir nepieciešama līdz būvju pieņemšanai ekspluatācijā.

# 19. Cauruļu pārbaude

### 19.1. Pašteces kanalizācijas cauruļvadu pārbaude Būvuzņēmējam jāveic ar CCTV, izmantojot krāsu, augstas izšķirtspējas kameru ar rotējošu galvu/lēcu, slīpuma noteikšanu, un jānodrošina Būvuzraugam videoieraksta un atskaites eksemplāri. Izbūvētā kanalizācijas posma CCTV jāveic pēc tīklu skalošanas un pirms pieslēgšanas esošajai kanalizācijas sistēmai.

**19.2.** Izbūvētajām betona skatakām jāveic hidrauliskā pārbaude saskaņā ar standartu LVS EN 1610:2016.

**19.3.** Hidrauliskā pārbaude jāveic kanalizācijas spiedvadiem un ūdensapgādes cauruļvadiem.

**19.4.** Ūdensvadiem jāveic dezinfekcija.

### 20. Protokolēšana ar fotogrāfiju palīdzību

### 20.1. Pēc inženiertīklu nospraušanas Darbu pabeigšanas konkrētā ielā un pirms rakšanas darbu uzsākšanas, Būvuzņēmējs veicot fotografēšanu, fiksē ielu, gājēju celiņu, pieguļošās teritorijas zālāju, visu iebrauktuvju stāvokli pirms būvdarbu uzsākšanas un iesniedz Pasūtītājam 1 (vienu) fotogrāfiju komplektu, kas ierakstīts CD. Fotouzņēmumiem ir jābūt identificējamiem, tas ir, jānorāda ielas nosaukums un precizēta atrašanās vieta. Rakšanas darbu uzsākšana pirms esošā stāvokļa fotofiksāžas nav atļauta.

### 20.2. Būvuzņēmējs, Pasūtītājs un, ja nepieciešams, Siguldas novada pašvaldības pārstāvis var papildus sastādīt aktu par ielu, gājēju celiņu, pieguļošās teritorijas zālāju, iebrauktuvju stāvokli pirms būvdarbu uzsākšanu.

### 20.3. Katru mēnesi ir jāveic segto darbu un pārējo būvdarbu fiksēšana, veicot fotografēšanu. Obligāti jābūt foto fiksāžām par izbūvējamajām betona grodu akām, visu elektrokabeļu un sakaru kabeļu ievietošanu šķeltās aizsargcaurulēs. Foto uzņēmumos ielai un precīzai Darbu izpildes vietai jābūt identificējamai. Būvuzņēmējam katru mēnesi kopā ar Darbu izpildes aktu kanalizācijas un ūdensapgādes tīklu daļai Pasūtītājam jāiesniedz 1 digitālo fotogrāfiju komplekts, kas ierakstīts CD.

**20.4.** Saņemot sūdzības no pašvaldības un iedzīvotājiem, par būvdarbu zonas neatbilstību Tehniskās specifikācijas prasībām Pasūtītājs pieprasīs katras darbdienās beigās veikt fotofiksāžas par būvobjekta stāvokli un fotouzņēmumus nosūtīt uz Pasūtītāja kontaktpersonas e-pasta adresi.

### 20.5. Izmaksas, kas saistītas ar 20.1., 20.3. un 20.4. punktos norādīto fotofiksāžu veikšanu, ir jāiekļauj Finanšu piedāvājuma virsizdevumos.

### Sapulces objektā

Visa Līguma izpildes laikā ir jānotur būvsapulces. Būvsapulču norises laiku nosaka vienojoties. Būvsapulcēs piedalās: Būvuzņēmēja atbildīgais būvdarbu vadītājs un citi atbildīgie speciālisti un citi pārstāvji (pēc nepieciešamības), Pasūtītāja pārstāvji, Būvuzraugs, Autoruzraugs (pēc nepieciešamības), pašvaldības pārstāvji (pēc nepieciešamības).

1. **Citi dokumenti, ko nodrošina Būvuzņēmējs** 
   1. Būvuzņēmējs darbu veikšanas projekta izstrādi (turpmāk tekstā - DVP) veic saskaņā ar LR MK Ministru kabineta 2017. gada 9. maija noteikumu Nr.253 “Atsevišķu inženierbūvju būvnoteikumi” 105. punkta prasībām, ņemot vērā darbu organizācijas projektu.

**22.2.** DVP ir jāizstrādā un jāiesniedz Pasūtītājam ne vēlāk kā 7 (septiņu) darbdienu laikā pēc Līguma noslēgšanas 2 (divos) eksemplāros papīra formā un digitāli. Pasūtītājs 5 (piecu) dienu laikā izskata DVP, saskaņo vai norāda precizējumus, kurus Būvuzņēmējam ir jāveic 5 (piecu) dienu laikā. Pēc DVP saskaņošanas viens eksemplārs tiek nodots atbildīgajam būvdarbu vadītājam. Atbildīgais būvdarbu vadītājs ir atbildīgs par to, lai DVP būtu pieejams būvlaukumā strādājošajiem būvspeciālistiem un kontrolējošām institūcijām.

**22.3.** Būvuzņēmējs katru nedēļu iesniedz Pasūtītājam pārskatu par plānotajiem nedēļas Darbiem un plānotajiem izpildes apjomiem.

**22.4.** Būvuzņēmējs katru nedēļu iesniedz Pasūtītājam pārskatu par iepriekšējās nedēļas plānoto Darbu izpildi, un, ja ir atšķirība starp plānoto un faktisko izpildi norāda novirzes iemeslus.

**22.5.** Būvuzņēmējs katru kalendāro mēnesi aktualizē Darbu veikšanas kalendāro grafiku un iesniedz Pasūtītājam.

**22.6.** Būvuzņēmējs katru mēnesi aktualizē Naudas plūsmas prognozi un iesniedz Pasūtītājam.

**23. Būvdarbu veikšanas dokumentācija**

**23.1.** **Būvniecības process noris, neizmantojot būvniecības informācijas sistēmu.**

**23.2**. Lai Būvvaldē iesniegtu dokumentus par inženierbūves gatavību ekspluatācijai, Būvuzņēmējam Pasūtītājam jāiesniedz sekojoši dokumenti:

* 1. Būvju un inženierkomunikāciju trasējuma nospraušanas plāni (papīra forma un CD) -2 eksemplāri;
  2. Atzinumi, tajā skaitā, Veselības inspekcijas atzinums -2 eksemplāri;
  3. rakšanas darbu atļaujas - 2 eksemplāri;
  4. saskaņotās satiksmes organizācijas shēmas - 2 eksemplāri;
  5. tehniskā informācija par būvizstrādājumiem, iekārtām, kas izmantoti (to ekspluatācijas īpašību deklarācijas, atbilstības apliecinājumi, iebūves instrukcijas, pārbaužu rezultāti, apraksti, utt.) - 2 eksemplāri;
  6. būvdarbu žurnāls;
  7. segto darbu akti – 2 eksemplāri;
  8. būvdarbu teritorijas segumu atjaunošanas akti-2 eksemplāri;
  9. veikto pārbaužu protokoli un akti (CCTV inspekcijas rezultāti (CD un papīra formātā), kanalizācijas spiedvada, ūdensvada pārbaudes rezultāti, ūdensvada dezinfekcijas akti, testēšanas pārskati, visu pārbaužu rezultāti, kas saistīti ar ielu nesaistīto konstruktīvo slāņu nestspējas un sablīvējuma pārbaudēm, kabeļu izolācijas pretestības mērījumu protokoli) – 2 eksemplāri;
  10. izbūvēto sadzīves kanalizācijas un ūdensapgādes tīklu izpildmērījuma plānu, kas izstrādāts atbilstoši normatīvajos aktos noteiktajai kārtībai, un iesniegts Siguldas novada pašvaldības topogrāfiskās informācijas datu bāzē. Izpildmērījumu iesniedz papīra formā un elektroniski, ierakstītu CD- 2 eksemplāri;
  11. izbūvēto sadzīves kanalizācijas un ūdensapgādes tīklu izpildshēmas, kuras ir sagatavotas uz izpildmērījumu plānu pamata, un papildinātas ar tīkla raksturīgo punktu piesaistēm pie esošām būvēm, izbūvēto aku diametru, materiālu, ūdensvada akās iebūvēto armatūru, spiedvada mezglu un pārkrituma aku detalizācijām, papīra formā un elektroniski, ierakstītu CD - 2 eksemplāri;
  12. izpildmērījumu plānu par atjaunoto asfaltsegumu (asfaltaseguma apakškārtai un virskārtai) un bruģa segumu, tā platību (jābūt norādei arī par atjaunoto apmaļu apjomu) papīra formā un elektroniski ierakstītu CD - 2 eksemplāri;
  13. fotofiksāžas par būvdarbu teritorijas stāvokli pēc Darbu pabeigšanas elektroniski (CD) - 1 eksemplārs.

**23.3**. Būvdarbu veikšanas dokumentācija ir jāiesniedz Būvuzraugam un Pasūtītājam pārbaudei. Būvuzraugs un Pasūtītājs pārbaudi uzsāk pēc visas 23.2. punktā norādītās dokumentācijas saņemšanas, un pārbaudi veic 5 (piecu) darbdienu laikā. Konstatējot neatbilstības, nepilnības Būvuzņēmējam tās jānovērš 3 (trīs) darbdienu laikā. Būvuzņēmējs ir atbildīgs par sniegto komentāru iestrādi iesniegtajā dokumentācijā un tās atkārtotu sagatavošanu un iesniegšanu Pasūtītājam. Pēc Būvdarbu veikšanas dokumentācijas akcepta no Būvuzrauga un Pasūtītāja puses tiek uzsākts darbs pie apliecinājuma par būves gatavību ekspluatācijai sagatavošanas.

**23.4.** Ar Darbu izpildes un nodošanas ekspluatācijā saistīto dokumentu sagatavošanas izdevumi jāparedz Finanšu piedāvājumā.

## II nodaļa

**Būvizstrādājumi, Darbu apjomi**

## 1. Vispārīgs apraksts

### 1.1. Visiem būvizstrādājumiem, iekārtām, kas tiks izmantoti būvdarbos, ir jāievēro Būvprojektā, Tehniskajās specifikācijās norādītie vai ekvivalenti standarti šādā secībā: Latvijas nacionālā standarta statusā adaptētie Eiropas standarti, Eiropas tehniskie apstiprinājumi, kopējās tehniskās specifikācijas, citi starptautiskie standarti, kā arī citas tehniskās atsauces sistēmas, ko izveidojušas Eiropas standartizācijas institūcijas, vai, ja minēto standartu nav, šādā secībā: Latvijas nacionālie standarti, nacionālie tehniskie apstiprinājumi vai nacionālās tehniskās specifikācijas.

**1.2. Ja Būvprojektā ir norāde uz konkrētu būvizstrādājumu un/vai iekārtu ražotāju, Pretendents piedāvājumā var piedāvāt ekvivalentu cita ražotāja būvizstrādājumus un/vai iekārtu.**

Vietās, kur Būvprojektā nav dots būvizstrādājuma komentārs, Būvuzņēmējam jāpieņem, ka jābūt atbilstībai II nodaļas 1.1. punktā norādītajam.

### 1.3. Vismaz 10 dienas pirms izmantošanas Būvuzņēmējam jāiesniedz Pasūtītājam saskaņošanai Darbu veikšanai nepieciešamo būvizstrādājumu saraksts. Pēc Pasūtītāja pieprasījuma Būvuzņēmējam jānodrošina materiālu paraugi.

### 1.4. Ja būvdarbu laikā Būvuzņēmējs piegādās būvizstrādājumus, kas pēc Būvuzrauga viedokļa ir zemākas kvalitātes kā pieprasīts, Būvuzņēmējam būs jāmaina būvizstrādājumu piegādātājs. Izmaksas, kas saistītas tādu materiālu iegādi segs Būvuzņēmējs. Par Būvlaukumā piegādāto būvizstrādājumu derīgumu un kvalitāti izlems Būvuzraugs.

**1.5.** Izpildītājam jāievērtē, ka Būvdarbu apjomos norādīto Darbu izpilde, būvizstrādājumu uzstādīšana un iekārtu montāža ietver pilnu darba ciklu līdz attiecīgās detaļas, mezgla, izstrādājuma vai iekārtas gatavībai pilnīgai ekspluatācijai, ietverot visus būvizstrādājumus, kas tehnoloģiski nepieciešami attiecīgā būves elementa, vai iekārtas drošai ekspluatācijai atbilstoši būvnormatīvu un ekspluatācijas noteikumu prasībām un ietverot visus nepieciešamos būvdarbus konkrēta Darba izpildei.

**1.6.** Izstrādājot piedāvājumu, apjomos jāiekļauj arī neuzrādītie darbi un materiāli, lai kvalitatīvi veiktu būvniecību atbilstoši konkrētā Būvuzņēmēja pielietotajai tehnoloģijai, un bez kuriem nebūtu iespējama būvdarbu tehnoloģiski pareiza un spēkā esošajiem normatīviem atbilstoša veikšana pilnā apjomā.

## 2. Papildus informācija par Būvprojekta būvizstrādājumiem

## 2.1. Detalizēta būvizstrādājumu specifikācija ir norādīta Būvprojektā.

**2.2.** Ir jānodrošina Šveices ielas kanalizācijas sūkņu stacijas darbības monitorings SCADA sistēmā (šī sistēma tiek izmantota visā Pasūtītāja sabiedrisko ūdenssaimniecības pakalpojumu sniegšanas teritorijā) un kontroles un monitoringa datu savietojamība ar esošo WEB SCADA sistēmu. Datu pārraide un sūknētavu vadību jānodrošina uz/no Siguldas pilsētas notekūdeņu attīrīšanas iekārtām- “Jaunlorupe”, Siguldas pagasts, Siguldas novads.

**2.3.** Papildus informācija par Šveices ielas kanalizācijas sūkņu stacijas plūsmas mērītāju:

1. plūsmas mērītāja tips – elektromagnētisks, dalīts ( displejs un sensora bloks atsevišķi), kabeļu garums atbilstoši novietojumam. Displejs uzstādāms sūknētavas vadības skapī, sensors – plūsmas mērītāja akā;
2. barošanas spriegums 230/240 VAC, 50/60Hz.;kabeļu ieejas M20\*1.5;
3. sensoram jābūt ar dubultiem atlokiem, atbilstoši cauruļvadu diametriem;
4. elektromagnētiskiem plūsmas mērītājiem jāatbilst ISO 4064 un jābūt LNMC kalibrācijas sertifikātam;
5. aizsardzības klase sensoram IP 68,displejam IP 67;
6. programēšanas instrukcija;
7. strāvas izejas signāls: 4...20 mA;
8. komunikācija: HART protokols savietojams ar esošo SCADA sistēmu;
9. pašdiagnostika: kļūdu reģistrs;uzkrāto vērtību saglabāšana;
10. mērījumi: momentānā plūsma,summārā plūsma;
11. sensors: darba vide – notekūdeņi,+ 5\*C.....+ 45\*C, visām sensora daļām (elektrods,korpuss u.c., kas nonāk saskarsmē ar notekūdeņiem, jābūt izgatavotiem no nekorodējošiem materiāliem, nepieciešamā konduktivitāte 20mS/cm;
12. displejs: programmējams,vadāms ar skārienjūtīgiem taustiņiem;
13. mērīšanas precizitāte:< +\_ 0.3% no izmērāmās vērtības;
14. apkope: darbības laikā nav jāveic tehniskā apkope

3. Būvprojekta būvdarbu apjomi

3.1. Darbu un būvizstrādājumu apjomus skatīt Būvprojektā.

3.2. Sagatavojot piedāvājumu, Būvuzņēmējam rūpīgi iepazīties Būvprojektu, Tehniskajām specifikācijām, iepirkuma līguma projektu, un Finanšu piedāvājuma tāmju pozīciju izmaksās iekļaut arī atsevišķi neizdalītos darbus un materiālus, lai kvalitatīvi veiktu būvniecību atbilstoši konkrētā Būvuzņēmēja pielietotajai tehnoloģijai, un bez kuriem nebūtu iespējama būvdarbu tehnoloģiski pareiza un spēkā esošajiem normatīviem atbilstoša veikšana pilnā apjomā.

3.3. Būvprojektā norādītās cauruļvadu izbūves metodes: tranšeju un beztranšeju, nav maināmas.

3.4. Pasūtītājs nenodrošina grunts atbērtni.

|  |
| --- |
| **4.** **Šveices ielas kanalizācijas sūkņu stacijas elektroapgādes pieslēguma prognozējamās izmaksas**  Šveices ielas kanalizācijas sūkņu stacijai elektroapgādes pieslēguma prognozējamās izmaksas, kuras attiecināmas uz Pasūtītāju, pamatojoties uz AS „Sadales tīkls” prognozi 2019. gada 8. oktobrī, ir **1024,93 EUR (bez PVN).** Būvuzņēmējam, piedāvājot pieslēguma izmaksas, ir jāņem vērā tirgus situācija un riski, kuri var ietekmēt šīs izmaksas. |

**4. pielikums**

**Veikto būvdarbu saraksta veidne**

**Veikto būvdarbu saraksts[[9]](#footnote-9)**

|  |  |  |  |  |  |  |
| --- | --- | --- | --- | --- | --- | --- |
| Nr.  p.k. | Būvobjekta nosaukums, līguma nosaukums | Veikto būvdarbu īss raksturojums[[10]](#footnote-10) | Būvobjekta adrese | Būvdarbu pasūtītājs (nosaukums, adrese un kontakt-personas vārds uzvārds, tālrunis, e-pasts) | Būvdarbu uzsākšanas un pieņemšanas ekspluatācijā gads un mēnesis | Jānorāda dokumentu nosaukumi, kuri pievienoti sarakstam, lai  apliecinātu Nolikuma 11.4.1. punktā prasīto pieredzi |
| *1* | *2* | *3* | *5* | *7* | *8* | *9* |
| 1. | *<…>* | *<…>* | *<…>* | *<…>* | <…>/<…> | *<…>* |
| *<>* | *<…>* | *<…>* | *<…>* | *<…>* | <…>/<…> | *<…>* |
| *<>* | *<…>* | *<…>* | *<…>* | *<…>* | <…>/<…> | *<…>* |

Ar šo uzņemos pilnu atbildību par veikto būvdarbu sarakstā ietverto informāciju.

Vārds, Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5. pielikums**

**Speciālistu saraksta veidne**

**Speciālistu saraksts**

|  |  |  |  |  |  |
| --- | --- | --- | --- | --- | --- |
| Galvenais speciālists | Vārds un uzvārds | Sertifikāta numurs (nav attiecināms uz ārvalstu speciālistiem) | Būvobjektu (līgumu) nosaukums/i, kuri apliecina Nolikuma 11.4.2. punktā noteiktās prasības | Norāda dokumentus, kuri ir pievienoti, lai pierādītu galveno speciālistu atbilstību Nolikuma 11.4.2. punktā noteiktajām prasībām | **Statuss:**  **Pretendents, personālsabiedrī-bas biedrs, personu apvienības dalībnieks/**  **Norādīt statusu: vai šo personu darbinieks vai darba ņēmējs** |
| Atbildīgais būvdarbu vadītājs | <…> | <…> | <…> | <…> | <…> |
| Ceļu būvdarbu vadītājs | <…> | <…> | -/*nav jānorāda informācija*/ | - /nav jānorāda informācija/ | <…> |

Ar šo uzņemos pilnu atbildību par speciālistu sarakstā ietverto informāciju.

Vārds, Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. pielikums**

**CV veidne**

**CV**

1. **Uzvārds:**
2. **Vārds:**
3. **Profesionālās darbības laikā veiktie nozīmīgākie projekti, kuri apliecina Nolikuma 11.4.2. punktā norādītās prasības:**

|  |  |  |  |  |
| --- | --- | --- | --- | --- |
| Līguma izpildes uzsākšanas un pabeigšanas gads un mēnesis | Līguma nosaukums vai būves nosaukums un izpildes vietas adrese | Darba devējs vai Pasūtītājs (uzņēmuma līguma gadījumā) | Pasūtītāja (klienta) nosaukums, reģistrācijas numurs, adrese un kontaktpersonas vārds uzvārds, tālruņa Nr., e-pasta adrese | Īss veikto darbu apraksts, apjoms un citi dati, lai apliecinātu atbilstību Nolikuma 11.4.2. punkta prasībām |
| <…>/<…> | <…> | <…> | <…> | <…> |
| <…>/<…> | <…> | <…> | <…> | <…> |
| <…>/<…> | <…> | <…> | <…> | <…> |

Ar šo es apņemos no <…> līdz <…> saskaņā ar <Pretendenta nosaukums, reģistrācijas numurs un adrese> (turpmāk – Pretendents) piedāvājumu SIA „SALTAVOTS”, reģistrācijas Nr.40103055793, Lakstīgalas iela 9B, Sigulda, Siguldas novads, rīkotajā iepirkumā „Būvdarbi Siguldas ūdenssaimniecības pakalpojuma attīstībai (2.posms)“, id.Nr. SA 2020 02/KF, kā <speciālista specialitāte vai darbības joma> veikt <speciālista izpildāmo darbu vai veicamo pasākumu apraksts>, nodrošinot atrašanos objektā gadījumā, ja Pretendentam tiek piešķirtas tiesības slēgt iepirkuma līgumu un iepirkuma līgums tiek noslēgts.

|  |  |
| --- | --- |
| <Vārds, uzvārds> |  |
| <Paraksts> |  |
| <Datums> |  |

Ar šo apliecinām, ka nepastāv šķēršļi kādēļ <vārds un uzvārds> nevarētu piedalīties <iepirkuma priekšmeta raksturojums> iepriekš minētajos laika posmos, gadījumā, ja Pretendentam tiek piešķirtas tiesības slēgt iepirkuma līgumu un iepirkuma līgums tiek noslēgts.

|  |
| --- |
| <Darba devēja nosaukums> |
| <Reģistrācijas numurs> |
| <Adrese> |
| <Paraksttiesīgās personas amata nosaukums, vārds un uzvārds> |
| <Paraksttiesīgās personas paraksts>][[11]](#footnote-11) |

7. pielikums

**Personas uz, kuras iespējām kvalifikācijas apliecināšanai balstās Pretendents**

apliecinājuma veidne

SIA„SALTAVOTS”

Reģistrācijas Nr. 40103055793

Lakstīgalas iela 9B, Sigulda, Siguldas novads, LV-2150

**Personas uz, kuras iespējām kvalifikācijas apliecināšanai balstās Pretendents**

**APLIECINĀJUMS**

iepirkumam „Būvdarbi Siguldas ūdenssaimniecības pakalpojuma attīstībai (2.posms)“, id.Nr. SA 2020 02/KF

Ar šo <Personas nosaukums vai vārds un uzvārds (ja Persona ir fiziska persona), reģistrācijas numurs vai personas kods (ja Persona ir fiziska persona) un adrese> apliecina, ka:

1. piekrīt piedalīties SIA „SALTAVOTS”, reģistrācijas Nr. 40103055793, Lakstīgalas iela 9B, Sigulda, Siguldas novads, LV-2150 organizētajā iepirkumā „Būvdarbi Siguldas ūdenssaimniecības pakalpojuma attīstībai (2.posms)“, id.Nr. SA 2020 02/KF(turpmāk – Pretendents) kā <Pretendenta nosaukums, reģistrācijas numurs, adrese> (turpmāk - Pretendents) persona uz kuras iespējām savas kvalifikācijas apliecināšanai balstās Pretendents , kā arī
2. gadījumā, ja ar Pretendentu tiek noslēgts iepirkuma līgums, apņemas:

veikt šādus būvdarbus:

< būvdarbu apraksts (norādot ielas un veicamos darbus) >

un nodot Pretendentam šādus resursus:

<īss Pretendentam nododamo resursu (speciālistu un/vai tehniskā aprīkojuma) apraksts>.

|  |
| --- |
| <Paraksttiesīgās personas amata nosaukums, vārds un uzvārds> |
| <Paraksttiesīgās personas paraksts> |
|  |
|  |

**<**Datums>

8.pielikums

Tehniskā piedāvājuma sagatavošanas vadlīnijas

Tehniskā piedāvājuma sagatavošanas vadlīnijas

Tehniskajā piedāvājumā Pretendents sniedz detalizētu skaidrojumu atbilstoši tālāk norādītajam Tehniskā piedāvājuma saturam un formai. Savu piedāvājumu Pretendents izstrādā atbilstoši iepirkuma procedūras Nolikumā, Tehniskajās specifikācijās, Būvprojektā un iepirkuma līguma projektā uzstādītajām prasībām, kā arī to papildina ar konkrēto piedāvāto būvizstrādājumu, iekārtu tehnisko specifikāciju.

1. Būvizstrādājumi un iekārtas

1.1. Galveno piedāvāto būvizstrādājumu un iekārtu saraksts, pamatojoties uz Būvprojektu.

Ja Būvprojektā ir norādīti konkrētu ražotāju izstrādājumi, ir pieļaujama citu ražotāju ekvivalentu izstrādājumu piedāvāšana. Skatīt Tehniskās specifikācijas II nodaļas 1.1., 1.2. punktu.

1.tabula. Piedāvātie būvizstrādājumi un iekārtas

| Nr.p.k. | Būvizstrādājums/ iekārta | Marka, tips, Tehniskie parametri[[12]](#footnote-12) | Ražotāja un/ vai piegādātāja publiski pieejama interneta tīmekļvietne, kurā ir norādīta piedāvātā materiāla tehniskā specifikācija[[13]](#footnote-13) |
| --- | --- | --- | --- |
| 1. | Kanalizācijas pašteces cauruļvadi OD 250 izbūvei ar tranšejas metodi |  |  |
| 2. | Kanalizācijas pašteces cauruļvadi OD 200 izbūvei ar tranšejas metodi |  |  |
| 3. | Kanalizācijas pašteces cauruļvadi OD 200 izbūvei ar beztranšejas metodi |  |  |
| 4. | Kanalizācijas pašteces cauruļvadi OD 160 izbūvei ar tranšejas metodi |  |  |
| 5. | Kanalizācijas pašteces cauruļvadi OD 160 izbūvei ar beztranšeju metodi |  |  |
| 6. | Kanalizācijas spiedvada cauruļvads OD75 izbūvei ar tranšejas metodi |  |  |
| 7. | Kanalizācijas spiedvada cauruļvads OD63 izbūvei ar beztranšejas metodi |  |  |
| 8. | Ūdensvada cauruļvadi OD110 izbūvei ar beztranšeju metodi |  |  |
| 9. | Ūdensvada cauruļvadi OD110 izbūvei ar tranšeju metodi |  |  |
| 10. | Ūdensvada cauruļvadi OD63 izbūvei ar tranšeju metodi |  |  |
| 11. | Ūdensvada cauruļvadi OD 32 izbūvei ar beztranšeju metodi |  |  |
| 12. | Ūdensvada cauruļvadi OD 32 izbūvei ar tranšeju metodi |  |  |
| 13. | Polimērmateriāla sadzīves kanalizācijas akas DN400, DN560mm |  |  |
| 14. | Kaļamā ķeta lūkas polimērmateriāla skatakām |  |  |
| 15. | Kaļamā ķeta lūkas dzelzsbetona grodu skatakām |  |  |
| 16. | Šveices ielas kanalizācijas sūkņu stacijas tvertne ar vāku (lūku) |  |  |
| 17. | Kanalizācijas sūkņu stacijas Šveices ielā sūkņi (obligāti pievienot sūkņu raksturlīknes) |  |  |
| 18. | Rūpnieciski ražota plūsmas mērītāja aka DN 1550 |  |  |
| 19. | Elektromagnētiskais plūsmas mērītājs |  |  |
| 20. | Sūkņu vadības automātika |  |  |
| 21. | Grants maisījums |  |  |

1. **Darba veikšanas kalendārais grafiks**

Darbu veikšanas kalendārajā grafikā jānorāda Darbu izpildes termiņi atbilstoši Nolikumā, Tehniskajās specifikācijās, iepirkuma līguma projektā un šajās vadlīnijās norādītajām prasībām. Darbu veikšanas kalendārajā grafikā ir jānorāda iesaistīto brigāžu[[14]](#footnote-14) skaitu un darbinieku skaitu (bez galvenajiem speciālistiem).

2.1. Tā kā nav precīzi prognozējams iepirkuma līguma noslēgšanas laiks, visi Pretendenti plānojumu Darbu veikšanas kalendārajā grafikā:

1. **sāk ar 2020. gada 27. aprīli;**
2. Tehniskajā piedāvājumā plānojumu veic pa mēnešiem. Pretendenta uzvaras gadījumā, Pretendents pirms līguma slēgšanas, ņemot vērā Līguma parakstīšanas datumu un, pamatojoties uz Tehniskajā piedāvājumā iesniegto Darbu veikšanas kalendāro grafiku, sagatavos Darbu veikšanas kalendāro grafiku pa nedēļām, kas būs iepirkuma līguma 4. pielikums;

2.2. Plānojot Darbu veikšanas kalendāro grafiku, **ņemt vērā iepirkuma procedūras dokumentos norādītos ierobežojumus, termiņus, prasības,** normatīvajos aktos norādītos maksimālos termiņus atļauju, garantiju, atzinumu saņemšanai un Līgumā paredzētā objekta nodošanai ekspluatācijā (šis termiņš nav plānojams mazāks par 1 mēnesi).

2.3. Plānojot Darbu veikšanas kalendāro grafiku, ņemt vērā klimatiskos apstākļus.

2.4. Sagatavošanās darbi nevar būt ilgāki par 30 (trīsdesmit) kalendārajām dienām.

2.5. Plānojot darbu veikšanas kalendāro grafiku, ir jāņem vērā, ka pēc inženierkomunikāciju izbūves konkrētā ielā tūlīt ir jāuzsāk būvdarbu teritorijas labiekārtošanas darbi. Būvuzņēmējam jāņem vērā, ka līdz seguma atjaunošanai katru dienu jāseko, lai ielu braucamajā daļā neveidojas iesēdumi. **Pēc pirmā Pasūtītāja aizrādījuma Būvuzņēmējam 4 (četru) stundu laikā jānovērš iesēdumi.**

2.6. Darbu veikšanas kalendārajam grafika sagatavošanai ir jāizmanto 2. tabulas veidne (Veicamo Darbu posmu dalījums).

2.tabula. Veicamo Darbu posmu dalījums

| Nr.p.k. | Darbu posmi | Brigāžu skaits, strādājošo skaits katrā brigādē (bez galveniem speciālistiem) | 2020. gads  mēnesis/kalendārās dienas | | | | | | |
| --- | --- | --- | --- | --- | --- | --- | --- | --- | --- |
| IV/7 | V/31 | VI/30 | VII/31 | VIII/31 | IX/30 | X/20 |
| **1.** | Sagatavošanās darbi [[15]](#footnote-15) |  |  |  |  |  |  |  |  |
| **2.** | Lakstīgalas iela 16 (Ziedu iela) K izbūve, nepieciešamās pārbaudes |  |  |  |  |  |  |  |  |
| 2.1. | *tajā skaitā posma segumu atjaunošanas darbi* |  |  |  |  |  |  |  |  |
| **3.** | Viršu ielas posms K izbūve, nepieciešamās pārbaudes |  |  |  |  |  |  |  |  |
| 3.1. | *tajā skaitā posma segumu atjaunošanas darbi* |  |  |  |  |  |  |  |  |
| **4.** | Pulkveža Brieža Nr.27, 29, 31 posms K, Ū izbūve |  |  |  |  |  |  |  |  |
| 4.1. | *tajā skaitā posma segumu atjaunošanas darbi* |  |  |  |  |  |  |  |  |
| **5.** | Pulkveža Brieža Nr.30, 32, 34 posms K izbūve |  |  |  |  |  |  |  |  |
| 5.1. | *tajā skaitā posma segumu atjaunošanas darbi* |  |  |  |  |  |  |  |  |
| **6.** | Pulkveža Brieža Nr.40 K izbūve |  |  |  |  |  |  |  |  |
| 6.1. | *tajā skaitā posma segumu atjaunošanas darbi* |  |  |  |  |  |  |  |  |
| **7.** | Jāņogu ielas – Dārza ielas posms K, Ū izbūve |  |  |  |  |  |  |  |  |
| 7.1. | *tajā skaitā posma segumu atjaunošanas darbi* |  |  |  |  |  |  |  |  |
| **8.** | Reiņa Kaudzītes - Šveices ielas posms K, Ū, kanalizācijas sūkņu stacijas, izbūve, elektropieslēguma nodrošinājums |  |  |  |  |  |  |  |  |
| 8.1. | *tajā skaitā posma segumu atjaunošanas darbi* |  |  |  |  |  |  |  |  |
| **9.** | Būvobjekta nodošana, t.i., atzinumu pieprasīšana, saņemšana, būvdarbu dokumentācijas pārbaude, būves ekspluatācijā pieņemšanas komisijas darbs[[16]](#footnote-16) |  |  |  |  |  |  |  |  |

3. Naudas plūsmas prognoze

Sastādīts pa mēnešiem. Grafikā ir jābūt identicificējamai naudas plūsmai uz kanalizācijas tīklu daļu un ūdensapgādes tīklu daļu. Naudas plūsmas grafiks jāsagatavo pamatojoties uz pieņēmumu, ka Līguma izpilde tiek uzsākta 2020. gada 27. aprīlī. Naudas plūsmas grafiku Pretendenta sagatavoto, ņemot vērā Darbu veikšanas kalendāro grafiku, Nolikumu, Līguma projektu, Tehnisko specifikāciju un Pretendenta finanšu piedāvājumu.

Pretendenta uzvaras gadījumā, Pretendents pirms līguma slēgšanas, ņemot vērā Līguma parakstīšanas datumu, un, pamatojoties uz Tehniskajā piedāvājumā iesniegto Naudas plūsmas prognozi, sagatavos aktuālo Naudas plūsmas prognozi.

9. pielikums

Finanšu piedāvājuma sagatavošanas vadlīnijas

1.1. Iepirkuma līgums, Būvprojekts, Tehniskās specifikācijas ir lasāmi kontekstā ar Finanšu piedāvājuma tāmēs sniegto informāciju. Gadījumā, ja Pretendents Finanšu piedāvājuma sagatavošanas gaitā konstatē neatbilstību starp Finanšu piedāvājuma veidnē (Nolikuma 10. pielikums) dotajiem Darbu apjomiem un Būvprojektu rasējumos dotajiem risinājumiem par noteicošo jāpieņem Būvprojektā norādītais. Pretendents ir atbildīgs par Finanšu piedāvājumā ietverto darbu apjomu atbilstību Būvprojekta risinājumiem.

Izpildītājam atbilstoši savai darba praksei un pieredzei, izcenojot norādītos apjomus, ir nepieciešams iekļaut sev nepieciešamo materiālu rezervi.

1.2. Finanšu piedāvājuma kopējo Līgumcenu norāda Pieteikumā dalībai iepirkumā (Nolikuma 1.pielikums) un sagatavo izvērstu Finanšu piedāvājumu saskaņā ar Būvprojektā norādītajiem Darbu apjomiem, Nolikuma 10.pielikumu, ievērojot 13.05.2017. Ministru kabineta noteikumus Nr. 239 Noteikumi par Latvijas būvnormatīvu LBN 501-17 "Būvizmaksu noteikšanas kārtība", Būvprojekta sastāvā iekļauto Prembulu veicamo darbu sarakstam un tāmei (skatīt Būvprojekta IV sējumu), Nolikuma Finanšu piedāvājuma sagatavošanas vadlīnijas, ņemot vērā Tehniskajā specifikācijā sniegto informāciju.

1.3 Pie atbilstošu Darbu cenām Finanšu piedāvājumā, ņemot vērā Būvprojekta ģeotehnisko izpēti, ir jāievērtē visi pasākumi, kuri nepieciešami ūdens novadīšanai no tranšejām, būvgrāvjiem.

1.4. Informāciju par Šveices ielas kanalizācija sūkņu stacijas elektroapgādes pieslēguma prognozējamajām izmaksām skatīt Tehniskās specifikācijas II nodaļas 4. punktā.

1.5. Ja Finanšu piedāvājuma lokālajās tāmēs nav paredzētas atsevišķas pozīcijas, tad pozīciju izmaksās ir jāiekļauj visas izmaksas, kas saistītas ar:

1. papildus materiāliem un Darbiem, kas nav minēti šajās lokālajās tāmēs, bet bez kuriem nebūtu iespējama būvdarbu tehnoloģiski pareiza un spēkā esošajiem normatīviem atbilstoša veikšana pilnā apjomā;
2. atļauju, atzinumu saņemšana;
3. paziņojumiem un maksājumiem atbilstošajām institūcijām;
4. satiksmes organizāciju būvdarbu laikā;
5. darbu pārbaudēm nepieciešamo iekārtu piegāde, pārbaudes un aprīkojums,
6. grunts atbērtņu uzturēšanu;
7. ciršanas atļauju saņemšana;
8. ielu, gājēju celiņu atjaunošanas pozīcijas ietver pagaidu un pilnīgu atjaunošanu. Ja Būvuzņēmējam atbilstoši sava darba praksei un pieredzei, izcenojot norādītos segumu atjaunošanas apjomus ir nepieciešams atjaunot lielāku ielu, gājēju celiņu segumu apjomu, tad izcenojot norādītos apjomus, ir nepieciešams iekļaut sev nepieciešamo izmaksu rezervi;
9. Darbu izpildes vietas un apkārtējās teritorijas tīrības nodrošināšanai atbilstoši Tehniskās specifikācijas prasībām;
10. Latvijas Valsts likumdošanā paredzētiem nodokļiem. PVN nodokli iekļauj un norāda tikai Būvniecības koptāmē.

1.6. Kopsavilkuma aprēķinos “Virsizdevumi” iekļauj:

1. izdevumus darba aizsardzībai;
2. izdevumus pagaidu uzturēšanās vagoniņiem, būvlaukuma mobilajiem žogiem,
3. pagaidu ūdens, elektrības pieslēgumam, apsardzei būvniecības laikā;
4. inženierkomunikāciju trasējuma nospraušanai,
5. digitālo izpildmērījumu izstrādei,
6. izpilddokumentācijas izstrādei;
7. informatīvā stenda un informācijas plāksnīšu izgatavošanai un uzstādīšanai saskaņā ar Tehniskās specifikācijas I nodaļas 5. punkta prasībām;
8. apdrošināšanas izmaksas,
9. saistību izpildes garantijas, garantijas laika garantijas saņemšanas izmaksas;
10. fotofiksāžu veikšanas izmaksas;
11. cita veida netiešās izmaksas, kas saistītas ar darbu veikšanu atbilstoši Būvprojektam, Tehniskajām specifikācijām, iepirkuma līguma prasībām.

1.7. Atsevišķa samaksa nav paredzēta par atkritumiem, atgriezumiem, papildus materiāliem, darbaspēku, iekārtām, kas radušies Izpildītāja izmantotās darbu veikšanas tehnoloģijas rezultātā, izņemot gadījumus, kad speciāli norādīts citādi.

1.8. Finanšu piedāvājuma tāmēs cenas jānorāda EUR, **cenu norādot ar diviem cipariem aiz komata.**

1.9. Pretendents, atbilstoši savai darba praksei un pieredzei izvērtē riskus un Finanšu piedāvājumā iekļauj nepieciešamās izmaksas.

1.10. Pozīciju vienību cenas Līguma izpildes laikā nav maināmas.

1.11. Līguma izpildes laikā netiek pieļauta Līgumcenas maiņa, pamatojoties uz izmaksu pieaugumu. Izpildītājs uzņemas visu risku, kurš saistīts ar iespējamo materiālu, darbaspēka un citu resursu cenu sadārdzinājumu Darbu veikšanas laikā un tas nekādā veidā nevar ietekmēt Līgumcenu.

1.12. Neskatoties uz jebkādiem ierobežojumiem, ko var ietvert atsevišķu posteņu vai šīs Finanšu piedāvājuma veidnes formulējumi, Pretendentam jāsaprot, ka summas, ko Pretendents ierakstījis Finanšu piedāvājuma kopsavilkumā, attiecināmas tikai uz pilnībā pabeigtu Darbu.

1.13. Veicot Finanšu piedāvājuma lokālo tāmju aritmētisko pārbaudi, iepirkuma komisija **Darba summas aritmētisko pārbaudi veiks sekojoši:**

**(Darba daudzums x darba algas vienības izmaksa) + (Darba daudzums x materiālu vienības izmaksa)+ (Darba daudzums x mehānismu vienības izmaksa) = Darba summa.**

10.pielikums

Finanšu piedāvājuma sagatavošanas veidnes

Pievienots Nolikumam kā atsevišķs dokuments excel formātā.

11.pielikums

Iepirkuma līguma projekts

LĪGUMS Nr.\_\_\_\_\_\_\_\_\_\_\_\_\_

|  |  |
| --- | --- |
| Siguldas novada Siguldā | 2020. gada \_\_\_\_\_\_\_\_\_\_\_\_\_\_\_\_\_\_\_\_\_\_ |

**SIA „SALTAVOTS”**, reģistrācijas Nr.40103055793, juridiskā adrese Lakstīgalas iela 9B, Sigulda, Siguldas novads, LV-2150, tās valdes locekļa Guntara Dambenieka personā, kurš rīkojas saskaņā ar statūtiem, (turpmāk – Pasūtītājs), no vienas puses, un

***<Uzņēmuma nosaukums>,*** reģistrācijas Nr.<*\_\_\_\_\_\_\_\_\_\_, juridiskā adrese, parakstiesīgās personas amats vārds, uzvārds*> personā, kurš rīkojas uz *<dokumenta nosaukums>* pamata (turpmāk – Izpildītājs), no otras puses,

bet abas puses kopā un katra atsevišķi turpmāk attiecīgi sauktas Puses,

saskaņā ar SIA „SALTAVOTS” iepirkuma „Būvdarbi Siguldas ūdenssaimniecības pakalpojuma attīstībai (2.posms)“, id.Nr. SA 2020 02/KF (turpmāk - Iepirkums), rezultātiem un Izpildītāja iesniegto piedāvājumu Iepirkumam, noslēdz šādu Iepirkuma līgumu (turpmāk - Līgums):

1. **LĪGUMA PRIEKŠMETS**
   1. Pasūtītājs pasūta un Izpildītājs apņemas veikt kanalizācijas tīklu un ūdensapgādes tīklu izbūvi Siguldas pilsētā (turpmāk – Darbs) Līgumā noteiktajā laikā un saskaņā ar būvprojektu: „Ūdenssaimniecības pakalpojumu attīstība Siguldas notekūdeņu aglomerācijā V kārta, 2.posms” (turpmāk – Būvprojekts), Tehniskajām specifikācijām, citām Līguma prasībām, Izpildītāja iesniegto piedāvājumu, normatīvajiem aktiem.
   2. Izpildītājs apliecina, ka ir iepazinies un izpētījis Būvprojektu, Darbu apjomus, Tehniskās specifikācijas, pielietojamos būvizstrādājumus, kā arī Darbu veikšanas vietu.
2. **LĪGUMCENA**
   1. Par Līguma 1.1. punktā noteikto Darbu izpildi Pasūtītājs samaksā Izpildītājam Līguma cenu (turpmāk - Līgumcena) <EUR/summa cipariem/(summa vārdiem)>.

Pievienotās vērtības nodoklis 21% (divdesmit viens procents) ir < EUR /summa cipariem/ (summa vārdiem)>. Līgumcenas un pievienotās vērtības nodokļa summa ir <EUR /summa cipariem/ (summa vārdiem)>.

* 1. Saskaņā ar Pievienotās vērtības nodokļa likuma 142. pantu pievienotās vērtības nodokli par būvdarbiem maksā Pasūtītājs (nodokļa apgrieztā maksāšana).
  2. Līgumcenā ir iekļauts viss Darbu komplekss, kas nepieciešams Darba paveikšanai. Ja kādam no Līgumā paredzētiem Darbiem nav nolīgta cena, tad šī Darba izmaksas ir iekļautas citu Darbu cenās.
  3. Līgumcena var palielināties tādu iemeslu dēļ, kurus Pasūtītājs iepriekš nevarēja paredzēt, piemēram, esošo inženierkomunikāciju precīzs izvietojums un iebūves dziļums (precīzi ir nosakāms pēc atšurfēšanas), Tehniskās specifikācijas I nodaļas 14. punktā aprakstītie apstākļi, kuru dēļ, mainās šķērsojošo komunikāciju skaits, izbūvējamo inženierkomunikāciju izvietojums, iebūves dziļums, izbūves garums, skataku skaits, veidgabalu, armatūras skaits un ar to saistītaissegumu atjaunošanas apjoms. Par iepriekš norādītajiem iemesliem, Puses pieaicinot autoruzraugu, sastāda aktu. Papildus izmaksu aprēķinam par pamatu izmanto Finanšu piedāvājumā norādītos vienību izcenojumus, ja tos konkrētajam gadījumam iespējams piemērot un par ko Pusēm jānoslēdz Vienošanās. Līgumcena var palielināties jau sākotnēji iekļautajiem Darbiem Finanšu piedāvājuma tāmēs, pamatojoties uz digitāli veikto izpildmērījumu precizitāti cauruļvadu garumam un ar to tieši saistītajiem segumu atjaunošanas Darbu apjomiem.
  4. Līgumcena var samazināties jau sākotnēji iekļautajiem Darbiem Finanšu piedāvājuma tāmēs, pamatojoties, piemēram, uz izbūvēto cauruļvadu garumu un ar to saistīto segumu atjaunošanas apjomu, skataku skaitu, šķērsojošo komunikāciju skaita samazinājumu, u.c.
  5. Par Līgumcenas izmaiņu pamatojumu nevar tikt uzskatītas jebkādas atsauces uz nepilnīgi veiktiem aprēķiniem tāmēs, kļūdainām materiālu apjomu aplēsēm, grafiskajos materiālos un tāmē, neievērtētiem elementiem, kuri ir norādīti tekstuāli vai grafiski Līguma 1. pielikuma dokumentos, būvniecības detaļām, kuras izriet no būvniecības elementu montāžas tehnoloģijām un ar to izpildi saistītajiem pasākumiem, kā arī, pamatojoties uz jebkuriem citiem apstākļiem, ar kuriem profesionāli jārēķinās Izpildītājam, iestājoties Līguma izpildē ar Līguma noteikumiem.
  6. Līguma izpildes laikā netiek pieļauta Līgumcenas maiņa, pamatojoties uz izmaksu pieaugumu. Vienīgi Izpildītājs uzņemas visu risku, kurš saistīts ar iespējamo materiālu, darbaspēka un citu resursu cenu sadārdzinājumu Darbu veikšana laikā un tas nekādā veidā nevar ietekmēt Līgumcenu.

1. **LĪGUMA IZPILDES TERMIŅŠ**
   1. Līgums stājas spēkā dienā, kad Pasūtītājs ir saņēmis no Pretendenta Iepirkuma nolikuma 16.7.1., 16.7.2., 16.7.3. punktā norādītos dokumentus, un, elektroniski paziņojis Izpildītājam, par to, ka Līgums ir stājies spēkā, jo ir izpildīti visi Līguma spēkā stāšanās nosacījumi.
   2. Ja Līguma spēkā stāšanās nosacījumi nav izpildīti, tad Līgums tiek atzīts par spēkā neesošu un nenoslēgtu, par ko Pasūtītājs rakstveidā pa pastu vai elektroniski paziņo Izpildītājam 5 (piecu) darbdienu laikā no Iepirkuma nolikumā noteiktā dokumenta iesniegšanas dienas (ja iesniegts neatbilstošs dokuments) vai 5 (piecu) darbdienu laikā no Iepirkuma nolikumā noteiktā dokumenta iesniegšanas termiņa beigām (ja dokuments nav iesniegts vispār). Ja kāds no Līguma spēkā stāšanās nosacījumiem noteiktajā termiņā nav izpildīts objektīvu iemeslu dēļ, tad pēc Izpildītāja lūguma Pasūtītājs termiņu pagarina.
   3. Līguma izpildes termiņš ir \_\_\_\_\_\_\_\_\_\_\_\_\_\_\_\_<ne ilgāk par 180 kalendārajām dienām> no Līguma noslēgšanas dienas.
   4. Darbu pieņemšana ekspluatācijā ir iekļauta Līguma 3.3. punktā norādītajā termiņā, un to apstiprina Siguldas novada būvvaldes akts par Būvprojekta inženierbūves pieņemšanu ekspluatācijā (turpmāk tekstā - Darbu pieņemšana ekspluatācijā).
   5. Izpildītājs Darbu izpildi veic saskaņā Darbu veikšanas kalendāro grafiku (Līguma 4. pielikums).
   6. Izpildītājam, saņemot no Pasūtītāja Līguma 3.4. punktā norādīto Siguldas novada būvvaldes dokumentu, 5 (piecu) darbdienu laikā Pasūtītājam iesniedz Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrētas bankas vai tās filiāles, vai ārvalsts kredītiestādes filiāles vai apdrošināšanas sabiedrības vai ārvalsts apdrošināšanas filiāles, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā garantijas laika garantija, kurai jāatbilst Līguma 3.pielikumā „Saistību nodrošinājuma un garantijas laika garantiju noteikumi” noteiktajām prasībām. Polises gadījumā apdrošināšanas prēmijai jābūt samaksātai par visu noteikto apdrošināšanas summu uz garantijas laika garantijas nodrošinājuma iesniegšanas brīdi. Samaksu apliecinošu dokumentu iesniedz kopā ar polisi.
   7. Pēc Līguma 3.4. punktā norādītā dokumenta saņemšanas un garantijas laika garantijas iesniegšanas Pasūtītājam, Puses 3 (trīs) darbdienu laikā paraksta Darbu pieņemšanas - nodošanas aktu.
   8. Izpildītājam ir tiesības saņemt Darba pabeigšanas laika pagarinājumu:
      1. ja Darba veikšanu ir kavējuši no ilggadējiem statistiski vidējiem būtiski atšķirīgi nelabvēlīgi klimatiskie apstākļi un šo faktu apstiprina Latvijas Vides, ģeoloģijas un meteoroloģijas dienesta izziņa;
      2. ja no Siguldas novada pašvaldības ir saņemta rakstiska informācija par Darbu pārtraukšanas nepieciešamību vai plānoto Darbu, saskaņā ar Darbu veikšanas kalendārografiku (Līguma 4. pielikums), uzsākšanas ierobežojumiem, kuri saistīti ar Siguldas novada pašvaldības plānoto sporta, kultūras, tūrisma pasākumu norises organizēšanu un ielu segumu pārbūves projektu īstenošanu;
      3. Pasūtītāja saistību nepildīšanas rezultātā;
      4. citu objektīvi pamatotu apstākļu rezultātā, kuri atrodas ārpus Izpildītāja kontroles un, kuri būtiski traucē Darbu savlaicīgu izpildi.
   9. Puses vienojoties, ir tiesīgas samazināt Līgumā noteikto Darbu pabeigšanas laiku.
2. **MAKSĀJUMU KĀRTĪBAS UN DOKUMENTI**
   1. Visi maksājumi tiek veikti ar pārskaitījumu 30 (trīsdesmit) kalendāro dienu laikā, kad Pasūtītājs ir saņēmis pareizi sagatavotus samaksas dokumentus. Apmaksa Izpildītājam notiek ar pārskaitījumu uz Izpildītāja norādīto norēķina kontu, ievērojot Līguma noteikumus.
   2. Tikai akceptētais Darbu izpildes akts par iepriekšējā periodā izpildīto Darbu daļu (turpmāk tekstā - Akts) ir pamats rēķina iesniegšanai.
   3. Izpildītājs 7 (septiņu) darbdienu laikā pēc kalendārā mēneša beigām iesniedz Pasūtītājam un Būvuzraugam starpposmu Aktu papīra formā 3 (trīs) eksemplāros un elektroniski par Darbu izpildi digitālos uzmērījumus elektroniskā formā par Aktā norādīto Darbu daļu, fotogrāfijas (CD) par izpildīto Darbu daļu, Pasūtītājam uzrāda būvdarbu žurnālu, segto darbu aktus, būvizstrādājumu ekspluatācijas īpašību deklarācijas un citus būvizstrādājumu atbilstību apliecinošus dokumentus un citus dokumentus, kuri attiecas uz Aktā norādīto Darbu izpildi.
   4. Būvuzraugs un Pasūtītājs 5 (piecu) darbdienu laikā, kad ir saņēmis Līguma 4.3. punktā norādīto Aktu, to apstiprina vai kopā ar rīkojumu par veicamajiem labojumiem un/ vai nepilnībām atdod Izpildītājam. Pasūtītājam ir tiesības nepieņemt (atteikt pieņemt izskatīšanai vai neakceptēt) Aktu, ja nav iesniegti visi Līguma 4.3. punktā norādītie dokumenti un tie nepierāda Aktā norādīto Darbu daļas kvalitatīvu izpildi. Gadījumā, ja Izpildītājs nav iesniedzis Pasūtītājam Aktu par atskaites mēnesī paveiktajiem Darbiem Līguma 4.3. punktā noteiktajā termiņā kopā ar Līguma 4.3. punktā norādītajiem dokumentiem, Pasūtītājam ir tiesības atlikt Izpildītāja sagatavotā Akta akceptēšanu līdz nākamā mēneša starpposmam, kad ir paredzēta nākamā Akta iesniegšana.
   5. Būvprojekta kanalizācijas tīklu daļai un ūdensapgādes tīklu daļai nodalīt Aktus, rēķinus.
   6. Ja iepriekšējos Aktos par izpildīto Darba daļu tiek atklātas neprecizitātes, tās jālabo nākamajā Aktā par izpildīto Darba daļu.
   7. Pēdējo Aktu par iepriekšējā periodā izpildīto Darbu daļu Būvuzraugs un Pasūtītājs apstiprina vienlaicīgi ar Darbu nodošanas - pieņemšanas akta parakstīšanu.
3. **DARBU VEIKŠANAS VISPĀRĪGIE NOTEIKUMI** 
   1. Izpildītājam 10 (desmit) kalendāro dienu laikā pēc Līguma noslēgšanas dienas ir jāiesniedz Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrētas bankas vai tās filiāles, vai ārvalsts kredītiestādes filiāles vai apdrošināšanas sabiedrības vai ārvalsts apdrošināšanas filiāles, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā saistību izpildes garantija. Polises gadījumā apdrošināšanas prēmijai jābūt samaksātai par visu noteikto apdrošināšanas summu uz saistību izpildes garantijas iesniegšanas brīdi. Samaksu apliecinošu dokumentu iesniedz kopā ar polisi.
   2. Saistību izpildes garantijai jābūt 10% (desmit procentu) apmērā no Līgumcenas.
   3. Saistību izpildes garantijai jābūt spēkā 30 dienas pēc Līguma izpildes beigu termiņa un jāatbilst Līguma 3.pielikuma „Saistību nodrošinājuma un garantijas laika garantiju noteikumi” noteiktajām prasībām**.**
   4. Izpildītājs 10 (desmit) kalendāro dienu laikā pēc Līguma noslēgšanas dienas iesniedz Pasūtītājam dokumentus, kas nepieciešami, lai Siguldas novada būvvalde varētu izdarīt atzīmi būvatļaujā par visu būvdarbu uzsākšanas nosacījumu izpildi.
   5. Izpildītājs 7 (septiņu) darbdienu laikā pēc Līguma noslēgšanas dienas iesniedz Pasūtītājam Darbu veikšanas projektu. Darbu veikšanas projekts ir jāsaskaņo ar Būvuzraugu un Pasūtītāju. Darbu veikšanas projekta saskaņošanas kārtība saskaņā ar Līguma 1. pielikuma „Tehniskās specifikācijas” I nodaļas 22.2. punktu.
   6. Izpildītājam jānodrošina, lai Darbu veikšanai tiktu saņemti visi nepieciešamie apstiprinājumi. Visu nepieciešamo apstiprinājumu, atļauju, atzinumu izmaksām jābūt iekļautām Līgumcenā.
   7. Izpildītājs sagatavošanās darbu posmā saņem rakšanas atļaujas un iesniedz Pasūtītājam saskaņotas satiksmes organizācijas shēmas Tehniskajā specifikācijā noteiktajā termiņā.
   8. Pēc inženiertīklu trasējuma nospraušanas Darbu pabeigšanas, tiek dokumentēts, ielu, gājēju celiņu, pieguļošās teritorijas zālāju, visu iebrauktuvju stāvoklis pirms Darbu uzsākšanas saskaņā ar Līguma 1. pielikuma Tehniskās specifikācijas I nodaļas 20.1., 20.2. punktā norādīto. Rakšanas darbu uzsākšana pirms esošā stāvokļa dokumentēšanas nav atļauta.
   9. Pusēm ir tiesības prasīt nomainīt ikvienu Līgumā izpildē iesaistīto personu, pamatojot to ar kādu no šādiem iemesliem:
      1. atkārtota pavirša savu pienākumu pildīšana;
      2. nekompetence vai nolaidība;
      3. atkārtota tādu darbību veikšana, kas kaitē drošībai, veselībai vai vides aizsardzībai.
   10. Ne vēlāk kā 7 (septiņu) darbdienu laikā pēc Līguma noslēgšanas Izpildītājs iesniedz Pasūtītājam būvdarbos iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēju nosaukumu, kontaktinformāciju, to pārstāvēttiesīgo personu, ciktāl minētā informācija ir zināma, un norāda Darbus, kurus veikš apakšuzņēmējs. Līguma izpildes laikā Izpildītājs rakstiski paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Darbu veikšanā. Darbu veikšanai Izpildītājs iesaista savā piedāvājumā norādītos speciālistus. Izpildītājs ir atbildīgs par iesaistīto speciālistu un apakšuzņēmēju veiktā darba atbilstību šī Līguma prasībām.
   11. Izpildītājs nodrošina, ka Būvlaukumā esošajam personālam ir dokumenti (nodarbinātā apliecība, darba apliecība), kas norāda personāla darba devēju un pamato darbinieka atrašanos Būvlaukumā, un tie tiek uzrādīti pēc Būvuzrauga, Pasūtītāja kontaktpersonas pārstāvja vai kompetentu institūciju pieprasījuma.
   12. Ja Izpildītājs vēlas veikt speciālistu, kuri Iepirkumā tika piedāvāti, lai apliecinātu kvalifikācijas atbilstību, aizvietošanu uz laiku, vai nomaiņu, tad Izpildītājam ne vēlāk kā 7 (septiņas) dienas pirms plānotās speciālista aizvietošanas vai nomaiņas jāiesniedz Pasūtītājam adresēts rakstveida iesniegums. Iesniegumam jāpievieno piedāvātā speciālista kvalifikāciju apliecinoša informācija un dokumenti atbilstoši Iepirkuma nolikuma prasībām. Pasūtītājs piekrīt speciālista aizvietošanai uz laiku vai nomaiņai, ja piedāvātā speciālista kvalifikācija atbilst Iepirkuma nolikumā noteiktajām speciālista kvalifikācijas prasībām.
   13. Ja Pasūtītājs pieprasa speciālistu nomaiņu, pamatojoties uz līguma 5.9. punktu, tad Izpildītājam pēc nomaiņas pieprasījuma saņemšanas 7 (septiņu) dienu laikā jāiesniedz piedāvātā speciālista kvalifikāciju apliecinoša informācija un dokumenti atbilstoši Iepirkuma nolikuma prasībām.
   14. Personas, uz kuru iespējām Iepirkumā Izpildītājs balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, drīkst nomainīt, tikai tad, ja piedāvātajai personai ir Iepirkuma nolikumā noteiktajām prasībām atbilstoša kvalifikācija, un uz piedāvāto personu neattiecas Iepirkuma nolikuma 9.punktā minētie Pretendentu izslēgšanas noteikumi. Par maiņas ierosinājumu Izpildītājam jāiesniedz Pasūtītājam rakstveida iesniegums, norādot ziņas par personu un dokumentus atbilstoši Iepirkuma nolikuma prasībām.
   15. Pasūtītājs izsniedz Izpildītājam lēmumu par atļauju vai atteikumu speciālistu vai personu, uz kuru iespējām balstās kvalifikācijas atbilstībai, nomaiņai Līguma izpildē iespējami īsā laikā, bet ne vēlāk kā 7 (septiņu) dienu laikā, nepārsniedzot 5 (piecas) darbdienas, pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma nodaļas noteikumiem.
   16. Pasūtītājs ir tiesīgs pieprasīt informāciju par objektā nodarbināto personu līgumattiecībām.
   17. Izpildītājs pirms būvizstrādājumu izmantošanas iesniedz Pasūtītājam saskaņošanai Darbu veikšanai nepieciešamo būvizstrādājumu sarakstu. Tikai ar Pasūtītāja, Būvuzrauga, Autoruzrauga rakstisku piekrišanu Izpildītājs ir tiesīgs Būvprojektā norādītos būvizstrādājumus, iekārtas aizstāt ar ekvivalentiem būvizstrādājumiem, iekārtām.
   18. Gadījumā, ja Izpildītājs ir izmantojis ekvivalentus materiālus Būvprojektā paredzētiem, bet nav tos saskaņojis ar Pasūtītāju, Būvuzraugu, Autoruzraugu, tad Pasūtītājamir tiesības neapmaksāt šo atsevišķo Darbu izpildi.
   19. Darbu organizatoriskie jautājumi tiek izskatīti un risināti būvsapulcē. Būvsapulces tiek rīkotas pēc nepieciešamības Pasūtītāja noteiktā laikā un vietā. Būvsapulces darba kārtība, klātesošie dalībnieki un pieņemtie lēmumi tiek fiksēti protokolā, un tie ir saistoši Pusēm. Ja kādas personas neierašanās rezultātā rodas Līguma izpildes kavējumi vai traucējumi, par tiem atbild tā Puse, kuras intereses persona pārstāv. Būvsapulču protokolēšanu veic un nodrošina Pasūtītājs vai Būvuzraugs.
   20. Būvsapulces protokols 3 (trīs) darbdienu laikā tiek izsūtīts Pusēm un personām, kuras piedalās būvsapulcē. Gadījumā, ja Puses un/vai personas nepiekrīt protokolā norādītajam, Pusēm elektroniski jāizsūta labojumi protokolā 2 (divu) darbdienu laikā pēc tā saņemšanas kopā ar motivētiem iebildumiem. Pretējā gadījumā protokolā norādītās prasības ir obligāti jāizpilda*,* ja tas nav pretrunā Līguma noteikumiem. Būvsapulcēs noteiktie termiņi un prasības ir saistoši Izpildītājam arī tajā gadījumā, ja Izpildītājsnav piedalījies šajās sapulcēs, bet ir par to saturu informēts. Pusēm ir pienākums nodrošināt savu pārstāvju piedalīšanos būvsapulcē. Būvsapulces sasauc pēc vajadzības, bet ne retāk kā vienu reizi nedēļā Darba izpildes laikā, izņemot tehnoloģisko pārtraukumu periodus.
   21. Jebkuri Darbu izpildes laikā konstatētie defekti un pārkāpumi tiek fiksēti aktā, kuru paraksta abu Pušu pārstāvji.
   22. Gadījumā, ja Izpildītājs neparaksta aktu par konstatētajiem defektiem vai pārkāpumiem 3 (trīs) darbdienu laikā pēc tā saņemšanas, neiesniedzot Pasūtītājam motivētu, rakstveidā noformētu atteikumu to parakstīt ar objektīviem paskaidrojumiem, dotais akts tiek uzskatīts par akceptētu no Izpildītāja puses un aktā minēto defektu, trūkumu vai pārkāpumu novēršana ir saistoša Izpildītājam, un tā pienākums ir tos novērst Pasūtītāja noteiktā termiņā.
   23. Defektu, trūkumu vai pārkāpumu atklāšanas gadījumā Izpildītājam nav tiesību prasīt Darbu pabeigšanas termiņa pagarināšanu, pat, ja Pasūtītājs ir apturējis Izpildītājadarbību, uz laiku līdz to novēršanai.
4. **PUŠU TIESĪBAS, PIENĀKUMI UN ATBILDĪBA**
   1. Izpildītājs:
      1. ir atbildīgs, lai, veicot Darbus, tiktu ievērotas Latvijas Republikas būvnormatīvu un citu Latvijas Republikas normatīvo tiesību aktu prasības, tai skaitā, darba drošības, ugunsdrošības, satiksmes drošības, elektrodrošības, sanitāros un apkārtējās vides aizsardzības noteikumus;
      2. apņemas nodrošināt visu nepieciešamo dokumentu kopumu, kuru uzrādīšanu var prasīt amatpersonas, kas ir tiesīgas kontrolēt Darbus, atrašanos būvlaukumā;
      3. apņemas nodrošināt visas Darbu izpildes procesā nepieciešamās dokumentācijas sagatavošanu un iesniegšanu Pasūtītājam saskaņā ar Līguma 1. pielikumu;
      4. apņemas nodrošināt tīrību Darbu teritorijā saskaņā ar Līguma 1. pielikumu visā Darbu veikšanas laikā un pēc pirmā aizrādījuma 4 (četru) stundu laikā novērst pārkāpumus un trūkumus;
      5. rakstveidā, nekavējoties informē Pasūtītāju par visiem apstākļiem, kas atklājušies Darbu izpildes procesā un var neparedzēti ietekmēt Būvdarbu izpildi;
      6. nekavējoties brīdina Pasūtītāju, ja Darbu izpildes gaitā radušies apstākļi, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu;
      7. nodrošina, ka atbildīgais būvdarbu vadītājs atrodas objektā Darbu laikā. Atbildīgais būvdarbu vadītājs: <*vārds, uzvārds, būvprakses sertifikāta Nr.>;*
      8. uz rīkojuma pamata nodrošina atbildīgā būvdarbu vadītāja palīgu, kurš objektā atrodas atbildīgā būvdarbu vadītāja prombūtnes laikā;
      9. nodrošina ceļu būvdarbu vadītāja atrašanos objektā, kad tiek veikti šī speciālista kompetences Darbi;
      10. veic visus saprātīgi nepieciešamos pasākumus, lai aizsargātu apkārtējo vidi un ierobežotu zaudējumu nodarīšanu un traucējumu izdarīšanu, piesārņojuma, trokšņu u.c. darbību rezultātu negatīvo ietekmi;
      11. saskaņā ar Līguma 1. pielikuma „Tehniskās specifikācijas” I nodaļas 5. punktu nodrošina informācijas stenda un informācijas plāksnīšu izgatavošanu, uzstādīšanu;
      12. ir atbildīgs par Būvobjektā trešajām personām nodarīto zaudējumu atlīdzību, izņemot gadījumus, ja zaudējumi ir radušies Pasūtītāja vainas dēļ;
      13. ievēro un izpilda Pasūtītāja un Būvuzrauga likumīgās prasības;
      14. nodrošina pārstāvju piedalīšanos ar Līguma izpildi saistītajās būvsapulcēs.
   2. Pasūtītājs:
      1. veic samaksu Līgumā noteiktajā kārtībā;
      2. savlaicīgi veic Izpildītāja veikto Darbu pieņemšanu vai sniedz motivētu atteikumu pieņemt Darbus;
      3. nozīmē būvuzraudzību, autoruzraudzību;
      4. sniedz Izpildītājam Līguma izpildei nepieciešamo dokumentāciju, kas atrodas Pasūtītāja rīcībā;
      5. var pieprasīt papildus darbaspēka piesaistīšanu Darbu posmiem, ja Izpildītājs nespēj veikt Darbus Darbu veikšanas kalendārajā grafikā norādītajā termiņā (Līguma 4. pielikums) izņemot, ja laika apstākļu dēļ ir nepieciešams tehnoloģiskais pārtraukums, kas saskaņots ar Pasūtītāju;
      6. var ierosināt veikt Izpildītāja veikto Darbu atbilstības ekspertīzi. Šajā gadījumā tiek izveidota neatkarīga sertificētu ekspertu komisija, ja Pasūtītājsun Izpildītājs rakstiski nevienojas savādāk, 3 (trīs) ekspertu sastāvā, no kuriem vienu ekspertu pieaicina Pasūtītājs, otru – Izpildītājs, bet trešo – abi pieaicinātie eksperti. Ja saskaņā ar ekspertīzes rezultātiem tiek konstatēti trūkumi vai nepilnības IzpildītājaDarbos tā vainas dēļ, tad ekspertīzes izdevumus sedz Izpildītājs, pretējā gadījumā ekspertīzes izdevumus sedz Pasūtītājs.
   3. Puses nekavējoties informē viena otru par jebkādām grūtībām Līguma izpildē, kas varētu aizkavēt savlaicīgu Darbu veikšanu un Līguma izpildi.
5. **APDROŠINĀŠANA**
   1. Izpildītājs nodrošina savu darbību civiltiesisko apdrošināšanu, veicot apdrošināšanu atbilstoši 2014. gada 19. augusta MK noteikumu Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” polises kopiju/-as iesniedz Pasūtītājam 10 (desmit) dienu laikā no Līguma parakstīšanas dienas.

# DARBU NODOŠANA – PIEŅEMŠANA

* 1. Pēc Darbu pabeigšanas Būvuzņēmējs iesniedz Pasūtītājam apliecinājumu par Darbu pilnīgu pabeigšanu un izpilddokumentāciju par Būvprojektu.
  2. Pasūtītājs 5 (piecu) darbdienu laikā pēc apliecinājuma par Darbu pilnīgu pabeigšanu saņemšanas, pieaicinot būvuzraugu, autoruzraugu un Izpildītāju, pārbauda veiktos Darbus un 7 (septiņu) darbdienu laikā veic izpilddokumentācijas pārbaudi.
  3. Pasūtītājs ir tiesīgs atteikties no izpildīto Darbu pieņemšanas, ja pieņemšanas laikā tiek atklāti defekti un nepilnības iesniegtajā izpilddokumentācijā.
  4. Pārbaudes laikā konstatētos defektus novērš Izpildītājs uz sava rēķina defektu aktā noteiktajā termiņā. Defektu aktā norādītais defektu novēršanas termiņš nav uzskatāms par Līguma izpildes termiņa pagarinājumu.
  5. Konstatētās nepilnības izpilddokumentācijā Izpildītājam ir jānovērš 5 (piecu) darbdienu laikā.
  6. Pēc Līguma 8.4. punktā minēto defektu novēršanas un Līguma 8.5. punktā minēto nepilnību novēršanas Pasūtītājs, Izpildītājs, Autoruzraugs paraksta Apliecinājumu par inženierbūves gatavību ekspluatācijai. Pasūtītājs 2 (divu) darbdienu laikā Būvprojekta izpilddokumentāciju, Apliecinājumus par inženierbūves gatavību ekspluatācijai iesniedz Siguldas novada būvvaldei, lai uzsāktu Darbu nodošanas ekspluatācijā komisijas darbu.
  7. Darbu nodošanas - pieņemšanas aktu Puses paraksta 3 (trīs) darbdienu laikā pēc Darbu pieņemšanas ekspluatācijā un Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrētas bankas vai tās filiāles, vai ārvalsts kredītiestādes filiāles vai apdrošināšanas sabiedrības vai ārvalsts apdrošināšanas filiāles, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā garantijas laika garantijas saņemšanas. Polises gadījumā apdrošināšanas prēmijai jābūt samaksātai par visu noteikto apdrošināšanas summu uz garantijas laika garantijas iesniegšanas brīdi. Samaksu apliecinošu dokumentu iesniedz kopā ar polisi.

# GARANTIJAS SAISTĪBAS

* 1. Darbu garantijas laiks 36 (trīsdesmit seši) mēneši, kas tiek skaitīts no dienas, kad Siguldas novada būvvalde Būvprojekta Darbus pieņēmusi ekspluatācijā.
  2. Izpildītājs garantijas termiņā, saņemot Pasūtītāja rakstisku paziņojumu, uzņemas uz sava rēķina novērst bojājumus, trūkumus vai neatbilstību Līgumam vai normatīvo aktu prasībām. Nosūtot paziņojumu, Pasūtītājs norāda arī vietu un laiku, kad Izpildītājam jāierodas uz defektu akta sastādīšanu. Pasūtītāja noteiktais defektu akta sastādīšanas termiņš nedrīkst būt mazāks par 2 (divām) darbdienām.
  3. Noteiktajā termiņā Puses sastāda defektu aktu, tajā norādot bojājumus, neatbilstības vai trūkumus Darbos, ka arī to novēršanas termiņu. Gadījumā, ja Izpildītājs noteiktajā termiņā neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs Izpildītājam. Pasūtītājs 2 (divu) darbdienu laikā nosūta sastādīto aktu Izpildītājam.
  4. Gadījumā, ja Puses, sastādot defektu aktu, nevar vienoties par konstatēto defektu, tā piekritību garantijai vai nepieciešamajiem defektu novēršanas termiņiem, vai garantijas ietvaros veikto darbu kvalitāti, Puses 2 (divu) darbdienu laikā rakstiski vienojas par ekspertu, kurš tiek pieaicināts un kura viedoklis ir izšķirošs. Eksperta apmaksu sedz tā Puse, kurai eksperta viedoklis ir par sliktu.
  5. Līguma 9.1. punktā norādītā garantijas termiņā Izpildītājs novērš konstatētos Objekta būvniecības defektus 10 (desmit) darbdienu laikā no Līguma 9.3. punktā norādītajā kārtībā parakstītā Defektu akta parakstīšanas brīža vai, ja defektu vai trūkumu novēršanai tehniski ir nepieciešams ilgāks laiks, citā Pušu rakstveidā saskaņotā termiņā.
  6. Gadījumā ja Izpildītājs Defektu aktā konstatētos defektus vai trūkumus nenovērš Līguma 9.5. punktā noteiktajā termiņā, Pasūtītājam ir tiesības novērst defektus un trūkumus uz Izpildītāja rēķina, iepriekš par to rakstiski informējot Izpildītāju.
  7. Gadījumā, ja Būvdarbu veicējs kļuvis maksātnespējīgs vai likvidējies, tad visus ar defektu novēršanu saistītos izdevumus sedz Garantijas sniedzējs.

1. **LĪGUMSODS**
   1. Ja Izpildītājs ir pārsniedzis Līguma 3.3. punktā noteikto Darbu izpildes termiņu, Pasūtītājam ir tiesības prasīt no Izpildītāja līgumsodu 0,5%, (viena puse procenta) apmērā no neizpildīto Darbu summas par katru nokavēto dienu, bet ne vairāk kā 10% (desmit procenti) no Līgumcenas.
   2. Ja Izpildītājs neveic Būvprojekta Darbu posmu izpildi Līguma 4. pielikumā „Darbu veikšanas kalendārajā grafiks” norādītajos termiņos,un kāds no Līguma 4. pielikumā „Darbu veikšanas kalendārajā grafiks” norādītajiem Darbu posmiem ir nokavēts vairāk par 10 (desmit) dienām, Pasūtītājs ir tiesīgs piemērot Izpildītājam līgumsodu 0,5 % (viena puse procenta) apmērā no Darbu posma neizpildīto Darbu summas par katru nokavēto dienu, sākot no vienpadsmitās nokavējuma dienas.
   3. Līguma 10.1., 10.2., 10.5., 10.6. punktā piemērojamo līgumsodu kopēja summa nevar būt vairāk kā 10% (desmit procenti) no Līgumcenas.
   4. Ja Pasūtītājs neveic Izpildītājam maksājumu Līgumā noteiktajā termiņā, Izpildītājs var prasīt no Pasūtītāja līgumsodu 0,5%, (viena puse procenta) apmērā no nesamaksātās summas par katru nokavēto dienu, bet ne vairāk kā 10% (desmit procenti) no Līgumcenas.
   5. Ja Izpildītājs Būvobjekta ielu uzturēšanu veic neatbilstoši Līguma un Tehniskās specifikācijas prasībām un, ja šāds pārkāpums konstatēts ar Pasūtītāja vai Būvuzrauga sastādītu aktu. Konstatējot pārkāpumu, Izpildītājam pirmo reizi tiek izteikts rakstisks brīdinājums. Konstatējot pārkāpumu atkārtoti otro reizi Pasūtītājam ir tiesības piemērot Izpildītājam līgumsodu 200 (divi simti) *euro* apmērā (pirmais akts). Konstatējot pārkāpumu trešo reizi (otrais akts) līgumsods ir 300 (trīs simti) *euro* apmērā. Konstatējot pārkāpumu ceturto reizi (trešais akts) un katru nākamo reizi līgumsods ir 500 (pieci simti) *euro* apmērā.
   6. Ja Izpildītājs nav veicis citus Līgumā paredzētos pienākumus, Pasūtītājs ir tiesīgs piemērot līgumsodu 100 (viens simts) *euro* par katru gadījumu.
   7. Līgumsoda samaksa neatbrīvo Puses no Līgumā noteikto saistību pilnīgas izpildes.
   8. Puses līgumsoda samaksu veic 10 (desmit) dienu laikā pēc attiecīgās Puses rēķina par līgumsoda samaksu nosūtīšanas otrai Pusei, veicot bezskaidras naudas pārskaitījumu uz rēķinā norādīto bankas konta numuru. Par samaksas dienu tiek uzskatīta diena, kad veikts naudas pārskaitījums, ko apliecina attiecīgais maksājuma uzdevums. Pasūtītājam ir tiesības ieturēt līgumsodu no Izpildītāja veicamajiem maksājumiem, iepriekš par to brīdinot Izpildītāju.
2. **PRETENZIJU IZSKATĪŠANAS KĀRTĪBA**
   1. Jebkuras pretenzijas par izpildīto Darbu kvalitāti, Līguma noteikumiem nepienācīgu izpildi vai neizpildi Puses viena otrai iesniedz rakstveidā.
   2. Pretenzijas par veikto Darbu kvalitāti var tikt pieteiktas Darbu izpildes un garantijas laikā.
   3. Ja Puses nespēj vienojoties 10 (desmit) darbdienu laikā, tad jebkurš strīds, nesaskaņas vai prasības, kas izriet no Līguma, vai kas skar to, vai tā pārkāpšanu, izbeigšanu vai spēkā esamību, tiks izšķirtas Latvijas Republikas tiesā, saskaņā ar normatīvajiem aktiem.
3. **LĪGUMA IZBEIGŠANA UN ATKĀPŠANĀS NO LĪGUMA**
   1. Līgums var tikt izbeigts pirms termiņa, ja Puses par to rakstveidā vienojas.
   2. Pasūtītājam ir tiesības vienpusēji atkāpties no Līguma šādos gadījumos, ja:
      1. Izpildītājs rīkojas pretrunā ar Latvijas Republikas normatīvajiem aktiem, būvniecības normām un Līguma noteikumiem;
      2. par Izpildītāju pasludināts maksātnespējas process, apturēta vai pārtraukta saimnieciskā darbība, uzsākta tiesvedība par bankrotu vai tas tiek likvidēts;
      3. Līgumu nav iespējams izpildīt tādēļ, ka Līguma izpildes laikā piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas;
      4. Izpildītājs neveic tam uzdotos Darbus Līgumā noteiktajā termiņā, un kāds no Līguma 4. pielikumā „Darbu veikšanas kalendārajā grafikā” norādītajiem Darbu posmiem ir nokavēts vairāk par 20 (divdesmit) dienām, vai nepilda citas Līgumā noteiktās saistības ar nosacījumu, ka Izpildītājs 10 (desmit) darbdienu laikā no attiecīga Pasūtītāja paziņojuma saņemšanas dienas nav novērsis konstatēto Līgumā noteikto saistību neizpildi.
   3. Līguma 12.2. punktā minētajos gadījumos Izpildītājs kompensē Pasūtītājamradušos tiešos zaudējumus pilnā apmērā atbilstoši Pasūtītājarakstveidā noformētajam un Izpildītājam iesniegtajam radušos zaudējumu aprēķinam.
   4. Līguma izbeigšanas gadījumā, 5 (piecu) dienu laikā pēc paziņojuma nosūtīšanas par Līguma izbeigšanu, Izpildītājs sastāda un iesniedz Pasūtītājam izpilddokumentāciju un Darbu nodošanas - pieņemšanas aktu par kvalitatīvi izpildītiem Darbiem, kurš tiek izskatīts un parakstīts (vai pamatoti atteikts parakstīt, par ko Izpildītājamtiek paziņots rakstiski) 5 (piecu) darbdienu laikā pēc akta saņemšanas. Gadījumā, ja Izpildītājs iepriekš minētajā termiņā nav sagatavojis Darbu nodošanas - pieņemšanas aktu, Pasūtītājam ir tiesības pašam sagatavot un iesniegt Izpildītājam parakstīšanai Darbu nodošanas - pieņemšanas aktu, kuru Izpildītājam jāparaksta 5 (piecu) dienu laikā pēc tās nosūtīšanas un jānosūta parakstīto aktu atpakaļ Pasūtītājam.Pretējā gadījumā, ja Izpildītājs nav parakstījis vai kavē akta parakstīšanu, akts uzskatāms par parakstītu no Izpildītāja puses.
   5. Pušu parakstītais Darbu nodošanas – pieņemšanas akts un attiecīgi noformētas izpilddokumentācijas nodošana ir pamats atbilstoša rēķina iesniegšanai par pieņemto Darbu apmaksu.
   6. Ja Pasūtītājs izbeidz Līgumu saskaņā ar Līguma 12.2.1., 12.2.4. punktu, Izpildītājs 10 (desmit) darbdienu laikā, pēc paziņojuma par Līguma izbeigšanu un rēķina saņemšanas, samaksā Pasūtītājam līgumsodu 10% (desmit procentu) apmērā no Līguma 2.1.punktā minētās summas par Līguma saistību neizpildi.
   7. Izpildītājamir tiesības vienpusēji izbeigt Līgumu, ja Pasūtītājs bez attaisnotiem iemesliem, kas nav atrunāti Līgumā un Latvijas Republikas normatīvajos aktos, nenorēķinās ar Izpildītājupar ikmēneša veiktajiem Darbiem ilgāk par 30 (trīsdesmit) darbdienām.
   8. Līguma 12.1., un 12.2. punktos minēto apstākļu iestāšanās gadījumā, Puses sastāda un paraksta Darbu nodošanas - pieņemšanas aktu par izpildītiem Darbiem, kas tiek apmaksāts 20 (divdesmit) dienu laikā.
4. **Nepārvarama vara**
   1. Puses nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otrai Pusei radītiem zaudējumiem, ja tas noticis nepārvaramas varas apstākļu, tādi kā ugunsgrēks, dabas stihijas, jebkura rakstura karadarbības, teroristu uzbrukums, normatīvo aktu izmaiņas vai citu tamlīdzīgu apstākļu rezultātā, kurus Puses nevarēja ne paredzēt, ne novērst.
   2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām (veicamajiem darbiem, sniedzamajiem pakalpojumiem), kuru izpilde tiek tādējādi kavēta.
   3. Gadījumā, ja rodas nepārvaramas varas apstākļi, kas ietekmē šī Līguma atsevišķu Darbu izpildes termiņus, bet netraucē izpildīt Līgumu kopumā, Puses saskaņo savu turpmāko rīcību attiecībā uz Līguma izpildi un tā termiņiem.
   4. Pusei, kuras darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
   5. Ja nepārvaramas varas apstākļi turpinās ilgāk par 2 (diviem) mēnešiem, Pusēm ir tiesības vienpusēju izbeigt šī Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienai no Pusēm nav tiesību uz zaudējumu atlīdzību un tiek veikts norēķins par faktiski padarītajiem Darba apjomiem, kuri ir nodoti Līgumā noteiktajā kārtībā.

# STRĪDU IZSKATĪŠANAS KĀRTĪBA UN CITI NOSACĪJUMI

* 1. Līguma izpildes laikā radušos strīdus Puses risina vienojoties, vai, ja vienošanās nav iespējama, strīdu izskata tiesā Latvijas Republikas likumos noteiktajā kārtībā.
  2. Izpildītājs kā datu pārzinis apņemas ievērot Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu95/46/EK (Vispārīgā datu aizsardzības regula) normas un Izpildītāja izstrādāto politiku.
  3. Puses apņemas ievērot konfidencialitāti un nenodot tālāk trešajām personām no otras Puses šī Līguma ietvaros iegūto informāciju, izņemot gadījumus, kad Līgumā ir noteikts citādāk, vai tiesību normatīvie akti paredz šādas informācijas nodošanu. Konfidencialitāte ievērojama Līguma darbības laikā kā arī pēc tā darbības termiņa beigām.
  4. Parakstot Līgumu, abas Puses apliecina, ka ir iepazinušās ar Līguma noteikumiem, un apņemas tos pildīt un ievērot.
  5. Līgums ir sagatavots latviešu valodā uz \_ (\_\_\_\_\_\_\_\_) lapām 2 (divos) eksemplāros un tam pievienoti Līguma 14.5. punktā norādītie pielikumi.
  6. Abi Līguma eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Izpildītāja.
  7. Šādi Līguma pielikumi prioritārā secībā ir Līguma neatņemama sastāvdaļa:
     1. 1.pielikums – Iepirkuma nolikums ar pielikumiem 2 (divos) atsevišķos sējumos.Iepirkuma Nolikums un Nolikuma 1., 3., 4., 5., 6., 7., 8., 9., 10., 11.pielikums – Līguma 1.sējums un Iepirkuma Nolikuma 2. pielikums (Būvprojekts papīra formā un CD)- Līguma 2. sējums;
     2. 2. pielikums - Pretendenta piedāvājums Iepirkumam un Sarakste ar Pretendentu Iepirkuma norises laikā < ja attiecināms> - Līguma 3.sējums;
     3. 3. pielikums –Saistību nodrošinājuma un garantijas laika garantijas noteikumi - Līguma 4.sējums;
     4. 4. pielikums - Darbu veikšanas laika grafiks - Līguma 4.sējums.

14.8. Šī Līguma visi pielikumi, kā arī visas šī Līguma ietvaros rakstiski noformētas un abu Pušu parakstītas izmaiņas un papildinājumi ir neatņemamas šī Līguma sastāvdaļas.

**15. KONTAKTPERSONAS**

15.1. Kontaktpersonas no Pasūtītāja puses: projektu vadītāja- iepirkumu speciāliste Silvija Zaharāne, tālrunis:67971729, 25414421; e-pasta adrese: silvija.zaharane@saltavots.lv

15.2. Kontaktpersonas no Izpildītāja puses:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; tālrunis: \_\_\_\_\_\_\_\_\_\_\_\_\_ e-pasta adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**16. PUŠU JURIDISKĀS ADRESES UN REKVIZĪTI**

|  |  |
| --- | --- |
| **Pasūtītājs**  **SIA „SALTAVOTS”**  Reģ. Nr. 40103055793  PVN kods: LV 40103055793  Lakstīgalas iela 9B, Sigulda, LV-2150  Valsts kase < *kanalizācijas tīklu daļai>*  Kods TRELLV22XXX  Konts LV61TREL990576500500B Kods  *<ūdensapgādes tīklu daļai informācija tiks norādīta slēdzot līgumu >*  SIA “SALTAVOTS” valdes loceklis  Guntars Dambenieks  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(paraksts)* | **Izpildītājs** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(datums)*

Līguma 3. pielikums

**Saistību nodrošinājuma un garantijas laika garantijas noteikumi**

1. **Saistību izpildes garantija**
   1. Saistību izpildes garantija var būt Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta bankas vai tās filiāles, vai ārvalsts kredītiestādes filiāles vai apdrošināšanas sabiedrības vai ārvalsts apdrošināšanas filiāles, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā izsniegta garantija.
   2. Saistību izpildes garantijai jāatbilst šādām prasībām:
      1. izsniedzējs apņemas samaksāt Pasūtītājam saistību izpildes nodrošinājuma summu pēc pirmā rakstiskā Pasūtītāja pieprasījuma, ja Izpildītājs nav izpildījis Līgumā noteiktos Darbus vai nepilda šajā Līgumā noteiktās saistības vai Līguma darbība tiek izbeigta pēc Pasūtītāja iniciatīvas saskaņā ar Līguma punktiem, kas paredz Pasūtītāja tiesības vienpusēji izbeigt Līguma darbību;
      2. Saistību izpildes garantijai jābūt spēkā 30 (trīsdesmit) kalendārās dienas pēc Būvprojekta Darbu pieņemšanas ekspluatācijā;
      3. Saistību izpildes garantijas summai jābūt 10 % (desmit procentu) apmērā no Līgumcenas (bez PVN);
      4. Saistību izpildes garantijai jābūt no Izpildītāja puses neatsaucamai.

1.3. Ja saistību izpildes garantijas izsniedzējs ir apdrošināšanas sabiedrība vai ārvalsts apdrošināšanas filiāle, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, Izpildītājam jāiesniedz samaksu apliecinošs dokuments, kurš apliecina, ka apdrošināšanas prēmija ir samaksāta par visu noteikto apdrošināšanas summu uz saistību izpildes garantijas iesniegšanas brīdi.

1. **Garantijas laika garantija**
   1. Garantijas laika garantija var būt Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta bankas vai tās filiāles, vai ārvalsts kredītiestādes filiāles vai apdrošināšanas sabiedrības vai ārvalsts apdrošināšanas filiāles, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā izsniegta garantija.
   2. Garantijas laika garantija atbilst šādām prasībām:
      1. izsniedzējs apņemas samaksāt Pasūtītājam garantijas laika garantijas summu defektu novēršanas izmaksu apmērā, ja Izpildītājs nepilda Līgumā noteiktās garantijas saistības;
      2. garantijas laika garantija ir spēkā visā būvdarbu garantijas termiņa laikā-36 mēneši no visu Darbu pieņemšanas ekspluatācijā dienas.
      3. garantijas laika garantijai jābūt no Izpildītāja puses neatsaucamai;
      4. Pasūtītājam nav jāpieprasa garantijas laika garantijas summa no Izpildītāja pirms prasības iesniegšanas garantijas izsniedzējam;
      5. garantijas laika garantijas summai jābūt 5 % (pieci procentu) apmērā no Līgumcenas (bez PVN).

2.3. Ja garantijas laika garantijas izsniedzējs ir apdrošināšanas sabiedrība vai ārvalsts apdrošināšanas filiāle, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, Izpildītājam jāiesniedz samaksu apliecinošs dokuments, kurš apliecina, ka apdrošināšanas prēmija ir samaksāta par visu noteikto apdrošināšanas summu uz garantijas laika garantijas iesniegšanas brīdi.

1. Trīs gadu vidējais finanšu apgrozījums ( (apgr.1.gadā **+** apgr.2.gadā+ apg.3.gadā) **/3** ). [↑](#footnote-ref-1)
2. Centralizētās sadzīves kanalizācijas sistēmu ārējie tīkli, centralizētās ūdensapgādes sistēmas ārējie tīkli, lietus kanalizācijas sistēmu ārējie tīkli, tajā skaitā šo sistēmu kanalizācijas sūkņu stacijas, notekūdeņu attīrīšanas iekārtas, ūdens sagatavošanas iekārtas, un ar šiem būvdarbiem saistītie labiekārtošanas darbi. [↑](#footnote-ref-2)
3. Apdzīvotā vieta ir teritorija, kurā dzīvo cilvēki, ir izveidoti materiālie priekšnoteikumi tās apdzīvošanai un,

   kurai atbilstoši Pretendenta reģistrācijas valsts normatīvajos aktos noteiktajā kārtībā piešķirts attiecīgais apdzīvotās vietas statuss un tā ir tieši saistītai ar ūdenssaimniecības infrastruktūras būvobjekta adresi. [↑](#footnote-ref-3)
4. Detalizētais paskaidrojums īpaši var attiekties uz: 1) ražošanas procesa, būvdarbu veikšanas metodes vai sniedzamo pakalpojumu izmaksām; 2) izraudzītajiem tehniskajiem risinājumiem un īpaši izdevīgiem būvdarbu veikšanas, preču piegādes vai pakalpojumu sniegšanas apstākļiem, kas ir pieejami pretendentam; 3) piedāvāto būvdarbu, preču vai pakalpojumu īpašībām un oriģinalitāti; 4) vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu; 5) saistībām pret apakšuzņēmējiem; 6) pretendenta saņemto komercdarbības atbalstu [↑](#footnote-ref-4)
5. Izslēgšanas gadījumu neesamība var tikt pierādīta arī ar izziņām, ko piegādātājs par sevi iegūst no Elektroniskās iepirkumu sistēmas. [↑](#footnote-ref-5)
6. Skaidrojums par mazajiem un vidējiem uzņēmumiem Iepirkumu zraudzības biroja mājas lapā internetā (Iepirkumu veicējiem→Iepirkumu vadlīnijas→Skaidrojumi un ieteikumi): https://www.iub.gov.lv/sites/default/files/upload/skaidrojums\_mazajie\_videjie\_uzn.pdf [↑](#footnote-ref-6)
7. Koriģē tekstu atbilstoši Pretendenta personu kombinācijai [↑](#footnote-ref-7)
8. Skatīt Nolikuma 8.10. punktu [↑](#footnote-ref-8)
9. Pretendentam jānorāda informācija **tikai** par tiem veiktajiem būvdarbiem, kas apliecina Nolikuma 11.4.1. punktā prasīto pieredzi. [↑](#footnote-ref-9)
10. Lai pierādītu atbilstību Nolikuma 11.4.1. punktā prasītajai pieredzei [↑](#footnote-ref-10)
11. CV sadaļa aizpildāma, ja speciālists nav Pretendenta, personālsabiedrības biedra (ja Pretendents ir personālsabiedrība), personu apvienības dalībnieka (ja Pretendents ir personu apvienība) darbinieks [↑](#footnote-ref-11)
12. Paskaidrojums- Tehniskiem parametriem jāsatur tāda apjoma informācija, lai iepirkuma komisija var pārliecināties, ka piedāvātais būvizstrādājums, iekārta atbilst Būvprojekta, Tehniskās specifikācijas, Nolikuma prasībām. [↑](#footnote-ref-12)
13. Ja informācija nav interneta tīmekļvietnē tehniskā specifikācija ir jāpievieno Tehniskajam piedāvājumam. [↑](#footnote-ref-13)
14. Nokomplektētas vienas vai dažādu profesiju, dažādas kvalifikācijas strādnieku komandas [↑](#footnote-ref-14)
15. Skatīt Tehniskās specfikācijas I daļas 2.6.7., 2.6.8. punktus [↑](#footnote-ref-15)
16. Jāplāno ne mazāk par 1 (vienu) mēnesi. Būvobjekta nodošanas darbus var plānot, ja pabeigti visu posmu izbūves, pārbaudes un segumu atjaunošanas darbi [↑](#footnote-ref-16)